
PRCKEMIVM 


Encomivm MORLE sive Stvltit/H Lavs, ut inscribitur liber, quo 
DESIDERIVS Erasmvs gloriam sibi iam vivus acquisivit aeternam 1 , suam 
famam accepit veram, cum Gerardus Listrius 2 Batavus hunc explanavit 
defenditque, cum essent in eo ‘permulta, quae non nisi ab eruditis et attentis 
possint intellegi, partim ob Graecitatem possim admixtam, partim ob allusiones et 
crebras et tacitas, partim ob argutiam in iocando, quam non facile sentiat, nisi qui 
naris sit emunctissimae. ’ 3 Erasmus enim opusculum hoc, hebdomadis spatio 
unius modo compositum, in Anglia apud Thomam Morum 4 , ei familiaris¬ 
simum, ex morbo convalescens, primo tantum pro amicis scripsit, eis quod 
instantibus demum typographo commisit Parisiensi 5 , apud quem aliis de 
causis tunc commorabatur. 

Graecae autem studium linguae crescere tum coepit nostris in Euro¬ 
pae terris Germano-Gallicis, latiusque tandem propagabatur, cum huius 
linguae professores Constantinopoli, ab Ottomanidis a. 1453 capta, in eas 
terras confugerant: Erasmus puer et condiscipuli sui his in terris fuerunt 
primi, quos Deventriae 6 in Batavia Alexander Hegius 7 , humanista, Germa¬ 
nus natus, Graecum docuit sermonem. 

At non solum locutiones Graecae erant ad legentium commodum 
illustrandae, sed etiam multis notionibus aliis, quarum tunc temporis ignari 
sensum orationis ac vim intellegere impediebantur, enodatione opus erat 
sua. Lipsii commentarii autem legentibus, qui tum fuerunt, accommodati 
sunt, atque a desideriis eorum, qui nunc legunt, saepius decedunt: labyrin- 


1 Eo quidem vivo xxxvi exempla inter se disparia ab editoribus divulgata iam sunt variis, 
cum sit opus insuper nonnullas in linguas vernaculas conversum. 

2 Gerardus Ustrius (Geryt Lyster ca. 1485-1522), medicus, Erasmi familiaris, linguis et Lati¬ 
na et Graeca et Hebraica doctissimus. 

3 Listrii verba sunt haec, scripta in epistula, ad Ioannem Paludanum (Jean Desmare ^ |1526) 
missa, eloquentiae professorem Lovaniensem, suamque editionem praecedente, apud 
Ioannem Frobenium Basiliensem (vide infra) a. 1515 impressam. 

4 Vide p. 1 annot. 1. 

5 Apud Egidium Gormontium ( Gilles de Gourmont a. 1511. 

6 Deventria: Deventer. 

1 Alexander Hegius (Alexander van Heek ca. 1439-1498), qui et Listrium docuit, multum attu¬ 
lit multa ad institutionem reformandam puerilem. 



thum quidem quid sit, nobis omnibus est notum, sed nostrum quis sanctum 
novit Erasmum, qui Listrio deest? Quae vero in extrema quaque pagina sua 
docuit ille, quamquam multis cum verbis, lectu tamen sunt digna, propterea 
denique, quod ea maiore ex parte ab Erasmo ipso approbata esse creduntur. 
Quibus de causis ex eius notationibus haud pauca ascivimus, nostris 
saepius verbis concepta novis, plura autem exhausimus e fontibus aliis ad 
haec usque tempora obortis, quos omnes longum est commemorare, non 
pauca etiam nosmet indagavimus ipsi. 

Praeter haec, quae necessaria sunt ad verborum notionem intellegen¬ 
dam ac vim, annotationes nostrae in primis ad linguam spectant Latinam, 
vel potius ad illam, qua usus est Erasmus ad Latinum locutionibus Graecis 
locupletandum sermonem. Non modo multa ex litteris sumpsit ac monu¬ 
mentis illis altioribus ac praeclaris, ex Aristotelis ac Platonis libris mira¬ 
biliter scriptis, ex Homeri carminibus divinis, sed etiam multum studuit 
Aristophanis versibus illis facetis, maximeque audacis Luciani fabulis sati¬ 
ricis ac dialogis, quorum non paucos in Latinum convertit ipse, quorumque 
denique auctor in deliciis factus est ei. 

Verborum locos citatorum eorumque scriptores quam solidissime 
reddidimus: Graecorum, quoad inveniri potuerunt, Latinorum Ciceronis ac 
poetarum, maxime quorum Horatii, utpote qui ei cordi esset, omnes deni¬ 
que ex Sacra Scriptura. Multi iam rudes a Listrio dati erant, alii a viris femi¬ 
nisque doctis nostrae aetatis 1 , alios repperimus ipsi, artibus ac facultatibus 
hodiernis in reti omnium gentium inveniendi iuvantibus. 

Ceterum operam sedulo dedimus, ut eius adagia 2 , quibus tacite sed 
assidue applicat verba, quippe qui maiorem partem eorum nuperrime con¬ 
fectam in scribendo haberet in promptu, locis redderentur suis, quorum 
magnus est numerus, quo in labore opus in extrema hac pagina dictum 
nobis maximo fuit auxilio. 

Exemplum, quod deinde secuti sumus, depromptum est ex libro 3 , 
quem a. 1624 Lugduni Batavorum Andreas Clouquius (Andries Hendnkp. 


1 Vide Clarence H. Miller de Moriae encomio in ‘Opera omnia Desiderii Erasmi Rotero- 
dami’, North-HollandPublishing Company, Amstelodami-Oxonii, a. 1979: 
http://www. oapen.org/download ?type=document&docid=357493 (pdf). 

2 Erasmi Adagiorum Collectanea sive Chiliades: 

https://ivpoll.home.xs4all.nl/back/Web/erasmusa.htm . 

3 Ut est in http://www.let.leidenuniv.nl/Dutch/Latiin/ErasmusLausl624.html . 






Clouck) librarius imprimendum curavit, cuique quidem non maxima, sed 
plurima fides tribuenda esse videtur. Indicavimus insuper locos, tenuis¬ 
simis quidem omissis, quibus editio nostra ab aliis differt. Verborum autem 
orthographia atque interpunctio rationibus aetatis congruunt nostrae. 

Erasmus scripturam non divisit suam in partes: nullo intervallo sen¬ 
tentiis interiecto, ab initio usque ad finem currit oratio. Noster in paragra- 
phos liber divisus plus minusve ei se applicat, quae partitio prima in libro 
apparuit, quem Anne GabrielMeusnier deQuerlon, diurnarius, scriptor, editor 
Lutetiae Parisiorum et Londinii a. 1765 edidit, nam oratio ita divisa se adeo 
perspiciorem reddidit totam, ut subinde ad nostram usque aetatem omnibus 
in libris cum Latinis, tum conversis usu reciperetur. 

Postremo nostro inseruimus libro lepidas imagunculas illas, quibus 
Ioannes Holbenius Minor 1 adulescentulus iuxta verba in margine, spatio 
decem fere dierum ut dicitur, calamo delineatis illustravit exemplar apud 
Ioannem Lrobenium 2 a. 1515 editum, quae modo e verbis ductae videntur, 
modo nullis adiunctae, tamen libello huic 3 et nostro splendorem praestitit 
praestatque. 

Nullam habet auctoritatem nec de doctrina nec de litteris opusculum 
nostrum, quod contexuimus nulla alia de causa quam ex libentia ac laetitia: 
Erasmi verba haec audacia ita producta nos profecto haud mediocriter 
delectaverunt et locutiones ac sententiae reconditae exquisitaeque, quas 
speramus et vos, Sanctam Stultitiam haud stulta sentientem discentes, 
animi motu esse iucundo perturbaturas. 


Amstelodami, Thomas M. Nudipes 


1 Ioannes Holbenius Minor Basiliensis (Hans Holbein jr., ca. 1497-1653) pictor erat illustrissi¬ 
mus, qui veritatem imitatus esse dicitur veram. Holbenius et Erasmum (vide partem huius 
libri posticam) et Morum pinxit. 

2 Ioannes Frobenins Basililiensis (Jobann Froben ca. 1460-1527), Erasmi familiaris, humanista, 
praestantissimus erat typograpus et editor. 

3 Imagines Holbenianae ipsae in vulgus prius editae non sunt quam in libro typis Genathia- 
nis Basiliae a.1676 impresso. 

STVLTITIAM SIMVLARE LOCO 
SAPIENTIA SVMMA EST 



ERASMIROTERODAMI 

Praefatio 

IN ENCOMIVM MORI/E 


Erasmus Roterodamus Thomae Moro 1 suo salutem dicit. 

Superioribus diebus cum me ex Italia in Angliam reciperem, ne 
totum hoc tempus, quo equo fuit Insidendum, apoucroic 2 et illiteratls fabulis 
tereretur, malui mecum aliquoties vel de communibus studiis nostris ali¬ 
quid agitare, vel amicorum (quos hic ut doctissimos, ita svavissimos reli¬ 
queram) recordatione frul. Inter hos tu, mi More, vel imprimis occurrebas. 
Cuius equidem absentis absens memoria, non aliter frul solebam, quam 
praesentis praesens consuetudine consueveram: qua, dispeream, si quid 
umquam in vita contigit mellitius. 

Ergo, quoniam omnino aliquid agendum duxi et id tempus ad seriam 
commentationem parum videbatur accommodatum, visum est Moriae 
encomium ludere. ‘Quae Pallas istuc tibi misit in mentem?’ inquies? 
Primum admonuit me Mori cognomen tibi gentile, quod tam ad Moriae 
vocabulum accedit, quam es ipse a re alienus. Es autem vel omnium suf¬ 
fragiis alienissimus. Deinde suspicabar, hunc ingenii nostri lusum, tibi 
praecipue probatum In, propterea, quod soleas huius generis iocls, hoc est 
nec indoctis, ni fallor, nec usque quaque Insulsis, impendio delectari: et 
omnino in communi mortalium vita, Democritum quendam agere. Quam¬ 
quam tu quidem, ut pro singulari quadam ingenii tui perspicacitate, longe 
lateque 3 a vulgo dissentire soles, ita pro incredibili morum svavitate facili¬ 
tateque cum omnibus omnium horarum hominem agere et potes, et gaudes. 
Hanc igitur declamatiunculam, non solum lubens accipies, ceu pvqpvoa- 


1 Sanctus ThomasMorus (Sir Thomas More 1478-1538) cancellarius erat Henrici vnr, Anglici 
regis, qui eum autem postea decollari iussit. Moras librum illum celeberrimum de Utopia 
scripsit. 

2 Afiovaoig = sine Musis, i.e. insulsis. Cf. Adag.1518. 

3 Ltmge lateque: vide Adag.970. 

xovov 1 tui sodalis, verum etiam tuendam suscipies, utpote tibi dicatam, 
iamque tuam non meam. Etenim non deerunt fortassis vitilitigatores, qui 
calumnientur, partim leviores esse nugas, quam ut theologum deceant, 
partim mordaciores, quam ut Christianae conveniant modestiae: nosque 
clamitabant, veterem comoediam, aut Lucianum quempiam referre, atque 
omnia mordicus arripere. 

Verum, quos argumenti levitas et ludicrum offendit, cogitent velim, 
non meum hoc exemplum esse, sed idem iam olim a magnis auctoribus 
factitatum; cum ante tot saecula Paxpaxopnopaxvav 2 luserit Homerus, 
Maro culicem, et moretum Ovidius 3 . Cum Busiridem 4 laudarit Polycrates, 
et huius castigator Isocrates, iniustitiam Glauco 5 , Thersiten 6 et quartanam 
febrim 7 Favorlnus 8 , calvitiem Synesius 9 , muscam et parasiticam Lucianus. 
Cum Seneca Claudii luserit djioBsociv 10 , Plutarchus Grylli 11 cum Ulysse 
dialogum, Lucianus et Apuleius asinum, et nescio quis Grunnii Corocottae 
porcelli testamentum 12 , cuius et divus meminit Hieronymus. Proinde, si 
videbitur, fingant isti me latrunculis 13 interim animi causa lusisse, aut si 


1 Mvtyj.v6cnovov: lege ‘pvqpvocruvov’ = mnemosynon, i.e. monimentum memoriae causa datum. 

7 Bazpa/oi-WOi-iaxia = Batrachomyomachia, sive Ranarum et murium pugna, poema est 
comicum antiquitus Homero ascriptum, nostra vero aetate a nescio quo poeta saeculum 
ca. quintum a.Chr. compositum esse creditur. 

3 Editiones aliae habent: ‘Maro culicem et moretum, nucem Ovidius’, quod rectius videtur, 
nam Moretum inscribitur poematium iocosum Vergilio ascriptum, cum verba Ovidiana 
in Fast.367-372 ridiculam vim habeant nullam. At eius Nux, eo mortuo in lucem edita, 
risum certe movet. 

4 Busiris rex fuit Aegyptiorum fabulosus, cui Herculem vincire contigit, postea autem ab 
eo necatus est. 

5 Glauco, Platonis frater in eius opere De re publica cum Socrate disputans (2.357a-362c). 

6 Thersites miles fuit in copiis Graecis bellum cum Troianis gerentibus, qui foedissimus 
esse dicitur omnium ibi pugnantium, claudus pravis cruribus et umeris dependentibus 
(Hom.Il.2.212-221). 

7 Quartana febris, quarto quoque die rediens, in linguis hodiernis malaria dicitur. 

8 ravorinus Arelatensis (ca.85-160) philosophus fuit, Graece magis quam Latine eruditus. 

9 Synesius Cyrenensis (ca.370-414) philosophus fuit et episcopus. 

10 Aitodecomv = relationem in deorum numerum. 

11 Gryllus, Circes veneficiis in suem versus, suillam humanae anteposuit vitam (Plut.Moral. 

? 986c-992e). 

12 M. Grunnius Corocotta porcellus erat tam doctus, ut cum hominibus loqueretur, testamen¬ 
tumque eis dictaret suum, antequam mactaretur, Clibanato et Piperato consulibus. Opus¬ 
culum persalsum, versibus scriptum hexametris, hoc nobis hucusque servatum, medio 
saeculo quarto a nescio quo poeta scriptum esse videtur. 

13 Tatrunculns dictus est calculus lusorius, propterea, quod est in tabula certans veluti latro 
parvus. 

malint, equitasse in arundine longa 1 . Nam quae tandem est iniquitas, cum 
omni vitae Instituto suos lusus concedamus, studiis nullum omnino usum 
permittere, maxime si nugae seria ducant, atque ita tractentur ludicra, ut ex 
his aliquanto plus frugis referat lector, non omnino naris obesae 2 3 , quam ex 
quorundam tetricis ac splendidis argumentis? VelutI cum alius diu consar¬ 
cinata oratione rhetoricen, aut philosophiam laudat, alius principis alicuius 
laudes describit, alius ad bellum adversus Tureas movendum adhortatur, 
alius futura praedicit, alius novas de lana caprina comminiscitur quaesti¬ 
unculas. Ut enim nihil nugacius quam seria nugatorie tractare, ita nihil 
festivius quam ita tractare nugas, ut nihil minus quam nugatus fuisse vi¬ 
dearis. De me quidem aliorum erit iudicium. Tametsi, nisi plane me fallit 
(pi/.aima\ stultitiam laudavimus, sed non omnino stulte. 

Iam vero ut de mordacitatis cavillatione respondeam, semper haec 
ingeniis libertas permissa fuit, ut in communem hominum vitam, salibus 
luderent impune, modo ne licentia exiret in rabiem. Quo magis admiror his 
temporibus aurium delicias, quae nihil iam fere nisi solemnes titulos ferre 
possunt. Porro nonnullos adeo praepostere religiosos videas, ut vel gravis¬ 
sima in Christum convicia ferant citius quam pontificem, aut principem 
levissimo ioco aspergi: praesertim si quid 7ipoc xa a/upixa 4 attinet. At enim 
qui vitas hominum ita taxat, ut neminem omnino perstringat nominatim, 
quaeso, utrum is mordere videtur, an docere potius, ac monere? AlioquI 
quot, obsecro, nominibus ipse me taxo? Praeterea, qui nullum hominum 
genus praetermittit, is nulli homini, vitiis omnibus Iratus videtur. Ergo, si 
quis exstiterit, qui sese laesum clamabit, is aut conscientiam prodet suam, 
aut certe metum. Lusit hoc in genere multo liberius ac mordacius divus 
Hieronymus, ne nominibus quidem aliquoties parcens. Nos praeterquam 
quod a nominibus in totum abstinemus, ita praeterea stilum temperavimus, 
ut cordatus lector facile sit intellecturus, nos voluptatem magis quam mor¬ 
sum quaeslsse. Neque enim ad fuvenalis exemplum, occultam illam sce¬ 
lerum sentinam usquam movimus, et ridenda magis quam foeda recensere 


1 Equitasse in arundine longa: cf. Hor.Sat.2.3.248. 

2 Naris obesae: Hor.Epod.12.3. Vide porro sub Adag.1759 de nare emuncta. 

3 t&iXavzia = amor mei ipsius: vide Adag.292. 

4 Tlpbq za alepiza = ad victum cottidianum. Cf. sq xa aTrpvta in Lucian.Gall.2 (vide de Gallo 
Lucianico p. 37 annot. l). 

studuimus. Tum si quis est, quem nec ista placare possunt, is saltem illud 
meminerit, pulchrum esse a stultitia vituperari: quam cum loquentem fece¬ 
rimus, decoro personae serviendum fuit. 

Sed quid ego haec tibi, patrono tam singulari, ut causas etiam non 
optimas, optime tamen tueri possis? 

Vale disertissime More, et Moriam tuam svaviter defende. 

Ex rure, quinto Idus Iunias 1 


1 Anno mdviii 0 : ita in Frobeniano exemplo, a. 1522 edito, annus additus legitur hic, quem alii 
omiserunt. 

MORIAS 

ENCOMION 


id est, 

stultitiae laus, 

Erasmi Roterodami declamatio 

STVLTITIA LOQVITVR 

V TCVMQVE de me vulgo mortales lo¬ 
quuntur, neque enim sum nescia, 
quam male audiat stultitia etiam apud 
stultissimos, tamen hanc esse, hanc inquam 
esse unam, quae meo numine deos atque 
homines exhilaro, vel illud abunde magnum 
est argumentum, quod simul atque in hunc 
coetum frequentissimum dictura prodii, sic 
repente omnium vultus nova quadam atque 
Insolita hilaritate enituerunt, sic subito fron¬ 
tem exporrexistis, sic laeto quodam et amabi¬ 
li applausistis risu, ut mihi profecto, quotquot 
undique praesentes intueor, pariter deorum Homericorum nectare, non sine 
nepenthe 1 temulenti esse videamini, cum ante hac tristes ac solliciti sederi¬ 
tis, perinde quasi nuper e Trophonii specu 2 reversi. Ceterum, quemadmo¬ 
dum fieri consuevit, ut cum primum sol formosum illud et aureum os terris 
ostenderit, aut ubi post asperam hiemem, novum ver blandis asplrarit 
Favoniis, protinus nova rebus omnibus facies, novus color ac plane iuventa 
quaedam redeat, ita vobis, me conspecta, mox alius accessit vultus. Itaque 
quod magni alioqul rhetores, vix longa diuque meditata oratione possunt 
efficere, nempe ut molestas animi curas discutiant, id ego solo statim as¬ 
pectu praestiti. 



1 Nepenfhes potio est magica curas depellens (vr|jt£v0r|<; = securus). 

2 Specus Trophonii antrum est oracularium Lebadiae in Boeotia situm, quod qui introierant, 
tristes ac luctuosi redisse dicebantur. Cf. Adag.677. 

Quamobrem autem hoc Insolito cultu prodierim hodie, iam audietis, 
si modo non gravabimini dicenti praebere aures, non eas sane, quas sacris 
contionatoribus, sed quas fori circulatoribus, scurris ac morionibus consue¬ 
vistis arrigere, quasque olim Midas ille noster exhibuit Pani. Lubitum est 
enim paulisper apud vos sophistam agere, non quidem huius generis, quod 
hodie nugas quasdam anxias inculcat pueris, ac plusquam muliebrem rixan¬ 
di pertinaciam tradit, sed veteres illos imitabor, qui quo Infamem sophorum 
appellationem vitarent, sophistae vocari maluerunt. Horum studium erat, 
deorum ac fortium virorum laudes encomils celebrare. Encomium igitur 
audietis non Herculis, neque Solonis, sed meum ipsius, hoc est Stultitiae. 

Iam vero non huius 1 facio sapientes istos, qui stultissimum et Tnso- 
lentissimum esse praedicant, si quis ipse laudibus se ferat. Sit sane quam 
volent stultum, modo decorum esse fateantur. Quid enim magis quadrat, 
quam ut ipsa Moria suarum laudum sit bucinatrix et auxf) sauxf|v au/.fj 2 ? 
Quis enim me melius exprimat quam ipsa me? Nisi si cui forte notior sim, 
quam egomet sum mihi. Quamquam ego hoc alioqul, non paulo etiam 
modestius arbitror, quam id quod optimatum ac sapientum vulgus factitat, 
qui perverso quodam pudore, vel rhetorem quem¬ 
piam palponem, vel poetam vaniloquum, suborna¬ 
re solent, eumque mercede conductum, a quo suas 
laudes audiant, hoc est mera mendacia, et tamen 
verecundus interim ille, pavonis in morem pennas 
tollit, cristas erigit, cum impudens assentator nihili 
hominem diis aequiperat, cum absolutum omnium 
virtutum exemplar proponit, a quo sciat ille se plus 
quam Siq Sia Ttaodtv 3 abesse, cum corniculam alie¬ 
nis convestit plumis: cum xov Alburna A.suKavvsi 4 , 
denique cum sk puvaq xov sA,scpavxa 7toisI 5 . 

1 Non huius = nihili. 

2 Ainr\ eami]v avXij = ipsa sui ipsius tibicina. Cf. Adag.3715. 

3 Aig Sm naacov, sive disdiapason = bis per omnia, i.e. longissime, nam musicorum est 
harmonia, quam vulgo duplicem octavam vocant: maximum igitur significat intervallum. 
Notio haec a musicis translata proverbii obtinet locum. Vide Adag.163, quo res copiose 
explicatur. 

4 Tdv AiOioiza XevKaivei = nigritam dealbat. Cf. Adag.350. 

5 ’Ek fiviag xov eXeipavxa xxoisi = elephantum ex musca (Adag. 869), vel ex cloaca arcem 
(Adag.3494) facit. 

Postremo sequor tritum illud vulgi proverbium, quo dicitur is recte 
laudare sese, cui nemo alius contigit laudator. Quamquam hic interim 
demiror mortalium ingratitudinem, dicam, an segnitiem, quorum cum 
omnes me studiose colant, meamque libenter sentiant beneficentiam, nemo 
tamen tot iam saeculis exstitit, qui grata oratione Stultitiae laudes celebrarit, 
cum non defuerint, qui Buslrides, Phalarides 1 , febres quartanas, muscas, 
calvitia, atque id genus pestes, accuratis magnaque et olei et somni iactura 
elucubratis laudibus vexerint. A me extemporariam quidem illam et illabo¬ 
ratam, sed tanto veriorem audietis orationem. Id quod nolim existimetis ad 
ingenii ostentationem esse confictum, quemadmodum vulgus oratorum 
facit. Nam hi, slcutl nostis, cum orationem totis triginta annis elaboratam, 
nonnumquam et alienam proferunt, tamen triduo sibi quasi per lusum 
scriptam, aut etiam dictatam esse deierant. Mihi porro semper gratissmum 
fuit oxxi dv siri yAorrrav caOoi 2 dicere. 

At ne quis iam a nobis exspectet, ut iuxta vulgarium istorum rheto¬ 
rum consuetudinem, me ipsam finitione explicem; porro, ut dividam multo 
minus. Nam utrumque ominis est inauspicati, vel fine circumscribere eam, 
cuius numen tam late pateat, vel secare, in cuius cultum omne rerum genus 
ita consentiat. Tametsi quorsum tandem attinet mei velut umbram atque 
imaginem finitione repraesentare, cum ipsam me coram praesentes prae- 



1 Phalaris (ca.570-554 a.Chr.) tyrannus fuit Acragantinus in Sicilia. 

2 "Ozzi av em yX&zzav eWoi = quod in buccam venerit. Cf. Adag.472. 

sentem oculis intueamini? Sum etenim, uti videtis, vera illa largltrlx sacov 1 , 
quam Latini Stultitiam, Graeci Mwpiav appellant. 

Quamquam quid vel hoc opus erat dicere, quasi non ipso ex vultu 
fronteque, quod aiunt, satis, quae sim, prae me feram, aut quasi si quis me 
Minervam, aut Sophiam esse contendat, non statim solo possit obtutu coar¬ 
gui, etiam si nulla accedat oratio, minime mendax animi speculum. Nullus 
apud me fucis locus, nec aliud fronte simulo, aliud in pectore premo. 
Sumque mei undique simillima, adeo ut nec ii me dissimulare possint, qui 

maxime Sapientiae personam ac titulum sibi 
vindicant, kou sv xfj 7top(pbpa 7u0r|Koi Kav sv xfj 
Lsovxfj ovoi 2 obambulant. Quamvis autem sedulo 
fingant, tamen alicunde prominentes auriculae 
Midam produnt 3 . Ingratum mehercle et hoc homi¬ 
num genus, qui cum maxime sint nostrae factio¬ 
nis, tamen apud vulgum cognominis nostri sic 
pudet, ut id passim aliis magni probri vice obi- 
ciant. Proinde, istos cum sint poipoxaxov 4 , ceterum, sophi ac Thaletes 5 vide¬ 
ri velint, nonne iure optimo poipoooipouq 6 illos appellabimus? 

Visum est enim hac quoque parte nostri temporis rhetores imitari, 
qui plane deos esse sese credunt, si hirudinum 7 ritu billingues appareant, ac 
praeclarum facinus esse ducunt, Latinis orationibus subinde Graeculas ali¬ 
quot voculas, velut emblemata intertexere, etiam si nunc non erat his locus. 
Porro, si desunt exotica, e putribus chartis quattuor aut quinque prisca verba 
eruunt, quibus tenebras offundant lectori, videlicet, ut qui intellegunt, 
magis ac magis sibi placeant: qui non intellegunt, hoc ipso magis adrnl- 
rentur, quo minus intellegunt. Quandoquidem est sane et hoc nostratium 
voluptatum genus non inelegans, quam maxime peregrina maxime sus¬ 
picere. Quod si qui paulo sunt ambitiosiores, arrideant tamen et applaudant, 

1 Eacov = bonorum; cf. 8coxfjps<; (= datores) sacov in Hom.Od.8.325. 

2 Kaiev rfj... ovoi = et sicut simiae purpuratae et asini pelle leonina induti. Vide Adag.610. 

3 Prominentes auriculae Midam produnt: ut in stultos dicitur; cf. Adag.267. 

4 Mcopoiaioi = stultissimi. 

5 Thalates: Thales Milesius, qui unus fuit ex septem (sapientium); quod quidem per ironiam 
dictum est in stultos; cf. Adag.2626. 

6 Mcopoooepovg = stultos sapientes. 

7 Hirudinum: alii ‘hirundinum’ legunt. Listrius hirudinem, sive sanguisugam, apud Plinium 
Maiorem linguam habere bisulcam putabat, neque Plinianus hic locus inveniri potest. 

atque asini exemplo xa ©xa Kivcoai 1 , quo ceteris probe intellegere videan¬ 
tur, Kai Taura 8f) psv xauxa 2 . Nunc ad Institutum recurro. 

Nomen igitur habetis, viri. Quid addam epitheti? Quid nisi stultis¬ 
simi? Nam quo alio honestiore cognomine mystas suos compellet dea 
Stultitia? Sed quoniam non perinde multis notum est, quo genere prognata 
sim, id iam, Musis bene iuvantibus, exponere conabor. 

Mihi vero neque Chaos, neque Orcus, neque Saturnus, neque Iape¬ 
tus, aut alius id genus obsoletorum, ac putrium deorum quispiam pater fuit. 
Sed rbiouxoc; ipse unus, vel invitis Hesiodo et Homero, atque ipso adeo 
Iove, Traxqp avSpcov xs 0sd>v xs 3 . Cuius unius nutu, ut olim, ita nunc quoque 
sacra profanaque omnia sursum ac deorsum 4 miscentur. Cuius arbitrio 
bella, paces, imperia, consilia, iudicia, comitia, conubia, pacta, foedera, 
leges, artes, ludicra, seria, (iam spiritus me deficit) breviter, publica 
privataque omnia mortalium negotia administrantur. Citra cuius opem, 
totus ille poeticorum numinum populus, dicam audacius, ipsi quoque dii 
selecti, aut omnino non essent, aut certe oiKomxoi 5 sane quam frigide 
victitarent. Quem quisquis Iratum habuerit, huic ne Pallas quidem satis 
auxilii tulerit. Contra, quisquis propitium, is vel summo IovI, cum sub 
fulmine mandare laqueum 6 possit, toutou Ttaxpoq ril/opat sivai 7 . Atque hic 
quidem me progenuit non e cerebro sub, quemadmodum tetricam illam ac 
torvam Palladem Iuppiter, verum ex Neotete 8 , nympha multo omnium 
venustissima, pariter ac festlvissima. Neque rursum id tristi illi alligatus 
coniugio, quomodo faber ille claudus natus est, verum quod non paulo 
svavius sv (piAoxr|xi pv^Bsiq 9 , quemadmodum noster ait Homerus. Genuit 
autem, ne quid erretis, non Aristophanicus ille Plutus 10 , iam capularis, iam 


1 (Asini) za cbza Kivcoai = aures moveant; quod dictum est in eos, qui nihil intellegunt, sed 
intellegere simulant. Cf. ovoq xa rara kivcov, i.e. asinus auriculas movens, sub Adag.335. 

2 Kai zavza Si) fdv zavza = sed haec satis hactenus (Aristoph.Plut.8. e.a.). 

3 nazrjp avdpcbv te Oecbv te = pater hominumque de(or)umque. 

4 Sursum ac deorsum: vide Adag.285. 

5 CHkooitoi = qui domi cenant, i.e. qui de suo vesperi vivunt. 

6 Mandare laqueum: quod in eos dicimus, quos neglegimus nihilique facimus. Vide Adag. 
1367. 

7 Tovzov Tzazpog sv/opai sivai = hoc me patre natam esse glorior. 

8 Neotete = Iuventute. 

9 ’Ev (piXoTryn pi/dsig = in amore coniunctus. Pseudohomerus in Batrachomyomachia, vide 
p. 2 annot. 2. 

10 Plutus deus est divitiarum. 

oculis captus, sed quondam integer adhuc calidusque iuventa 1 2 , neque 
iuventa solum, verum multo magis nectare, quod tum forte in deorum 
convivio largius ac meracius hauserat. 

Quod si locum quoque natalem requiritis, (quandoquidem id hodie 
vel imprimis ad nobilitatem interesse putant, quo loco primos edideris 
vagitus) ego nec in erratica Delo, nec in undoso mari, nec sv onsom 
yXaepupoior sum edita, sed in ipsis Insulis fortunatis, ubi acraapxa Kai 
avipoxa 3 omnia proveniunt. In quibus neque labor, neque senium, neque 

morbus est ullus, nec usquam in agris asphode¬ 
lus, malva, squilla, luplnumve, aut faba, aut 
aliud hoc genus nugarum conspicitur. Sed pas- 
sim oculis, simulque naribus adblandiuntur 
moly 4 , panacea, nepenthes, amaracus, ambrosia, 
lotus, rosa, viola, hyacinthus, Adonidis hortuli 5 . 
Atque in his quidem nata deliciis, nequaquam a 
fletu sum auspicata vitam, sed protinus blande 
arrisi matri, lam vero non invideo xq> imaxco 
Kpovvcovi 6 capram altricem, cum me duae lepi¬ 
dissimae nymphae suis aluerint mammis, Methe 7 , Baccho progenita, et 
Apaedia 8 , Panos filia. Quas hic quoque in ceterarum comitum ac pedise¬ 
quarum mearum consortio videtis. Quarum mehercle nomina, si voletis 
cognoscere, ex me quidem non nisi Graece audietis. 

Haec nimirum quam sublatis superciliis 9 conspicamini, (pi/.aima 10 11 
est. Huic, quam velut arridentibus oculis ac plaudentem manibus videtis, 
KoA.aKia u nomen. Haec semisomnis ac dormitanti similis Ar|0q 12 vocatur. 



1 Calidus iuventa: Hor.Car.3.14.27. 

2 ’Ev ansam yAatpvpoiai = in specubus cavis (Hom.Od.1.73). 

3 'Aanapza Kai avrjpoza = insegesta et inarata (Hom.Od.9.109). 

4 Moly herba est fabulosa, vim habens summam adversus omnia veneficia. 

5 Adonidis hortuli, quorum flores sunt breves; cf. Adag.4. 

6 Tcp vnazcp Kpovkovi = summo Saturnio Iovi, qui ab Amalthea capra alitus est. 

7 Methe = Temulentia. 

8 Apaedia = Imperitia. 

9 Sublatis superciliis, i.e. elatam; vide Adag.749. 

10 (PiAavzia: vide p. 3 annot. 3. 

11 KoAama = adulatio; blanditia. 

12 A>jd>i = Oblivio. 

Haec cubito utroque innltens, confertlsque manibus, Mloonovia 1 dicitur. 
Haec, roseo revincta serto, et undique delibuta unguentis, 'H8ovf| 2 3 . Haec 
lubricis et huc atque illuc errantibus luminibus, 'A votu' dicitur haec nitida 
cute, probeque saginato corpore Tpucpf) 4 nomen habet. Videtis et deos duos, 
puellis admixtos, quorum alterum Kcopov 5 vocant, alterum vf|ypsTOV 
"Ytevov 6 . Huius, inquam, famulitii fidelibus auxiliis genus omne rerum 
meae subicio dicioni, ipsis etiam imperans imperatoribus. 

Genus, educationem, et comites audistis. Nunc ne cui sine causa 
videar mihi deae nomen usurpare, quantis commoditatibus deos simul et 
homines afficiam, quamque late meum pateat numen arrectis auribus 7 8 acci¬ 
pite. Etenim si non Inscite scripsit quidam, hoc demum esse deum, iuvare 
mortales, et si merito in deorum senatum asciti sunt, qui vinum, aut frumen¬ 
tum aut unam aliquam huiusmodl commoditatem mortalibus ostenderunt, 
cur non ego iure, deorum omnium dAcpof 
dicar, habearque, quae una omnibus largior 
omnia? 

Principio quid esse potest vita ipsa vel 
dulcius, vel pretiosius? At huius exordium cui 
tandem acceptum fern convenit, nisi mihi? 

Verum ipse deum pater atque hominum rex, 
qui totum nutu tremefactat Olympum, fulmen 
illud trisulcum ponat oportet, et vultum illum 
Tltanicum, quo, cum lubet, deos omnes terri¬ 
tat, planeque histrionum more, aliena sumen¬ 
da misero persona, si quando velit id facere, 
quod numquam non facit, hoc est Jiauio- 
TtOlSlV 9 . 



1 Mioonovia = Pigritia. 

2 'Hdovrj = Cupiditas. 

3 Avoia = Stupiditas. 

4 Tpvcprj = Libido. 

5 Kcopov = Comissationem. 

6 Nr/ypsrov "Yizvov = Soporem. 

7 Ametis auribus: vide Adag.2156. 

8 AXcpa = prima. 

9 Tlaidonoieiv = liberos procreare. 

Iam vero Stoici se diis proximos autumant. At date mihi terque 
quaterque, aut si libet, sescenties Stoicum, tamen huic quoque, si non barba, 
Insigne sapientiae, etiam si cum hircis commune 1 , certe supercilium erit 
ponendum 2 , explicanda frons, abicienda dogmata illa adamantina, ineptien¬ 
dum ac delirandum aliquantisper. In summa, me, me inquam, sapiens 
accersat oportet, si modo pater esse velit. Et cur non apertius meo more 
voblscum fabuler? Quaeso, num caput, num facies, num pectus, num 
manus, num auris, quae partes honestae putantur, progenerant deos aut 
homines? Non, opinor, immo, ea pars adeo stulta, adeoque ridicula, ut nec 
nominari citra risum possit, humani generis est propagatrlx. Is est sacer ille 
fons, unde vitam hauriunt omnia verius quam ille Pythagoricus quaternio 3 . 
Age vero, qui vir, obsecro, matrimonii capistro velit praebere os, si quem¬ 
admodum isti sapientes facere consueverunt, prius eius vitae incommoda 
secum perpenderit: aut quae tandem mulier virum admissura sit, si partus 
periculosos labores, si educationis molestiam, vel norit, vel cogitarit? 
Porro, si coniugils debetis vitam, coniugium autem debetis Avota 4 pedise¬ 
quae, mihi nimirum quid debeatis, intellegitis. Tum quae, semel haec 
experta, denuo repetere velit, nisi Ar|0qq 5 praesens nomen adfuerit? Neque 
vero id Venus ipsa, vel reclamante Lucretio 6 , umquam Inficias Iverit, sine 
nostri numinis accessione, suam vim mancam atque irritam esse. Itaque ex 
nostro illo temulento ridiculoque lusu, proveniunt, et superciliosi philoso¬ 
pho, in quorum locum nunc successere, quos vulgus monachos appellat, et 
purpurei reges et pii sacerdotes et ter sanctissimi pontifices. Postremo totus 
etiam ille deorum poeticorum coetus, adeo frequens, ut turbam vix iam ipse 
capiat Olympus, tametsi spatiosissimus. 

At sane parum sit mihi vitae seminarium, ac fontem deberi, nisi 
quidquid in omni vita commodi est, id quoque totum ostendero mei muneris 
esse. Quid autem vita haec, num omnino vita videtur appellanda, si volup¬ 
tatem detraxeris? 


1 Barba insigne ... cum hircis commune, ut est in Adag. 195: ‘Si philosophum oporteat ex barba 
metiri, hircos primam laudem ablaturos.’ 

2 Supercilium erit ponendum, i.e. superbia erit sedenda. Cf. Adag.749. 

3 Quaternio, i.e. quaternarius numems: ex quattuor principiis omnia constare putabat Pythagoras. 

4 Avoia = Amentiae. 

5 Ar/6t]<; = Oblivionis. 

6 Lucretius rerum omnium gignendarum Veneri vim tribuit. 

Applausistis. Equidem sciebam neminem vestrum ita sapere, vel 
desipere magis, immo, sapere potius, ut in hac esset sententia. Quamquam 
ne Stoici quidem isti voluptatem aspernantur, tametsi sedulo dissimulant, 
mllleque conviciis eam apud vulgus dilacerant, nimirum ut deterritis aliis, 
ipsi prolixius fruantur. Sed dicant mihi, per lovem, quae tandem vitae pars 
est, non Infestiva, non invenusta, non Insipida, non molesta, nisi volupta¬ 
tem, id est, stultitiae condimentum adiunxeris? Cuius rei cum satis idoneus 
testis esse possit, ille numquam satis laudatus Sophocles, cuius exstat 
pulcherrimum illud de nobis elogium: sv ico tppovstv yap pqbsv f|6 icito c 
Pvoq 1 , tamen, age, rem omnem singulatim aperiamus. 

Principio quis nescit primam hominis 
aetatem multo laetissimam, multoque om¬ 
nibus gratissimam esse? Quid est enim illud 
in Infantibus, quod sic exosculamur, sic 
amplectimur, sic fovemus, ut hostis etiam 
huic aetati ferat opem, nisi stultitiae leno¬ 
cinium, quod, data opera, prudens natura 
recens natis adiunxit, ut aliquo voluptatis 
velut auctoramento et educantium labores 
delenire queant, et tuentium favores eblan¬ 
diantur? Deinde quae succedit huic adulescentia, quam est apud omnes 
gratiosa, quam candide favent omnes, quam studiose provehunt, quam 
officiose porrigunt auxiliares manus? 

At unde, quaeso, ista iuventae gratia? Unde nisi ex me? Cuius 
beneficio quam minimum sapit, atque ob id quam minime ringitur. Men¬ 
tior, nisi mox ubi grandiores facti per rerum usum, ac disciplinas virile 
quiddam sapere coeperint, continue deflorescit formae nitor, languescit 
alacritas, frigescit lepos, labascit vigor. Quoque longius a me subducitur, 
hoc minus minusque vivit, donec succedat xo %aksndv yrjpaq 2 , id est 
molesta senectus, non iam aliis modo, verum etiam sibimet invisa. Quae 
quidem prorsum nulli mortalium foret tolerabilis, nisi rursum tantorum 
miserita laborum dextra adessem, et quemadmodum dii poetarum solent 



1 Ev up ... pioQ = svavissima hinc est vita, si nihil sapias (Soph.Aiax553). Vide Adag.1981. 

2 Td /aXsndv yfjpag: Hom.Il.8.103. 


13 



DESIDERII ERASMI 


pereuntibus aliqua metamorphosi succurrere, itidem ego quoque iam 
capulo proximos denuo quoad licet, ad pueritiam eos revocarem. Unde non 
abs re vulgus eos jra/JjtTraioaq 1 appellare consuevit. Porro, si quis transfor¬ 
mandi rationem requirat, ne id quidem celarim. Ad Lethes nostrae fontem, 
nam Insulis fortunatis oritur (siquidem apud Inferos tenuis modo rivulus 
labitur), eos produco, ut simul atque illic longa potarint oblivia, paulatim 
dilutis animi curis repubescant. ‘At isti iam delirant’, inquiunt, ‘iam desi¬ 
piunt.’ Esto sane. Sed istud ipsum est repuerascere. An vero aliud est 
puerum esse quam delirare, quam desipere? An non hoc vel maxime in ea 
delectat aetate, quod nihil sapit? Quis enim non ceu portentum oderit, atque 
exsecretur puerum virili sapientia? Astipulatur et vulgo iactatum prover¬ 
bium. Odi puerulum praecoci sapientia. 2 Quis autem sustineret habere 
commercium aut consuetudinem cum eo sene, qui ad tantam rerum expe¬ 
rientiam, parem animi vigorem iudicilque acrimoniam adiunxisset? Itaque 
delirat senex meo munere. Sed tamen delirus iste meus interim miseris illis 
curis vacat, quibus sapiens ille distorquetur. Interim non illepidus est 
compotor. Non sensit vitae taedium, quod robustior aetas vix tolerat. 
Nonnumquam cum sene Plautino ad tres illas litteras 3 revertitur, Infelicis- 
simus si sapiat. At interim meo beneficio felix, interim amicis gratus, ne 
congerro quidem Infestivus. Quandoquidem et apud Homerum e Nestoris 
ore fluit oratio meile dulcior, cum Achillis sit amarulenta, et apud eundem 
senes in moenibus considentes xqv A.sipi6sacov 4 vocem edunt. Quo quidem 
calculo ipsam etiam superant pueritiam, svavern quidem illam, sed 
Infantem, ac praecipuo vitae oblectamento, puta garrulitate carentem. 

Addite huc, quod pueris quoque gaudeant impensius senes, ac pueri 
vicissim senibus delectantur, coq aisi xov opovov aysv 0soq coq xov opovov 5 . 
Quid enim inter illos non convenit, nisi quod hic rugosior et plures numerat 
natales? AlioquI capillorum albor, os edentulum, corporis modus minor, 
lactis appetentia, balbuties, garrulitas, ineptia, oblivio, incogitantia, brevi- 


1 Tlalifinaidag = iterum pueros factos. Cf. Adag.436. 

2 Odi puerulum praecoci sapientia: ab Apuleio in Apol.85.7 citatus senarius. Cf. Adag.3100. 

3 Litterae tres sunt hae: ‘a’, ‘m’, ‘o’. 

4 (Ti]v) Xsipidsaaav = liliaceam, i.e. mellitam. Cf. oita (= vocem) 7.sipiosoaav (Hom.I1.3. 
152). 

5 'Qg aisi... dfioiov = adeo semper similem ducit deus ad similem: Melanthei sunt verba ad 
Ulyxem et Eumaeum (Hom.Od. 17.18). 

ter omnia cetera congruunt. Quoque magis accedunt ad senectam, hoc 
propius ad pueritiae similitudinem redeunt, donec puerorum ritu citra vitae 
taedium, citra mortis sensum emigrant e vita. 

Eat nunc, qui volet, et hoc meum beneficium cum reliquorum deo¬ 
rum metamorphosi comparet. Qui quid Irati faciant, non libet commemo¬ 
rare, sed quibus quam maxime propitii sunt, eos solent in arborem, in avem, 
in cicadam aut etiam in seipentem transformare: quasi vero non istud ipsum 
sit perire, aliud fieri. Ego vero hominem eundem optimae ac felicissimae 
vitae parti restituo. 

Quod si mortales prorsus ab omni sapientiae commercio tempera¬ 
rent, ac perpetuo mecum aetatem agerent, ne esset quidem ullum senium, 
verum perpetua iuventa fruerentur felices. An non videtis tetricos istos et 

vel philosophiae studiis, vel seriis et arduis addic¬ 
tos negotiis plerumque priusquam plane iuvenes 
sint, iam consenuisse, videlicet curis, et assidua 
acrique cogitationum agitatione sensim spiritus et 
sucum illum vitalem exhauriente? Cum contra 
moriones mei pinguiculi sint, et nitidi, et bene 
curata cute, plane Xolpoi, quod aiunt, Axap- 
vavioi 1 , numquam profecto senectutis incommo¬ 
dum ullum sensuri, nisi non nihil, ut fit, sapientum contagio Inficerentur. 
Adeo nihil patitur hominum vita omni ex parte beatum esse. Accedit ad 
haec vulgati proverbii non leve testimonium, quo dictitant stultitiam unam 
esse rem, quae et iuventam alioqul fugacissimam remoretur, et improbam 
senectam procul arceat. Ut non temere de Brabantls 2 populari sermone 
iactatum sit: cum ceteris hominibus aetas prudentiam afferre soleat, hos 
quo propius ad senectam accedunt, hoc magis atque magis stultescere. 
Atqui hac gente non est alia, vel ad communem vitae consuetudinem festl- 
vior, vel quae minus sentiat senectutis tristitiam. His quidem ut loco, ita et 
vitae Instituto confines sunt HollandI mei; cur enim non meos appellem, 


1 Xoipoi AKtxpvavioi = porci Acarnanici, i.e. molles. Vox ducta est ab Arcania, regione Grae¬ 
ca ad occidentem spectante. Cf. Adag.1259. 

2 Brabantus est Brabantiae incola, ducatus pristini partim nunc in Belgio, partim in Batavia 
siti. 

usque adeo studiosos mei cultores, ut inde vulgo cognomen emeruerint 1 ? 
Cuius illos adeo non pudet, ut hinc vel praecipue sese iactitent. 

Eant nunc stultissimi mortales, et Medeas, Circes, Veneres, Auroras, 
et fontem, nescio quem, requirant, quo sibi iuventam restituant, cum id sola 
praestare et possim et soleam. Apud me sucus est ille mirificus, quo 
Memnonis filia Tithoni avi sui iuventam prorogavit. Ego sum Venus illa, 
cuius favore Phaon ille repubuit, ita ut a Sapphone tantopere deamaretur. 
Meae sunt herbae, si quae sunt, mea precamina, meus ille fons, qui non 
solum revocat elapsam adulescentiam, sed, quod est optabilius, perpetuam 
servat. Quod si omnes huic sententiae subscribitis, adulescentia nihil esse 
melius, senectute nihil detestabilius, quantum mihi debeatis videtis opinor, 
quae tantum bonum retineam, tanto excluso malo. 

Sed quid adhuc de mortalibus loquor? 

Caelum omne lustrate, et mihi meum nomen 
opprobret licebit, qulcumque volet, si quem 
omnino deorum repererit non Tnsvavem et 
aspernabilem, nisi meo numine commende¬ 
tur. Etenim cur semper ephebus et comatus 
Bacchus? Nempe quia vecors ac temulentus, 
conviviis, saltationibus, choreis, lusibus vi¬ 
tam omnem transigens ne tantulum quidem 
habet cum Pallade commercii. Denique tan¬ 
tum abest, ut sapiens haberi postulet, ut ludi¬ 
briis ac iocls coli gaudeat. Neque proverbio 
offenditur, quod illi fatui cognomentum attri¬ 
buit, id est huiusmodl, Mopuxou pcopoxspoq 2 . Porro Morycho nomen verte¬ 
tur, quod illum pro templi foribus sedentem, musto ficisque recentibus, 
agricolarum lascivia consueverit oblinere. Tum autem quid non scomma¬ 
tum in hunc vetus iacit comoedia? ‘O Insulsum’, inquiunt, ‘deum, et 
dignum qui ex inguine nasceretur.’ 


1 Et Brabanti enim et Hollandi in dictis, quae ipsi adeo ultro dicunt citroque, stulti vocaban¬ 
tur. 

2 Mopv/ov pcopdxepoq = Baccho stultior; proverbium est Siculum, qua in insula Baccho sit 
cognomen Morycho. Cf. Adag.601. 

At quis non malit hic fatuus et Insulsus esse, semper festivus, semper 
pubescens, semper omnibus lusus ac voluptatem afferens, quam vel 
cr/KDAopqxu; 1 2 ille luppiter omnibus formidabilis, vel Pan suis tumultibus 
omnia senio vitians, vel favillis oppletus Vulcanus, ac semper officinae 
laboribus squalidus, aut Pallas etiam ipsa, sua Gorgone et hasta terribili Kai 
asi evopcoca Spiprr. Cur semper puer Cupido? Nisi quia nugator est, Kai 
pr|8sv nytsq 3 neque facit neque cogitat? Cur aureae Veneri semper vernat 
sua forma? Nimirum, quia mecum habet affinitatem, unde patris mei colo¬ 
rem vultu refert, atque hac de causa est apud Homerum Xpucrj Acppo8irq 4 . 
Deinde perpetuo ridet, si quid modo poetis credimus, aut horum aemulis 
statuariis. 

Quod numen umquam religiosius coluere Romani, quam Florae 
omnium voluptatum parentis? Quamquam si quis etiam tetricorum deorum 
vitam diligentius requirat ab Homero reliquisque poetis, reperiet stultitiae 
plena omnia. Quid enim attinet reliquorum facta commemorare, cum Iovis 
ipsius fulminatoris amores ac lusus probe noritis? Cum severa illa Diana, 
oblita sexus, nihil aliud quam venetur, Endymionem interim deperiens. 
Verum illi sua facinora a Momo audiant malim, a quo saepius quondam 
audire solebant. Sed hunc nuper Irati una cum Ate 5 in terras praecipitem 
dederunt, quod sapientia sua felicitati deorum importunus obstreperet. 
Neque mortalium ullus exsulem dignatur hospitio, tantum abest, ut illi in 
prlncipum aulis sit locus, in quibus tamen mea KoArxKia primas tenet, cui 
cum Momo non magis convenit, quam cum agno lupis 6 . Itaque sublato illo, 
iam multo licentius ac svavius nugantur dii, vere paov ayovxsq 7 , ut inquit 
Homerus, nullo videlicet censore. 

Quos enim non praebet iocos ficulnus 8 ille Priapus? Quos non ludos 
exhibet furtis ac praestigiis suis Mercurius? Quin et Vulcanus ipse in 


1 AyKvA6fit]rig: lege ‘dYKiAop,f|Tr|<;’ = astutus; Saturni et Promethei epitheton apud Home¬ 
rum et Hesiodum. 

2 Kai dei evopcooa dpipv = et semper torva aspiciens. Cf. Kai opfi Ss Spipu in Lucian.Dial. 
Deor.9.1. 

3 Kai pt]dsv vywg = et nihil sani. Vide Adag.736. 

4 Xpvafj Acppodh>i = Aurea Venus. Vide sub Adag.1990 de fictili homine. 

5 Ate (arr|) Noxam repraesentat. 

6 Cum agno lupis: cf. Adag.310 de ove lupo commissa. 

7 'Paov ayovxeq = beatius viventes. 

8 Ficulnus: fici lignum nihil valet. Vide Adag.685. 

deorum conviviis ysAroxcmotov 1 agere consuevit, ac modo claudicatione, 
modo cavillis, modo ridiculis dictis exhilarare compotationem. Tum et 
Silenus ille senex amator, xf)v KopSoxa 2 saltare solitus, una cum 
Polyphemo xf)v 0psxx<xvsA,6 3 , NymphT xf)v ynpvoTtohvav 4 saltantibus. Satyri 
semicapri Atellanas 5 agitant, Pan Insulsa quapiam cantiuncula risum 
omnibus movet, quem ita malunt, quam ipsas audire musas, praecipue cum 
iam nectare coeperint madere. Porro, quid ego nunc commemorem, quae 
probe poti dii post convivium agitent? Adeo mehercle stulta, ut ipsa non 



numquam a risu temperare nequeam. At satius est in his Harpocratis 6 
meminisse, ne quis forte nos quoque Corycaeus 7 aliquis deus auscultet, ea 
narrantes, quae ne Momus quidem impune prolocutus est. 

Sed iam tempus est, ut ad Homericum exemplar relictis caelitibus 
vicissim in terram demigremus, quamque ibi nihil laetum, aut felix, nisi 
meo munere, dispiciamus. In primis videtis, quanta providentia natura 
parens et humani generis opifex illud caverit, ne usquam deesset stultitiae 


1 rehoTOKOidv = morionem. 

2 Trjv KopdoKa: cordax ridiculae saltationis ac rusticanae genus est in comoediis. 

3 BpezxaveXd modus est, quo Cyclops cithara canit. Vox, ab Aristophane (Plut.290) ficta, 
citharae imitatur sonum. 

4 rvpvonoSia genus est saltationis, quae pedibus nudibus agitur (yupvoi; = nudus et Ttou<; = 
pes). 

5 Atellanae genus est saltationis, in qua obscenis gesticulationibus libido repraesentatur. Vox 
ab oppido Atella nominata. Volve etiam Liv.7.2.12. 

6 Harpocrates, Isidis filius, deus est silentii. 

7 Corycaeus: Corycaei dicuntur, qui clam auscultant vel explorant, quales erant incolae Cory¬ 
ci montis in Pamphylia, qui mercatorum itinera et merces indicabant praedonibus. Cf. 
Adag.144. 

condimentum? Etenim cum Stoicis definitoribus nihil aliud sit sapientia 
quam duci ratione; contra stultitia, affectuum arbitrio moveri, ne plane 
tristis ac tetrica esset hominum vita, Iuppiter quanto plus indidit affectuum 
quam rationis? Quasi semiunciam compares ad assem 1 2 . Praeterea rationem 
in angustum capitis angulum relegavit, reliquum omne corpus perturbatio¬ 
nibus reliquit. Deinde duos quasi tyrannos violentissimos uni opposuit, 
Iram, quae praecordiorum arcem obtinet, atque adeo ipsum vitae fontem 
cor: et concupiscentiam, quae ad Imam usque pubem latissime imperium 
occupat. Adversus has geminas copias quantum valeat ratio, communis 
hominum vita satis declarat, cum illa, quod unum licet, vel usque ad ravinr 
reclamat, et honesti dictat formulas, verum hi laqueum regi suo remittunt, 
multoque odiosius obstrepunt, donec iam ipse quoque fessus ultro cedit, ac 
manus dat. 

Ceterum, quoniam viro administrandis rebus nato, plusculum de 
rationis unciola erat aspergendum, ut huic quoque pro virili consuleret, me 
sicut in ceteris in consilium adhibuit, moxque consilium dedi me dignum, 
nempe uti mulierem adiungeret, animal videlicet stultum quidem illud 
atque ineptum, verum ridiculum et svave, quo convictu domestico, virilis 
ingenii tristitiam, sua stultitia condiret atque edulcaret. Nam quod Plato 
dubitare videtur, utro in genere ponat mulierem, rationalium animantium, 
an brutorum, nihil aliud voluit quam Insignem eius sexus stultitiam 
indicare. Quod si qua forte mulier sapiens haberi voluit, ea nihil aliud agit 
quam ut bis stulta sit, perinde quasi bovem aliquis ducat ad ceroma 3 , invita 
reluctanteque, ut aiunt, Minerva 4 . Conduplicat enim vitium, quisquis contra 
naturam, virtutis fucum inducit, atque alio deflectit ingenium. Quemad¬ 
modum, iuxta Graecorum proverbium, simia semper est simia, etiam si 
purpura vestiatur 5 ; ita mulier semper mulier est, hoc est stulta, quamcum- 
que personam induerit. 

Neque vero mulierum genus usque adeo stultum arbitror, ut eam ob 
rem mihi succenseant, quod illis, et ipsa mulier et Stultitia, stultitiam 


1 Semiunciam ad assem: i.e. vicesimam quartam partem ad totum. 

2 Usque ad ravim: vide Adag.3070. 

3 Ceroma unguentum est, quo utebantur athletae; bovem aliquis ducat ad ceroma, i.e. indocilem 
doceat. Cf. sub Adag.362 de oleo et opera perdita. 

4 Invita ... Minerva, i.e. adversante et repugnante natura: vide Adag.42. 

5 Simia ...pupura vestiatur: vide Adag.611. 


19 




DESIDERII ERASMI 


attribuam. Etenim si rem recta reputent via, hoc ipsum stultitiae debent 
acceptum ferre, quod sint viris multis calculis fortunatiores. Primum 
formae gratiam, quam illae merito rebus omnibus anteponunt, cuiusque 
praesidio in tyrannos etiam ipsos tyrannidem exercent. AlioquI unde nam 
horror ille formae, hispida cutis, et barbae silva, plane senile quoddam in 
viro, nisi a prudentiae vitio, cum feminarum semper leves malae, vox 
semper exilis, cutis mollicula, quasi perpetuam quamdam adulescentiam 
imitentur? Deinde quid aliud optant in hac vita quam, ut viris quam maxime 
placeant? Nonne huc spectant tot cultus, tot fuci, tot balnea, tot compturae, 
tot unguenta, tot odores, tot componendi, pingendi, fmgendlque vultus, 
oculos et cutem, artes? Iam, num alio nomine viris magis commendatae 
sunt quam stultitiae? Quid enim est, quod illi mulieribus non permittunt? 
At quo tandem auctoramento, nisi voluptatis? Delectant autem non alia re 
quam stultitia. Id esse verum non Ibit Inficias quisquis secum reputarit, quas 
vir cum muliere dicat ineptias, quas agat nugas, quoties feminea voluptate 
decreverit uti. 

Habetis igitur primum et praecipuum vitae oblectamentum, quo 
fonte proficiscatur. Sed sunt nonnulli, cum primis autem senes, bibaces 
quidem illi magis quam mulierosi, qui summam voluptatem in compotatio¬ 
nibus constituunt. Equidem an sit ullum lautum convivium ubi mulier non 
adsit, viderint alii. Illud certe constat, citra stultitiae condimentum, nullum 
omnino svave esse. Adeo ut si desit, qui seu vera, seu simulata stultitia 

nsum moveat ysA.coxoTtotov 1 quempiam 
vel mercede conductum accersant, aut 
ridiculum aliquem parasitum adhibeant, 
qui ridendis, hoc est stultis dicteriis, si¬ 
lentium ac tristitiam compotationis dis¬ 
cutiat. Quorsum enim attinebat tot bella¬ 
riis, tot lautitiis, tot cuppediis onerare 
ventrem, nisi et oculi pariter et aures, nisi 
totus animus, risu, iocls, leporibus pasce¬ 
retur! At istlusmodl tragematum ego sum 
architectrlx unica. Quamquam illa ipsa 



1 rehoTOKOidv = morionem. 

iam in conviviis sollemnia, regem sortiri talis 1 , lusitare tesseris, philotesils 
invitare 2 , certare oitfiJiepupopaiq 3 , ad myrtum canere 4 , saltare, gesticulare, 
non a septem Graeciae sophis, verum a nobis ad humani generis salutem 
reperta sunt. Atqui omnium huiusmodl rerum ea natura est, ut quo plus 
habeant stultitiae, hoc plus conferant vitae mortalium, quae, si tristis sit, ne 
vita quidem appellanda videatur. Tristis autem evadat oportet, nisi cogna¬ 
tum taedium, hoc genus oblectamentis absterseris. 

Sed erunt fortassis, qui hoc quoque voluptatis genus neglegant, et in 
amicorum caritate et consuetudine acquiescant, amicitiam dictitantes unam 
rebus omnibus anteponendam, quippe rem usque adeo necessariam, ut nec 
aer, nec Ignis, nec aqua magis 5 . Rursum adeo iucundam, ut, qui hanc de 
medio sustulerit, solem sustulerit, adeo denique honestam, slquid tamen 
hoc ad rem pertinet, ut nec ipsi philosophi vereantur eam inter praecipua 
bona commemorare. Sed quid si doceo me huius quoque tanti boni et 
puppim esse et proram 6 ? Docebo autem non crocodllitls 7 , aut soritls 8 , cera¬ 
tinis 9 , aut aliis id genus dialecticorum argutiis, sed pingui, quod aiunt, 
Minerva 10 , rem digito propemodum ostendam. 

Age, conivere 11 , labi, caecutire, allucinari in amicorum vitiis, quae¬ 
dam etiam Insignia vitia pro virtutibus amare mlrarique, an non stultitiae 


1 Regem sortiri talis: in conviviis dicebatur rex, qui singulis praescribebat, quantum deberent 
bibere. 

2 Philotesiis invitare = vicissim propinare; philothesium poculum est salutationis. 

3 Zvpnspicpopaig = circumlationibus (poculorum in orbem), fortasse de carmine, vel de 
potatore potentissimo, vel de alia re. 

4 Ad myrtum canere: canere iussus conviva ramum accipiebat myrteum, quem, cantu finito, 
ei tradebat, quem post se canere vellet. Explicantur hi mores copiose in Adag.1521. 

5 Amicitiam ... necessariam ... aqua magis: cf. Adag.1175. 

6 Puppim esse et proram, i.e. rem totam; vide Adag.8. 

Crocodilites genus est syllogismi captiosi, quem dialectici fingunt crocodilum proposuisse 
mulieri, cuius filiolum rapuerat: ‘Si dixeris’, inquit, ‘quod sum facturus, reddam tibi filio¬ 
lum.’ Illa respondit: ‘Non reddes’, et petebat sibi reddi, quod verum dixisset. ‘Irnmo’, in¬ 
quit crocodilus, ‘si reddidero, non dixeris verum.’ E duobus quidquid responderis, in te 
retorquet. 

8 Sorites syllogismus est fallax, quem Cicero vocat acervalem (acoptTqq = acervus), quod 
acervandis paulatim singulis fallat: ‘Decem nummi non faciunt divitem. Quid, si unum 
addas? Quid, si etiam unum? Ita fiet, ut numquam fias dives, cum unus nummus faciat 
divi-tem numquam. ’ 

9 Ceratina dilemma cornutum ita est dictum ob conclusiunculam hanc: ‘Quod non perdidisti 
habes; cornua non perdidisti: habes igitur cornua’ (Geli. 18.2.8). 

10 Pingui... Minerva, i.e. est simplicius, rudius vel indoctius aliquid facere. Vide Adag.37. 

11 Conivere: vide Adag.750 de conivendo. 

videtur affine? Quid cum alius exosculatur naevum in amica, alium delectat 
polypus Agnae, cum filium Strabonem appellat paetum pater, quid, 
inquam, hoc est nisi mera stultitia? Clament terque quaterque stultitiam 
esse: atqui haec una stultitia et iungit iunctos, et servat amicos 1 . De morta¬ 
libus loquor, quorum nemo sine vitiis nascitur, optimus ille est, qui minimis 
urgetur 2 . Cum interim inter sapientes istos deos, aut omnino non coalescit 
amicitia, aut tetrica quaedam et Insvavis intercedit, nec ea nisi cum paucis¬ 
simis, nam cum nullis dicere religio est, propterea, quod maxima pars 
hominum desipit, immo, nullus est, qui non multis modis deliret, et non nisi 
inter similes cohaeret necessitudo. 

Quod si quando inter severos istos coierit mutua benevolentia, ea 
certe haudquaquam stabilis est, nec admodum duratura, nimirum inter 
morosos et plus satis oculatos, ut qui in amicorum vitiis tam cernunt 
acutum, quam aut aquila, aut serpens Epidaurius 3 . At ipsi in propriis vitiis 
quam lippiunt, et quam non vident manticam in tergo pendentem 4 ? Itaque 
cum ea sit hominum natura, ut nullum ingenium reperiatur non magnis 
obnoxium vitiis: adde tantam animorum ac studiorum dissimilitudinem, tot 
lapsus, tot errata, tot casus vitae mortalis, quo pacto vel horam constabit 
inter Argos 5 istos amicitiae iucunditas, nisi accesserit ea, quam mire Graeci 
suf|9siav 6 appellant, hanc seu stultitiam, seu morum facilitatem vertas 
licebit. Quid autem? An non Cupido ille omnis necessitudinis auctor et 
parens, prorsum oculis captus est, cui quemadmodum ta pf) KaA,d KaAfi 
ju:( paviat 7 , itidem inter vos quoque efficit, ut suum cuique pulchrum 8 videa¬ 
tur, ut cascus cascam 9 , perinde ut pupus pupam deamet. Haec passim et 
fiunt et ridentur, sed tamen haec ridicula iucundam vitae glutinant 
copulantque societatem. 


1 Et iungit iunctos et servat amicos: Hor.Sat.1.3.54. 

2 Nemo sine vitiis... urgetur. Hor.Sat. 1.3.68-89. 

3 In amicorum ... Epidaurius: Hor.Sat. 1.3.26. 

4 Non vident manticam in tergo pedentem: i.e. aliena vitia tantum, sua ipsorum non vident; cf. 
Adag.590. 

5 Argos, qui, ut Argus ille, centum oculis aliorum vitiis invigilant. 

6 EvrjOsiav = bonitatem. 

7 Ta firi KaXd Kaha ntepavcai = non pulchra pulchra videntur (Theocr.Idyl.6.19). 

8 Suum cuique pulchrum: vide Adag.l 15. 

9 Cascus cascam: vide Adag.162. 

Porro, quod de amicitia dictum est, id multo 
magis de coniugio sentiendum, quod quidem nihil 
est aliud quam individua vitae coniunctio. Deum 
immortalem, quae non divortia, aut etiam divortiis 
deteriora passim acciderent, nisi viri feminaeque 
domestica consuetudo, per adulationem, per iocum, 
per facilitatem, errorem, dissimulationem, meum 
utique satellitium, fulciretur alereturque? Papae 1 , 
quam pauca coirent matrimonia, si sponsus pruden¬ 
ter exquireret, quos lusus delicata illa, slcutl vide¬ 
tur, ac pudens virguncula iam multo ante nuptias 
luserit? Tum quanto pauciora cohaererent inita, nisi plurima uxorum facta 
per viri vel neglegentiam, vel stuporem laterent? Atque haec quidem merito 
stultitiae tribuuntur: verum ea interim praestat, ut marito iucunda sit uxor, 
uxori iucundus maritus, ut tranquilla domus, ut maneat affinitas. Ridetur, 
cuculus, curruca 2 , et quid non? Vocatui - , cum moechae lacrimas labellis 
exorbet. At quanto felicius, sic errare quam zelotypiae diligentia cum sese 
conficere, tum omnia miscere tragoediis? 

In summa, usque adeo nulla societas, nulla vitae coniunctio sine me 
vel iucunda, vel stabilis esse potest, ut nec populus principem, nec servum 
herus, nec heram pedisequa, nec discipulum praeceptor, nec amicus ami¬ 
cum, nec maritum uxor, nec locator conductorem, nec contubernalis 
contubernalem, nec convictor convictorem diutius ferat, nisi vicissim inter 
sese nunc errent, nunc adulentur, nunc prudentes coniveant, nunc aliquo 
stultitiae meile sese delineant. Iam haec scio videri maxima, sed audietis 
maiora. 

Quaeso, num quemquam amabit, qui ipse semet oderit. Num cum 
alio concordabit, qui securn ipse dissidet? Num ulli voluptatem afferet, qui 
siblmet ipsi sit gravis ac molestus? Illud, opinor, nemo dixerit, nisi qui sit 
ipsa stultior stultitia. Atqui si me excluseris, adeo nemo poterit alterum 
ferre, ut ipse etiam sibi quisque puteat, sua cuique sordeant, sibi quisque sit 



1 Papae nomen paparum vel episcopum omnino non est, ut Listrius putabat, sed exclamatio, 
cuius ‘bombax’ vis est et notio. 

2 Curruca avicula est, quae alienos pullos pro suis educare dicebatur, unde currucae dicuntur 
mariti, qui uxorem suam ab aliis contrectari patiuntur. 

invisus. Quandoquidem id mali natura, non paucis in rebus noverca magis 
quam parens, mortalium ingeniis Insevit, praecipue paulo cordatiorum, ut 
sui quemque paeniteat, admlretur aliena. Quo fit, ut omnes dotes, omnis 
elegantia decorque vitae vitietur pereatque. 

Quid enim proderit forma, prae¬ 
cipuum deorum immortalium munus, 
si putiditatis 1 vitio contaminetur? 

Quid iuventa, si senilis tristitiae fer¬ 
mento corrumpatur? Denique quid in 
omni vitae munere vel tecum, vel apud 
alios acturus es cum decoro (est enim 
non artis modo, verum etiam omnis 
actionis caput decere 2 , quod agas) nisi 
adsit dextra haec Philautia, quae mihi merito germanae est vice? Adeo 
strenue meas ubique partes agit. Quid autem aeque stultum, atque tibi ipsi 
placere 3 ? Te ipsum admirari? 

At rursum quid venustum, quid gratiosum, quid non indecorum erit, 
quod agas, ipse tibi displicens? Tolle hoc vitae condimentum, et protinus 
frigebit cum sua actione orator, nulli placebit cum suis numeris musicus, 
explodetur cum sua gesticulatione histrio, ridebitur una suis cum Musis 
poeta, sordebit cum arte pictor, esuriet cum pharmacis medicus. Postremo 
pro Nireo Thersites 4 , pro Phaone Nestor 5 , pro Minerva sus, pro facundo 
Infans, pro urbano rusticus videberis. In tantum necesse est, ut sibi quoque 
quisque blandiatur, et assentatiuncula quapiam sibi prius commendetur, 
quam aliis possit esse commendatus. Denique cum praecipua felicitatis 
pars sit, ut quod sis, esse velis 6 , nimirum totum hoc praestat compendio 
mea Philautia, ut neminem suae formae, neminem sui ingenii, neminem 
generis, neminem loci, neminem Instituti, neminem patriae paeniteat, adeo, 
ut nec Hirlandus 7 cum Italo, nec Thrax cum Atheniensi, nec Scytha cum 


1 Putiditatis: lege ‘piitriditatis’ =put(r)oris. 

2 Artis... caput decere: vide Adag.3402. 

3 Tibi ipsi placere: vide sub Adag.l 15 de suo cuique pulchro. 

4 Nireus pulcherrimus, Thersites vero turpissimus fuit omnium, qui ad Troiam venerant. 

5 Phaon beneficio Veneris e sene iuvenis factus, immo Nestor senex trium saeculorum. 

6 Ouodsis, esse velis: Mart.47.12. 

1 Hirlandus = Hiberniensis. 

Insulis fortunatis cupiat permutare. Et, o singularem naturae sollicitudinem, 
ut in tanta rerum varietate paria fecit omnia! Ubi dotibus suis nonnihil 
detraxit, ibi plusculum Philautiae solet addere, quamquam hoc ipsum stulte 
profecto dixi, cum haec ipsa dos sit vel maxima. Ut ne dicam interim, 
nullum egregium facinus adlri, nisi meo impulsu, nullas egregias artes, nisi 
me auctore fuisse repertas. 

An non omnium laudatorum facinorum seges ac fons est bellum? 
Porro, quid stultius quam ob causas, nescio quas, certamen eiusmodl susci¬ 
pere, unde pars utraque semper plus aufert incommodi quam boni? Nam 
eorum, qui cadunt, velut! Megarensium oubsic; Aoyoq 1 . Dein cum iam utrim¬ 
que constitere ferratae acies, et rauco crepuerunt cornua cantu, quis, oro, 
sapientum istorum usus, qui studiis exhausti, vix tenui frlgidoque sanguine 
spiritum ducunt: crassis ac pinguibus opus est, quibus quam plurimum adsit 
audaciae, mentis quam minimum. Nisi si quis Demosthenem militem malit, 
qui Archilochi 2 secutus consilium, vix conspectis hostibus, abiecto clipeo 
fugit tam Ignavus miles quam orator sapiens. ‘Sed consilium’, inquiunt, ‘in 
bellis plurimum habet momenti.’ Equidem fateor in duce, verum id quidem 
militare, non philosophicum, alioqul parasitis, lenonibus, latronibus, sica¬ 
riis, agricolis, stupidis, obaeratis, et huiusmodl mortalium faece res tam 
praeclara geritur, non philosophis lucernariis. 

Qui quidem quam sint ad omnem vitae usum inutiles, vel Socrates 
ipse unus Apollinis oraculo sapiens, sed minime sapienter iudicatus, docu¬ 
mento esse potest, qui nescio quid publice conatus agere, summo cum om¬ 
nium risu discessit. Quamquam vir is in hoc non usquequaque desipit, quod 
sapientis cognomen non agnoscit, atque ipsi deo rescribit, quodque censet 
sapienti a re publica tractanda abstinendum esse, nisi quod potius monere 
debuerat, a sapientia temperandum ei, qui velit in hominum haberi numero. 
Deinde quid eundem accusatum ad cicutam bibendam adegit, nisi sapien¬ 
tia? Nam dum nubes et ideas philosophatur, dum pulicis pedes metitur, dum 
culicum vocem miratur 3 , quae ad vitam communem attinent, non didicit. 


1 OvSeig hoyog = nulla ratio. Cf. Adag.3362. 

2 Archilogns, poeta Graecus (ca.680-645 a.Chr.), carmine gloriatus erat se aliquando vitae 
suae consuluisse clipeo abiciendo: unde ex finibus suis excedere eum coegerunt Lacedae¬ 
monii. 

3 Miratur: nonnulli legunt ‘rimatur’. Dumpulicis... miratur: qualia agentem in Nubibus fecit 
Aristophanes (149-201). 


25 




DESIDERII ERASMI 


Sed adest praeceptori de capite periclitanti discipulus Plato, egregius scili¬ 
cet patronus, qui turbae strepitu offensus, vix dimidiatam illam periodum 
pronuntiare potuit. 1 Iam quid dicam de Theophrasto? Qui progressus in 
contionem, repente obmutuit, perinde quasi lupo conspecto, qui militem 
animasset in bello! Isocrates ob ingenii timiditatem nec hiscere umquam 
est ausus. M. Tullius, eloquentiae Romanae parens, semper indecora trepi¬ 
datione, perinde quasi puer singultiens exordiri consuevit. Idque Fabius in¬ 
terpretatur cordati oratoris et periculum intellegentis argumentum. 

Verum cum hoc dicit, an non palam fatetur sapientiam obstare ad 
rem probe gerendam? Quid isti facient; cum res ferro geritur, qui tum metu 
exanimantur, cum nudis verbis est decertandum? Et post haec celebratur, 
st diis placet, praeclara illa Platonis sententia beatas fore res publicas, si aut 
imperent philosophi, aut philosophentur imperatores. Immb, si consules 
historicos, reperies nimirum nullos rei publicae pestilentiores fuisse princi¬ 
pes quam, si quando in philosophastrum aliquem aut litteris addictum inci¬ 
derit imperium. Cuius rei satis, opinor, faciunt fidem Catones: quorum alter 
Insanis delationibus rei publicae tranquillitatem vexavit, alter libertatem 
populi Romani, dum nimium sapienter vindicat funditus subvertit. Adde 
his Brutos, Cassios, Gracchos, ac Ciceronem etiam ipsum, qui non minus 
pestilens fuit Romanorum rei publicae quam Demosthenes Atheniensium. 

Porro Marcus Antoninus 2 , ut donemus bonum imperatorem fuisse, 
(nam id ipsum extorquere possim) fuit enim 
hoc ipso nomine gravis, atque invisus civibus, 
quod tam philosophus esset. Sed tamen ut 
donemus fuisse bonum, at certe pestilentior 
fuit rei publicae tali relicto filio 3 , quam fuerat 
sua administratione salutaris. Quandoquidem 
solet hoc hominum genus, qui se sapientiae 
studio dediderunt, cum ceteris in rebus, tum 
praecipue in liberis propagandis Infelici ssi- 
mum esse, providente, opinor, natura, ne ma¬ 
lum hoc sapientiae inter mortales latius seipat. 



1 Quemadmodum in eius vita legitur. 

2 M. Aurelius Antoninus. 

3 Filio: Commodo imperatore, omnibus flagitiis inquinato. 

Itaque Ciceroni degenerem fuisse filium constat, et sapiens ille Socrates 
liberos habuit matri similiores quam patri, ut non omnino pessime scripsit 
quidam, id est stultos. 

Sed utcumque ferendum, si tantum ad publica munia forent ovot 
Tipoq /mpav 1 , nisi ad omnem prorsus vitae functionem nihil essent dexte- 
riores. Ad convivium adhibe sapientem, aut tristi silentio, aut molestis 
quaestiunculis obturbabit. Ad chorum advoca, camelum saltare 2 dices. Ad 
publicos ludos trahe, ipso vultu populi voluptatibus obstabit, et cogetur e 
theatro migrare sapiens Cat5, quandoquidem supercilium non potest pone¬ 
re 3 . In colloquium inciderit, repente lupus in fabula 4 . SI quid emendum, si 
contrahendum, breviter, si quid eorum agendum, sine quibus haec cottl- 
diana vita transigi non potest, stipitem dicas sapientem istum, non homi¬ 
nem. Usque adeo neque sibi, neque patriae, neque suis usquam usui esse 
potest, propterea, quod communium rerum sit imperitus, et a populari opi¬ 
nione, vulgaribusque Institutis longe lateque 5 discrepet. Qua quidem ex re 
odium quoque consequatur necessum est, nimirum, ob tantam vitae atque 
animorum dissimilitudinem. Quid enim omnino geritur inter mortales non 
stultitiae plenum, idque a stultis, et apud stultos? Quod si quis unus univer¬ 
sis velit obstrepere, huic ego svaserim, ut Timonem 6 imitatus, in solitudi¬ 
nem aliquam demigret, atque ibi solus sua fruatur sapientia. 

Verum ut ad id, quod Institueram, revertar, quae vis saxeos, quemos, 
et agrestes illos homines in civitatem coegit, nisi adulatio? Nihil enim aliud 
significat illa Amphionis et OipheI cithara. Quae res plebem Romanam iam 
extrema molientem in concordiam civitatis revocavit? Num oratio philo¬ 
sophica? Minime. Immd, ridiculus ac puerilis apologus de ventre, reli- 
qulsque corporis membris confictus. 7 Idem valuit Themistoclis apologus 


1 ”Ovoi itpOQhvpav = asini ad lyram, i.e. qui ad rem gerendam idonei non sunt. Cf. Adag.335. 

2 Camelum saltare: vide Adag.1666. 

3 Supercilium ponere: vide p. 12 annot. 2 . 

4 Cupus in fabula: proverbii instar dictum de subito silentio, medio in sermone oborto, viso 
quasi lupo. Cf. Adag.3450. 

5 Tonge lateque: vide p. 1 annot. 3. 

6 Timon Atheniensis, qui quinto saeculo a.Chr. fuit exeunte, homines fugiebat oderatque, 
unde a Luciano dictus est Misanthropus. 

7 Apologus de ventre: Menenius Agrippa, fabulam narrans de dissensione stomachi cum cete¬ 
ris corporis membris, concordiam inter patricios et plebeios, qui a.494 a.Chr., prima 
secessione in Montem Sacrum facta, iura postulabant ampliora, iterum restituisse dicitur. 

consimilis de vulpe et ericio. 1 Quae sapientis oratio tantumdem potuisset, 
quantum commenticia illa cerva Sertorii 2 potuit, quantum Laconis illius 3 de 
duobus canibus deque vellendis equinae caudae pilis ridendum commen¬ 



tum? Ut ne quid dicam de Minoe, deque Numa 1 2 3 4 , quorum uterque fabulosis 
inventis stultam multitudinem rexit. HuiusmodI nugis commovetur ingens 
ac potens illa belua, populus. 

At rursum, quae civitas umquam Platonis, aut Aristotelis leges, aut 
Socratis dogmata recepit? Tum autem quae res DeciTs 5 persvasit, ut ultro 
sese diis manibus devoverent? Quod Q. Curtium in specum traxit, nisi 
inanis gloria, dulcissima quaedam Siren, sed mirum quam a sapientibus 
istis damnata? 

‘Quid enim stultius’, inquiunt, ‘quam supplicem candidatum blandiri 
populo, congiariis favorem emere, venari tot stultorum applausus, acclama¬ 
tionibus sibi placere, in triumpho velutl signum aliquod populo spectandum 
circumferri, aeneum in foro stare?’ Adde his nominum et cognominum 
adoptiones. Adde divinos honores, homuncioni exhibitos, adde publicis 
caerimoniis in deos relatos etiam sceleratissimos tyrannos. Stultissima sunt 


1 Apologus de vulpe et erinaceo: Vulpecula haeserat in luto. Cui cum erinaceus vellet muscas 
abigere: ‘Noli istuc facere’, inquit vulpes. ‘Hae enim iam saturae sunt sanguinis, quas ubi 
abegeris, aliae famelicae in earum locum succedent.’ Hac fabula Themistocles populum 
Atheniensem a rebus deterruit novandis, fecitque, ut magistratus patienter ferret. 

2 Q. Sertorius (123-72 a.Chr.) cervam albam sibi oracula edere mentiebatur. 

3 Laconis, i.e. Lycurgi, qui bonam educationem hoc ostendit exemplo: duobus canibus, 
eodem partu natis, quorum alter exercitatus, alter rudis erat, et pabulum et leporem dedit, 
quo accidit, ut leporem exercitatus, rudis pabulum peteret. 

4 Minos se nono quoque anno apud Iovem cenare, Numa Egeriam nympham secum congredi 
finxit. 

5 P. Decii Mures consules, qui avus, pater, filius pro salute patriae se morti obtulerunt. 

haec, et ad quae ridenda non unus sufficiat Democritus. Quis negat? Atqui 
hoc fonte nata sunt fortium Heroum facinora, quae tot eloquentium virorum 
litteris in caelum tolluntur. Haec stultitia parit civitates, hac constant 
imperia, magistratus, religio, consilia, iudicia, nec aliud omnino est vita 
humana quam stultitiae lusus quidam, lam vero ut de artibus dicam, quid 
tandem mortalium ingenia ad excogitandas prodendasque posteris, tot 
egregias, ut putant disciplinas excitavit, nisi gloriae 
sitis? Tantis vigiliis, tantis sudoribus, famam nescio 
quam, qua nihil esse potest inanius, redimendam 
putarunt homines vere stultissimi. Sed interim stul¬ 
titiae tot iam egregia vitae commoda debetis, quod¬ 
que est longe dulcissimum, aliena fruiminl In s ania. 

Ergo, posteaquam mihi fortitudinis et indus¬ 
triae laudem vindicavi, quid si prudentiae quoque 
vindicem? Sed dixerit aliquis eadem opera Ignem 
aquae misceas 1 , licebit. Verum hoc quoque succes¬ 
surum, arbitror, si vos modo, quod ante haec fecis¬ 
tis, auribus atque animis favebitis. 

Principio si rerum usu constat prudentia, in 
utrum magis competet eius cognominis honos: in 
sapientem, qui partim ob pudorem, partim ob animi timiditatem nihil 
aggreditur, an in stultum, quem neque pudor, quo vacat, neque periculum, 
quod non perpendit, ab ulla re deterret? Sapiens ad libros veterum confugit, 
atque hinc meras vocum argutias ediscit. Stultus adeundis cominusque 
periclitandis rebus, veram (ni fallor) prudentiam colligit. Id quod vidisse 
videtur Homerus, etiamsi caecus, cum ait ps^Osv 8s xs vf)7tioc syvco 2 . 

Sunt enim duo praecipua ad cognitionem rerum parandam obstacula: 
pudor, qui fumum offundit animo, et metus, qui, ostenso periculo, dehor¬ 
tatur ab adeundis facinoribus. At his magnifice liberat stultitia. Pauci 
mortales intellegunt ad quam multas alias quoque commoditates conducat 
numquam pudescere et nihil non audere. 



1 Ignem aqua misceas: vide Adag.3294. 

2 'Pe/dev Se ts vqmog syvco = factum etiam stultus cognovit: Menelai sunt verba ad Euphor¬ 
bum (Hom.il. 17.32). 

Quod si prudentiam accipere malunt eam, quae rerum iudicio 
constant, audite, obsecro, quam procul absint ab hac, qui hoc nomine sese 
venditant. Principio constat res omnes humanas, velut Alcibiadis Sllenos 1 , 
binas habere facies nimium inter sese dissimiles. Adeo ut quod prima, ut 
aiunt, fronte 2 mors est, si interius Tnspicias, vita sit; contra, quod vita, mors; 
quod formosum, deforme; quod opulentum, id pauperrimum; quod Infame, 
gloriosum; quod doctum, indoctum; quod robustum, imbecille; quod 
generosum, Ignobile; quod laetum, triste; quod prosperum, adversum; quod 
amicum, inimicum; quod salutare, noxium; breviter, omnia repente versa 
reperies, si Silenum aperueris. 

Id si cui forte nimis philosophice dictum videtur, 
age, pinguiore, quemadmodum dici solet, Minerva 3 
planius faciam. Quis regem non et opulentum, et 
dominum fatetur? Atqui nullis animi bonis Instructus 
est, atqui nihil illi satis est, iam videlicet pauperrimus 
est. Tum animum habet plurimis addictum vitiis, iam 
turpiter servus est. Ad eundem modum in cetens 
quoque philosophari liceret. Sed hoc exempli vice 
posuisse satis sit. ‘At quorsum haec?’, inquiet aliquis. 
Audite, quo rem deducamus. SI quis histrionibus in 
scaena fabulam agentibus personas detrahere conetur, 
ac spectatoribus veras natlvasque facies ostendere, nonne is fabulam 
omnem perverterit, dlgnusque habeatur, quem omnes e theatro velut 
lymphatum saxis eiciant? Exorietur autem repente nova rerum species, ut 
qui modo mulier nunc vir: qui modo iuvenis, mox senex: qui paulo ante 
rex; subito Dama 4 : qui modo deus, repente homunculus appareat. Verum 
eum errorem tollere est fabulam omnem perturbare. Illud ipsum figmentum 
et fucus est, quod spectatorum oculos detinet. Porro mortalium vita omnis 
quid aliud est quam fabula quaepiam, in qua alii aliis obtecti personis 
procedunt aguntque suas quisque partes, donec choragus educat e proscae- 



1 Silenos: i.e. statuas, quibus Alcibiades in Platonis Convivio Socratem comparat, quod is 
bardus ac stupidus foris, intus autem merum numen videatur. Cf. Adag.2201. 

2 Prima fronte: vide Adag.888. 

3 Pinguiore Minerva: vide p. 21 annot. 10 . 

4 Damam servum Persius et Horatius vocant hominem obscurum et ignobilem. 

nio? Qui saepe tamen eundem diverso cultu prodire iubet, ut qui modo 
regem purpuratum egerat, nunc servulum pannosum gerat. Adumbrata 
quidem omnia, sed haec fabula non aliter agitur. 

Hic si mihi sapiens aliquis caelo delapsus subito exoriatur, clamitet- 
que hunc, quem omnes ut deum ac dominum suspiciunt, nec hominum esse, 
quod pecudum ritu ducatur affectibus, servum esse Infimae sortis quod tam 
multis, tamque foedis dominis sponte serviat. Rursum alium, qui parentem 
exstinctum luget, ridere iubeat, quod iam demum ille vivere coeperit, cum 
alioqul vita haec nihil aliud sit quam mors quaedam. Porro alium stemmatis 
gloriantem Ignobilem ac nothum appellet, quod a virtute longe absit, quae 
sola nobilitatis sit fons, adque eundem modum de ceteris omnibus loquatur, 
quaeso, quid is aliud egerit, nisi ut demens ac furiosus omnibus esse vi¬ 
deatur? Ut nihil est stultius praepostera sapientia, ita perversa prudentia 
nihil imprudentius. Siquidem perverse facit, qui sese non accommodet 
rebus praesentibus, foroque nolit uti, nec saltem legis illius convivialis 
meminerit f\ tu0i, q dmOi 1 , postuletque, ut fabula iam non sit fabula. 

Contra, vere prudentis est, cum sis mortalis, nihil ultra sortem sapere 
velle, cumque universa hominum multitudine vel conivere 2 libenter, vel 
comiter errare. ‘At istud ipsum’, inquiunt, ‘stultitiae est.’ Haud equidem 
Infitias Iverim, modo fateantur illi vicissim hoc esse vitae fabulam agere. 

Ceterum illud, o dii immortales, eloquame, an sileam? Cur autem 
sileam, cum sit vero verius 3 ? Sed praestiterit fortassis in re tanta Musas ex 
Helicone accersere, quas poetae saepius ob meras nugas advocare solent. 
Adeste igitur paulisper, lovis filiae, dum ostendo nec ad egregiam illam 
sapientiam ac felicitatis, ut ipsi vocant, arcem aditum esse cuiquam, nisi 
stultitia duce. 

Iam primum illud in confesso est affectus omnes ad stultitiam perti¬ 
nere. Quandoquidem hac nota a stulto sapientem discernunt, quod illum 
affectus, hunc ratio temperat: eoque Stoici perturbationes omnes ceu mor¬ 
bos a sapiente semovent: verum affectus isti non solum paedagogorum vice 
funguntur ad sapientiae portum properantibus, verum etiam in omni virtutis 
functione, ceu calcaria stimullque quidam adesse solent, velut ad bene 


1 "H mOi, fj amdi = aut bibe, aut abi. Cf. Adag.947. 

2 Conivere: vide p. 21 annot. 11. 

3 Vero verius: vide Adag.3802. 

agendum exhortatores. Quamquam hic fortiter reclamat bis Stoicus Seneca, 
qui prorsum omnem affectum adimit sapienti. Verum cum id facit, iam ne 
hominem quidem relinquit, sed novum potius deum quendam dripioupysv 1 , 
qui nusquam nec exstitit umquam, nec exstabit: irnmo, ut apertius dicam, 
marmoreum hominis simulacrum constituit, stupidum et ab omni prorsus 
humano sensu alienum. Proinde, si libet, ipsi suo sapiente fruantur, citraque 
rivalem ament licet, cumque eo vel in civitate Platonis, vel si malint, in 
idearum regione, vel in Tantalils inhabitent hortis 2 . Quis enim non istlus- 
modl hominem ceu portentum ac spectrum fugitet horreatque, qui ad omnes 
naturae sensus obsurduerit, qui nullis sit affectibus, nec amore, nec miseri¬ 
cordia magis commoveatur, quam si dura silex, aut stet Marpesia cautes 3 , 
quem nihil fugiat, qui nihil erret, sed ceu Lynceus 4 quispiam nihil non 
perspiciat, nihil non ad amussim 5 perpendat, nihil Ignoscat, qui solus se 
ipso sit contentus, solus dives, solus sanus, solus rex, solus liber, breviter 
omnia solus, sed suo sollus iudicio, qui nullum moretur amicum, ipse 
amicus nemini, qui diis quoque ipsis non dubitet mandare laqueum 6 , qui 
quicquid in omni vita geritur, velut Insanum damnet, rldeat- 
que? Atqui huiusmodl animal est absolutus ille sapiens. 

Quaeso, si res agatur suffragiis, quae civitas istlus- 
modl magistratum sibi velit, aut quis exercitus talem optet 
ducem? Immb, quae mulier id genus maritum, quis convi¬ 
vator eiusmodl convivam, quis servus talibus moribus 
dominum vel optet, vel ferat? Quis autem non malit vel 
unum quemvis de media stultissimorum hominum plebe, 
qui stultus stultis vel imperare possit, vel parere, qui sui 
similibus placeat, sed quam plurimis, qui comis sit in uxo¬ 
rem, iucundus amicis, bellus conviva, convictor facilis, postremo qui nihil 
humani a se alienum putet? 7 Sed me quidem iam dudum istius sapientis 



1 Aq/novpysi = procreat. 

2 Tantaliis hortis, quippe qui nullo sint loco. 

3 Quam si dura silex, aut stet Marpesia cautes: Verg.Aen.6.471. 

4 Ljynceus Argonautarum gubernator, qui tanta fuit acie vique oculorum, ut per muros intro¬ 
spicere quiret. 

5 A-d amussim, i.e, diligenter et accurate. Vide Adag.490. 

6 Mandare laqueum: vide p. 9 annot. 6. 

7 Humani nita me alienum puto: Ter.Heaut.77. 

piget. Quare ad reliqua commoda sese recipiat oratio. Agedum, si quis velut 
e sublimi specula circumspiciat, ita ut lovem interdum poetae facere 
praedicant, quot calamitatibus hominum vita sit obnoxia, quam misera, 
quam sordida nativitas, quam laboriosa educatio, quot iniurils exposita 
pueritia, quot sudoribus adacta iuventus, quam gravis senectus, quam dura 
mortis necessitas, deinde in omni vita, quot morborum agmina Infestent, 
quot immineant casus, quot ingruant incommoda, quam nihil usquam non 
plurimo felle tinctum, ut ne commemorem ista, quae homini ab homine 
Inferuntur mala, quod genus sunt, paupertas, carcer, Infamia, pudor, 
tormenta, Insidiae, proditio, convicia, lites, fraudes. Sed ego iam plane xf)v 
appov avapsxpsrv 1 aggredior. 

Porro, quibus admissis ista commeruerint homines, aut quis deus 
Iratus eos in has miserias nasci coegerit, non est mihi fas in praesentia 
proloqui. Verum ista qui secum perpendat, nonne Milesiarum virginum 2 
probabit exemplum, etiamsi miserandum? At quinam potissimum sibi vitae 
taedio fatum arcessivere? Nonne sapientiae confines? Inter quos, ut interim 
Diogenes, Xenocrates, Catones, Cassios, ac Brutos sileam, Chiron 3 ille cum 
immortalem esse liceret, ultro mortem praeoptavit. Videtis, opinor, quid 
futurum sit, si passim sapiant homines: nempe altero luto, altero figulo 
Prometheo 4 opus fore. Verum ego partim per Ignorantiam, partim per inco¬ 
gitantiam, nonnumquam per oblivionem malorum, aliquando spem bono¬ 
rum, aliquoties nonnihil mellis voluptatibus aspergens, ita tantis in malis 
succurro, ut ne tum quidem libeat vitam relinquere, cum exacto Parcarum 
stamine, ipsa iamdudum eos relinquit vita, quoque minus sit causae, cur in 
vita manere debeant, hoc magis iuvet vivere, tantum abest, ut ullo vitae 
taedio tangantur. 

Mei nimirum muneris est, quod passim Nestorea senecta 5 senes 
videtis, quibus iam ne species quidem hominis superest, balbos, deliros, 
edentulos, canos, calvos, vel ut magis Aristophanicls eos describam verbis, 


1 Tf)v appov avapszpsiv = harenas numerare. Cf. Adag.344. 

2 Milesias virgines, quas diras quasdam mortis spontaneae libido quondam invasit, ut Gellius 
refert (15.10). 

3 Chiron centaurus fuit sapiens et bonus, medicinae artis inventor et praeceptor Achillis. 

4 Altero luto ... Prometheo: Prometheus hominis simulacrum dicitur ex argilla finxisse, in 
quo, sublato Iovis igne, animum condidisset. 

5 Nestorea senecta: vide Adag.566. 

pimoivraq, icixpouq, aO/aouq, puaotx;, pabcovxaq, vcooouc Kai p/coAoitc 1 , 
tamen usque adeo vita delectari adeoque vsotvt^stv 2 , ut alius tingat canos, 
alius apposititia coma calvitium dissimulet, alius dentibus utatur mutuo 
fortassis a sue quopiam sumptis, hic puellam aliquam misere depereat, et 
amatoriis ineptiis quemvis etiam superet adulescentulum. Nam ut capulares 
iam, meraque silicernia, teneram aliquam iuvenculam ducant uxorem, eam- 
que et indotatam, et aliis usui futuram, id adeo frequens, ut propemodum et 
laudi detur. 

Sed multo etiam svavius, si quis ani¬ 
madvertat anus, longo iam senio mortuas, 
adeoque cadaverosas, ut ab Inferis redisse 
videri possint, tamen illud semper in ore 
habere cproq dya0ov 3 : adhuc catulire, atque, 
ut Graeci dicere solent, KotTtpouv 4 et magna 
mercede conductum aliquem Phaonem 5 in¬ 
ducere, fucis assidue vultum oblinere, nus¬ 
quam a speculo discedere, Infimae pubis sil¬ 
vam vellere, vietas ac putres ostentare mam¬ 
mas, tremuloque gannitu languentem solli¬ 
citare cupidinem, potitare, misceri puella¬ 
rum choris, litterulas amatorias scribere. Ridentur haec ab omnibus, tam¬ 
quam, uti sunt, stultissima. At ipsae sibi placent 6 , et in summis interim 
versantur deliciis, totasque sese meile perungunt 7 , meo videlicet beneficio 
felices. 

Porro, quibus haec deridicula videntur, illud secum expendant velim, 
utrum satius ducant huiusmodl stultitia vitam plane mellitam exigere, an 
trabem, ut aiunt, suspendio quaerere. Porro, quod haec vulgo putantur 



1 Pvn&vtag... Kai i//cohovg = squalidos, incurvos, aerumnosos, rugosos, glabros, edentulos 
et libidinosos. 

2 Neavigeiv = iuvenari. 

3 <Pcbg ayaddv = lumen bonum, i.e. bona est vita. Cf. Adag.1638 et 1677. 

4 Kaizpovv (lege ‘Kcutpav’) = porcarum more libidinari. 

5 Phaon positus est pro quovis adulescentulo formoso, qui esset a Sapphu adamatus, nec 
mutuo tamen adamaret; hoc modo anus praeter aetatis decorum libidinosae pecunia suos 
conducunt amatores. 

6 Ipsae sibi placent: vide p. 24 annot. 3. 

7 Sese meile perungunt: vide Adag.1909. 

Infamiae obnoxia, istud nihil ad stultos meos, qui malum hoc aut non sen¬ 
tiunt, aut si quid sentiunt, facile neglegunt. SI saxum in caput incidat, id 
vere malum sit. Ceterum pudor, Infamia, probrum, maledicta, tantum af¬ 
ferunt noxae, quantum sentiuntur. ST sensus absit, ne mala quidem sunt. 
Quid laedit, si totus populus in te sibilet, modo tute tibi plaudas? Atque ut 
id liceat, sola stultitia praestat. 

Sed mihi videor audire reclamantes philosophos. ‘Atqui hoc ipsum 
est’, inquiunt, ‘miserum, stultitia teneri, errare, falli, Ignorare.’ Imnio, hoc 
est hominem esse. Porro, miserum cur vocent, non video, quandoquidem 
sic nati estis, sic Instituti, sic conditi, ea est communis omnium sors. Nihil 
autem miserum, quod in suo genere constat, nisi forte quis hominem deplo¬ 
randum existimet, qui neque volare possit cum avibus, neque quaternis 
ingredi pedibus cum reliquo pecudum genere, neque comibus sit obarmatus 
quemadmodum tauri. Verum is eadem opera equum etiam bellissimum 
Infelicem vocabit, quod neque grammaticam didicerit, neque placentis 
vescatur: taurum miserum, quod ad palaestricam sit inutilis. Igitur ut equus 
imperitus grammaticae, miser non est, ita nec homo stultus, Infelix, propter- 
ea, quod haec cum illius natura cohaerent. 

Verum rursus urgent logodaedall 1 . ‘Est’, inquiunt, ‘homini peculiari¬ 
ter addita disciplinarum cognitio, quarum adminiculis id, quod natura dimi¬ 
nutum est, ingenio penset. Quasi vero ullam veri faciem habeat, naturam, 
quae in culicibus, atque adeo in herbis ac flosculis tam sollicite vigilaverit, 
in uno homine dormitasse, ut disciplinis opus esset, quas Theutus 2 ille 
humano generi Infensus genius, in summam perniciem excogitavit, adeo 
non utiles ad felicitatem, ut illi quoque ipsi officiant, ad quod proprie 
repertae dicuntur, ut eleganter arguit apud Platonem 3 , rex ille 4 prudentissi- 
mus de litterarum invento 5 . Igitur disciplinae cum reliquis humanae vitae 
pestibus irrepserunt, iisdem auctoribus, a quibus omnia flagitia proficis¬ 
cuntur, puta daemonibus, quibus hinc nomen etiam inventum, quasi 8af|po- 
vaq, hoc est scientes, appelles. 


1 Togodaedali arguti sunt disputatores, qui syllogismos torquere solent. 

2 Theutus deus est Aegyptius, qui Thamum regem artes docuit. 

3 In Phaedro. 

4 Rex ille: Thamus. 

5 Quippe qui dixerit eas officere memoriae. 

Siquidem simplex illa aurei saeculi gens, nullis annata disciplinis, 
solo naturae ductu Tnstlnctuque vivebat. Quorsum enim opus erat gramma¬ 
tica, cum eadem esset omnibus lingua, nec aliud sermone petebatur, nisi ut 
alius alium intellegeret? Quis usus dialecticae, ubi nulla erat pugnantium 
inter se sententiarum dimicatio? Quis rhetoricae locus, cum nullus alteri 
negotium facesseret? Quorsum requireretur legum prudentia, cum abessent 
mali mores, ex quibus haud dubie bonae leges prognatae sunt? Porro, reli¬ 
giosiores erant, quam ut impia curiositate arcana 
naturae, siderum mensuras, motus, effectus, ab¬ 
ditas rerum causas scrutarentur, nefas esse rati, si 
homo mortalis ultra sortem suam sapere conare¬ 
tur. Iam quid extra caelum esset, inquirendi de¬ 
mentia ne in mentem quidem veniebat. At laben- 
te paulatim aetatis aureae puritate, primum a ma¬ 
lis, ut dixi, geniis' inventae sunt artes, sed pau¬ 
cae, atque hae quidem a paucis receptae. Postea 
sescentas addidit Chaldaeorum superstitio, et 
Graecorum otiosa levitas, meras ingeniorum cru¬ 
ces, adeo ut vel una grammatica abunde satis sit ad peipetuam vitae carnifi¬ 
cinam. 

Quamquam inter has ipsas disciplinas, hae potissimum in pretio sunt, 
quae ad sensum communem, hoc est ad stultitiam, quam proxime accedunt. 
Esuriunt theologi, frigent physici, ridentur astrologi, negleguntur dialectici. 
Solus iarpoq yap avqp rai/Adn' dvrdaoc bvopmv 2 . Atque in hoc ipso 
genere, quo quisque indoctior, audacior, incogitantiorque, hoc pluris fit 
etiam apud torquatos istos principes. Atqui medicina, praesertim ut nunc a 
compluribus exercetur, nihil aliud est quam assentationis particula, non 
minus profecto quam rhetorica. 

Secundum hos proximus datur locus leguleils: et haud scio, an 
primus, quorum professionem, ne quid ipsa pronuntiem, velut asininam 
philosophi magno consensu ridere solent. Sed tamen horum asinorum arbi¬ 
trio maxima minimaque negotia transiguntur. His latifundia crescunt, cum 



1 

2 


A malis ingeniis: vide Adag.72. 

'Iazpd c yap avijp zzoXkmv avzaQOQ avdp&v = medicus enim multis aequivalet aliis (Hom. 
11.11.514.) 

theologus interim, excussis totius divinitatis scriniis, lupinum arrodit, cum 
cimicibus ac pediculis assidue bellum gerens. 

Ut igitur feliciores sunt artes, quae maiorem 
habent cum stultitia affinitatem, ita longe felicissimi 
sunt hi, quibus prorsus licuit ab omnium discipli¬ 
narum commercio abstinere, solamque naturam 
ducem sequi, quae nulla sui parte manca est, nisi 
forte mortalis sortis pomeria transilire velimus. Odit 
natura fucos, multoque felicius provenit, quod nulla 
sit arte violatum. 

Agedum, an non videtis ex unoquoque reliquorum animantium gene¬ 
re ea felicissime degere, quae sunt a disciplinis alienissima, nec ullius 
magisterio nisi naturae ducuntur? Quid apibus aut felicius, aut mirabilius? 
At his ne corporis quidem omnes sensus adsunt. Quid simile in exstruendis 
aedificiis reperiat architectura? Quis umquam philosophus similem Instituit 
rem publicam? Rursum equus quoniam humanis sensibus affinis est, et in 
hominum contubernium demigravit, humanarum item calamitatum est 
particeps. Quippe qui non raro dum vinci pudet in certaminibus ducit Ilia, 
et in bellis dum ambit triumphum, confoditur, simulque cum sessore terram 
ore momordit. Ut ne commemorem interim lupata frena, aculeata calcaria, 
stabuli carcerem, scuticas, fustes, vincula, sessorem, breviter omnem illam 
servitutis tragoediam, cui se ultro addixit, dum fortes viros imitatus impen¬ 
sius hostem ulcisci studet. 

Quanto optabilior muscarum et avicularum vita, ex tempore soloque 
naturae sensu degentium, modo per hominum Insidias liceat? Quae si 
quando caveis inclusae assuescant humanas sonare linguas, mirum quam a 
nativo illo nitore degenerent. Adeo modis omnibus laetius est, quid natura 
condidit, quam quod fucavit ars. Proinde numquam satis laudarim gallum 
illum Pythagoram 1 , qui, cum unus omnia fuisset, philosophus, vir, mulier, 
rex, privatus, piscis, equus, rana, opinor etiam spongia 2 , tamen nullum ani- 



1 Exstat dialogus Luciani, ab Erasmo in Latinum conversus ipso, in quo gallus loquitur cum 
domino suo, narrans se tamquam Pythagoram per varias migrasse formas, nec homine 
quicquam vidisse miserius. 

2 Spongia antiquis iam temporibus a quibusdam, inter quos Plinio Maiore, animal esse credi¬ 
ta est, quod vero temporibus Erasmianis in controversia versabatur. 

mal iudicavit calamitosius homine, propterea, quod cetera omnia naturae 
finibus essent contenta, solus homo sortis suae limites egredi conaretur. 

Rursum inter homines, idiotas multis partibus anteponit doctis ac 
magnis. Et Gryllus 1 ille non paulo plus sapuit quam Tto^upfjxiq DSuaasuq 2 , 
qui maluerit in hara grunnire, quam cum illo tot miseris obici casibus. Ab 
his mihi non dissentire videtur Homerus, nugarum pater, qui, cum mortales 
omnes subinde SsAouc; Kai po%0r|pouq 3 appellat, tum Ulyssem illum suum 
sapientis exemplar, saepenumero Suaxqvov 4 vocat, Paridem nusquam, nec 
Aiacem, nec Achillem. Quamobrem id tandem? Nisi quod ille vafer et arti¬ 
fex nihil non Palladis consilio agebat, nimiumque sapiebat, a naturae ductu 
quam longissime recedens. 

Ut igitur inter mortales, ii longissime absunt a felicitate, qui sapien¬ 
tiae student, nimirum hoc ipso bis stulti, quod homines nati cum sint, tamen 
obliti conditionis suae deorum immortalium vitam affectant, et gigantum 
exemplo disciplinarum machinis naturae bellum Inferunt, ita quam minime 
miseri videntur ii, qui ad brutorum ingenium stultitiamque quam proxime 
accedunt, neque quicquam ultra hominem moliuntur. 

Age, experiamur, num hoc quoque non Stoicis enthymematis 5 , sed 
crasso quopiam exemplo queamus ostendere. Ac per deos immortales, est 
ne quicquam felicius isto hominum genere, quos vulgo moriones, stultos, 
fatuos, ac bliteos appellant, pulcherrimis, ut equidem opinor, cognomi¬ 
nibus? Rem dicam prima fronte 6 stultam fortassis atque absurdam, sed 
tamen unam multo verissimam. Principio vacant mortis metu, non medio¬ 
cri, per Iovem, malo. Vacant conscientiae carnificina. Non territantur 
manium fabulamentls. Non expavescunt spectris ac lemuribus, non tor¬ 
quentur metu impendentium malorum, non spe futurorum bonorum disten¬ 
duntur. In summa, non dilacerantur milibus curarum, quibus haec vita 
obnoxia est. Non pudescunt, non verentur, non ambiunt, non invident, non 
amant. Denique, si propius etiam ad brutorum animantium Insipientiam 
accesserint, ne peccant quidem auctoribus theologis. 


1 Grillus, quem cum Ulyxe colloquentem inducit Plutarchus (Moral.986c-992e). 

2 lloAvfifjng 'OSwaevg = multi consilii Ulixes. Cf. Adag.3347 de Ulixe pannos exuente. 

3 Asilobg Kai po/Oiipobg = miseros et calamitosos. 

4 Amrrjvov = aerumnosum. 

5 Enthymematis: i.e. commentationibus. 

6 Prima fronte: vide Adag.888. 

Hic mihi iam expendas velim, stultissime sapiens, quot undique sol¬ 
licitudinibus noctes diesque discrucietur animus tuus, congeras in unum 
acervum universa vitae tuae incommoda, atque ita demum intelleges, 
quantis malis meos fatuos subduxerim. Adde huc, quod non solum ipsi 
perpetuo gaudent, ludunt, cantillant, rident, verum etiam ceteris omnibus 
quocumque sese verterint, voluptatem, iocum, lusum, risumque afferunt, 
velut in hoc ipsum a deorum indulgentia dati, ut humanae vitae tristitiam 
exhilararent. Unde fit, ut cum aliis in alios varius sit affectus, hos omnes ex 
aequo tamquam suos agnoscant, expetant, pascant, foveant, complectantur, 
succurrant, si quid acciderit: impune permittant, quidquid vel dixerint, vel 
fecerint. Adeoque nemo illis nocere cupit, ut ferae quoque beluae ab illo¬ 
rum iniuria temperent, sensu quodam 
innocentiae naturali. Sunt enim vere 
sacri diis praecipue mihi, adeoque non 
iniuria hunc honorem omnes illis habent. 

Quid, quod summis etiam regibus 
adeo sunt in deliciis, ut nonnulli sine his 
neque prandere, nec ingredi, nec omnino 
vel horam durare possint. Neque vero 
paulo intervallo hos bliteos suis illis 
tetricis sophis anteponunt, quos tamen ipsos aliquot honoris gratia solent 
alere. Cur autem anteponant, nec obscurum arbitror, nec mirum videri 
debet, cum sapientes illi nll nisi triste soleant afferre principibus, suaque 
doctrina freti, non vereantur aliquoties auriculas teneras mordaci radere 
vero 1 2 ; moriones autem id praestent, quod unum undecumque principes 
modis omnibus aucupantur, iocos, risus, cachinnos, delicias. 

Iam accipite et hanc non aspernandam stultorum dotem, quod soli 
simplices ac veridici sunt. Quid autem veritate laudatius? Quamquam enim 
Alcibiadeum apud Platonem proverbium veritatem vino pueritiaeque tri¬ 
buit, tamen omnis ea laus mihi peculiariter debetur, vel Euripide teste, cuius 
exstat illud celebre de nobis dictum pcopa yap pcopoc A,sysr. Fatuus 
quicquid habet in pectore, id et vultu prae se fert, et oratione promit. At 



1 Teneras mordaci radere vero auriculas: Pers.Serm. 1.107-108. 

2 Miopa yap pcopdg Xsyei = stultus enim stulta loquitur. Cf. Adag.98. 

sapientum sunt duae illae linguae, ut Idem meminit Euripides, quarum 
altera verum dicunt, altera, quae pro tempore iudicarint opportuna. Horum 
est nigrum in candida vertere, et eodem ex ore frigidum pariter et calidum 
efflare, longeque aliud conditum habere in pectore, aliud sermone fingere. 
Porro in tanta felicitate, tamen hoc nomine principes mihi videntur Infell- 
cissinn, quod deest, a quo verum audiant, et assentatores pro amicis habere 
coguntur. ‘Sed abhorrent a vero prlncipum aures’, dixerit aliquis, ‘et hac 
ipsa de causa, sapientes istos fugitant, quod vereantur, ne quis forte liberior 
exsistat, qui vera magis quam iucunda loqui audeat.’ Ita quidem res habet, 
invisa regibus veritas. Sed tamen hoc ipsum mire in fatuis meis usu venit, 
ut non vera modo, verum etiam aperta convicia cum voluptate audiantur 
adeo, ut idem dictum, quod si a sapientis ore proficiscatur, capitale fuerat 
futurum: a morione profectum, incredibilem voluptatem pariat. Habet enim 
genuinam quandam delectandi vim veritas, si nihil accedat, quod offendat: 
verum id quidem solis fatuis dii dederunt. 

Iisdem ferme de causis hoc hominum 
genere mulieres gaudere solent impensius, 
utpote ad voluptatem et nugas natura propen¬ 
siores. Proinde quicquid cum huiusmodl fac- 
titarint, etiam si nonnumquam serium nimis, 
illae tamen iocum ac lusum interpretantur, ut 
est ingeniosus, praesertim ad praetexenda 
commissa sua, sexus ille. Igitur ut ad fatuo¬ 
rum felicitatem redeam, multa cum iucun- 
ditate peracta vita, nullo mortis vel metu, vel sensu, recta in campos Elysios 
demigrant, et illic pias atque otiosas animas lusibus suis delectaturi. 

Eamus nunc, et quemvis etiam sapientem cum huius morionis sorte 
conferamus. Finge iam mihi, quod huic opponas exemplar sapientiae, 
hominem, qui totam pueritiam atque adulescentiam in perdiscendis disci¬ 
plinis contriverit, et svavissimam vitae partem, perpetuis vigiliis, curis, 
sudoribus perdiderit, ne in reliqua quidem omni vita vel tantillum voluptatis 
degustarit, semper parcus, pauper, tristis, tetricus, sibi ipsi iniquus ac durus, 
aliis gravis et invisus, pallore, macie, valetudine, lippitudine, confectus 
senio canitieque multo ante diem contracta, ante diem fugiens e vita. 
Quamquam quid refert, quando moriatur istlusmodl, qui numquam vixerit? 

Habetis egregiam illam sapientis imaginem. At hic rursus obgan¬ 
niunt mihi oi ek xqc errone p&xpaxoi 1 . ‘Nihil’, inquiunt, ‘miserius Insania. 
Sed Insignis stultitia, vel Insaniae proxima est, vel ipsa potius Insania. Quid 
enim aliud est Insanire quam errare animo? Sed isti tota errant via 2 .’ 

Age, hunc quoque syllogismum dissipemus, Musis bene fortunanti¬ 
bus 3 . Argute quidem isti, verum quemadmodum apud Platonem docet 
Socrates, ex una Venere secta duas, et ex uno Cupidine dissecto duos fa¬ 
ciens: itidem et istos dialecticos decebat Insaniam ab Insania distinguere, si 
modo ipsi sani videri vellent. Neque enim protinus omnis Insania calami¬ 
tosa est. AlioquI non dixisset Horatius: An me ludit amabilis Insania 4 : 
neque Plato poetarum, vatum, et amantium furorem inter praecipua vitae 
bona collocasset: nec vates illa laborem Aeneae vocasset Insanum. 

Verum est duplex Insaniae genus: alterum, quod ab Inferis dirae 
ultrices submittunt, quoties immissis anguibus, vel ardorem belli, vel inex¬ 
plebilem auri sitim, vel dedecorosum ac nefarium amorem, vel parricidium, 
incestum, sacrilegium, aut aliam id genus pestem aliquam in pectora morta¬ 
lium invehunt, sive cum nocentem et conscium animum, furiis ac terri¬ 
culorum facibus agunt. 

Est alterum huic longe dissimile, quod videlicet a me proficiscitur, 
omnium maxime exoptandum. Id accidit quoties iucundus quidam mentis 
error simul et anxiis illis curis animum liberat, et multiiuga voluptate deli¬ 
butum reddit. Atqui hunc mentis errorem ceu magnum quoddam deorum 
munus, ad Atticum scribens, optat Cicero, nimirum, quo tantorum malorum 
sensu carere posset. Neque perperam sensit Argivus ille, qui hactenus 
Insaniebat, ut totos dies solus desideret in theatro, ridens, plaudens, 
gaudens, quod crederet illic miras agi tragoedias, cum nihil omnino agere¬ 
tur, cum in ceteris vitae officiis probe sese gereret: 

iucundus amicis, 

comis in uxorem, posset qui Ignoscere servis 
et signo laesae non Insanire lagoenae . 5 


1 Oi ek zijg azoag fSdzpa/oi = ranae Stoicae. 

2 Tota errant via: vide Adag.48. 

3 Musis bene fortunantibus: vide Adag.2589. 

4 An me ludit amabilis insania: Hor.Car.3.4. 

5 Iucundus... insanire lagoenae: Hor.Ep.2.2.132-134. 

Hunc ubi cognatorum opera datis pharmacis morbo levasset, sibique iam 
totus esset redditus, hunc in modum cum amicis expostulans: 

‘Pol, me occidistis, amici, 
non servastis’, ait, ‘cui sic extorta voluptas 
et demptus per vim mentis gratissimus error .’ 1 

Et merito quidem: errabant enim ipsi, atque helleboro magis opus 
habebant, qui tam felicem ac iucundam Insaniam, ceu malum aliquod, 
existimarent potionibus expellendam. 

Quamquam illud equidem nondum statui, num quivis sensus, aut 
mentis error, Insaniae nomine sit appellandus. Neque enim si cui lippienti 
mulus asinus esse videatur: aut si quis indoctum carmen velutl doctissimum 
admlretur, is continuo videbitur Insanire. Verum si quis non sensu tantum, 
sed animi iudicio fallatur, idque praeter usitatum morem ac perpetuo, is 
demum Insaniae censebitur affinis esse, velutl si quis quoties asinum audie¬ 
rit rudentem, arbitretur sese miros symphoniacos audire, aut si quis pauper¬ 
culus, Infimo loco natus, Croesum Lydorum regem esse se credat. Sed hoc 
Insaniae genus, si quemadmodum fere sit, vergat ad voluptatem, non 
mediocrem delectationem affert tum iis, qui eo tenentur, tum illis, quibus 
est hoc animadversum, nec tamen eodem Insaniunt. Nam haec Insaniae spe¬ 
cies multo latius patet, quam vulgus hominum intellegit. Sed vicissim 
Insanus Insanum ridet, ac mutuam sibi voluptatem invicem ministrant. 
Neque raro fieri videtis, ut maior Insanus vehementius rideat minorem. 

Verum hoc quisque felicior, quo pluribus desipit modis, Stultitia 
iudice, modo in eo genere Insaniae maneat, quod nobis est peculiare, quod 
quidem usque adeo late patet, ut haud sciam, an ex universa mortalium 
summa quempiam liceat reperlre, qui omnibus horis sapiat 2 , quique non 
aliquo Insaniae genere teneatur. Quamquam hoc tantum interest, qui 
cucurbitam cum videt mulierem esse credit, huic Insano nomen ponunt, 
propterea, quod peipaucls id usu veniat. Verum ubi quis uxorem suam, 
quam cum multis habet communem, plusquam Penelopen esse deierat, 


1 

2 


Pol ... gratissimus enor: Hor.Ep.2.2.138-140. 

Qui omnibus horis sapiat: nemo mortalium omnibus horis sapit: ut in proverbio est (Adag. 
1329). 


42 




ENCOMIVM MORLE 


siblque maiorem in modum plaudit, feliciter errans, hunc nullus Insanum 
appellat, propterea, quod passim maritis hoc accidere videant. 

Ad hunc ordinem pertinent et isti, qui prae venatu ferarum omnia 
contemnunt, atque incredibilem animi voluptatem percipere se praedicant, 
quoties foedum illum cornuum cantum audierint, quoties canum eiulatus. 
Opinor etiam cum excrementa canum odorantur, illis cinnamomum videri. 

Deinde quae svavitas, quoties fera lanianda est? Tauros et 
verveces humili plebi laniare licet, feram nisi a generoso 
secari nefas. Is nudo capite, Inflexis genibus, gladio ad 
id destinato, neque enim quovis idem facere fas est, 
certis gestibus, certa membra, certo ordine reli¬ 



giose secat. Miratur interim perinde ut in re nova sacraque, circumstans 
tacita turba, quamvis spectaculum hoc plus milies viderit. Porro, cui conti¬ 
gerit a belua nonnihil gustare, is vero existimat sibi non parum nobilitatis 
accedere. Itaque cum isti assidua ferarum Insectatione atque esu, nihil aliud 
assequantur, nisi ut ipsi propemodum in feras degenerent, tamen interea 
regiam vitam agere se putant. 

Et his simillimum genus eorum, qui insatiabili aedificandi studio 
flagrant, nunc rotunda quadratis, nunc quadrata rotundis permutantes 1 . 
Neque vero finis ullus, neque modus, donec ad extremam redactis inopiam, 
nec ubi habitent, nec quid edant, supersit. Quid tum postea? Interim annos 
quot summa cum voluptate peregerunt. 

Ad quos mihi quidem proxime videntur accedere, qui novis et arca¬ 
nis artibus, rerum species vertere moliuntur, ac terra marique quintam 


1 Qudrata rotundis permutantes: Hor.Ep.1.1.100: mutat quadrata rotundis. 

quandam essentiam 1 venantur. Hos adeo lactat mellita spes, ut neque labo¬ 
rum, neque impensarum umquam pigeat, miroque ingenio semper aliquid 
excogitant, quo sese denuo fallant, siblque ipsis gratam faciant impostu¬ 
ram, donec absumtls omnibus, non sit quo iam fornaculam Instruant. Non 
desinunt tamen iucunda somniare somnia, cetero pro viribus ad eandem 
felicitatem animantes. Cumque iam prorsus omni spe destituuntur, superest 
tamen una sententia, abunde magnum solacium: 

In magnis et voluisse sat est . 2 

Ac tum vitae brevitatem incusant, ut quae 
magnitudini negotii non suffecerit. 

Porro aleatores non nihil addubito, 
num in nostrum collegium sint admittendi. 

Sed tamen stultum omnino ridiculumque 
spectaculum est, quoties videmus nonnul¬ 
los usque adeo addictos, ut simul atque 
strepitum talorum audierint, protinus illis 
cor saliat palpitetque. Deinde cum semper 
illiciente vincendi spe omnium facultatum naufragium fecerint, in aleae 
scopulum illisa nave, non paulo formidabiliorem Malea 3 , vixque nudi 
emerserint, quosvis potius fraudant quam victorem, ne scilicet viri parum 
graves habeantur. Quid cum senes iam et caecutientes, vitreis etiam oculis 
lusitant? Postremo, cum iam iusta chiragra contudit articulos, vicarium 
etiam mercede conducunt, qui pro se talos in pyrgum 4 mittat. Svavis 
quidem res, nisi quod hic ludus plerumque solet in rabiem evadere, iamque 
ad Furias, non ad me pertinere. 

Ceterum illud hominum genus haud dubie totum est nostrae farinae 5 , 
qui miraculis ac prodigiosis gaudent mendaciis, vel audiendis vel narrandis. 



1 Quinta essentia elementum est quintum, sive aether, quod Aristoteles addidit ceteris (aeri, 
igni, terrae, aquae), ex quibus mundi universitas constare credebatur. 

2 In magnis et voluisse sat est: Prop.2.10.6. 

3 Malea promunturium est in extrema Laconiae parte Peleponnesiaca situm, nautis pericu- 
lossimum. Cf. Adag.1346. 

4 Pjfgus est genus vasis cavitate sessili, quo coniecti tali agitantur, antequam in alveolum 
emittantur; ita dictus a turriculae figura (jtupyoq = turris). 

5 Nostrae farinae, i.e. nostri generis; cf. Adag.2444. 

Nec ulla satietas talium fabularum, cum por¬ 
tentosa quaedam, de spectris, de lemuribus, 
de larvis, de Inferis, de id genus milibus mira¬ 
culorum commemorantur: quae quo longius 
absunt a vero, hoc et creduntur lubentius et 
iucundiore pruritu titillant aures. Atque haec 
quidem non modo ad levandum horarum 
taedium mire conducunt, verum etiam ad 
quaestum pertinent, praecipue sacrificis et 
contionatoribus. His rursum affines sunt ii, 
qui sibi stultam quidem, sed tamen iucundam 
persvasionem induerunt, futurum, ut si lig¬ 
neum, aut pictum aliquem Polyphemum 
ChrTstophorum aspexerint, eo die non sint 
perituri, aut qui sculptam Barbaram prae¬ 
scriptis verbis salutarit, sit incolumis e proelio rediturus, aut si quis Eras¬ 
inum 1 certis diebus, certis cereolis, certlsque preculls convenerit, brevi sit 
dives evasurus, lam vero Georgium etiam Herculem invenerunt, quemad¬ 
modum et Hippolytum 2 alterum. Huius equum phaleris ac bullis religio¬ 
sissime adornatum tantum non adorant ac subinde novo quopiam munuscu¬ 
lo demerentur; per huius aeream galeam deierare plane regium habetur. 

Nam quid dicam de iis, qui sibi fictis scelerum condonationibus, 
svavissime blandiuntur, ac purgatorii spatia velutl clepsydris metiuntur, 
saecula, annos, menses, dies, horas, tamquam e tabula mathematica, citra 
ullum errorem dimetientes. Aut de iis, qui magicis quibusdam notulls ac 
preculls, quas pius aliquis impostor vel animi causa, vel ad quaestum exco¬ 
gitavit, freti nihil sibi non pollicentur, opes, honores, voluptates, saturitates, 
valetudinem perpetuo prosperam, vitam longaevam, senectam viridem, 
denique proximum Christo apud superos consessum, quem tamen nolint, 
nisi admodum sero contingere, hoc est, cum huius vitae voluptates, invitos 



1 Sanctus Erasw/ts Formianus ( Vln/o di Vomita ca.240-303) episcopus fuit Italus, qui, lumi¬ 
ne subito quasi igne extremis in malis antemnisque apparente, a nautis advocatur defensor. 

2 Sanctus Hippolytus Romanus (ca. 170-235), antipapa et martyr: iussu Vespasiani, Christia¬ 
norum persecutoris, corpus eius vi equorum dilaceratum est, quasi heroico tempore Hip¬ 
polytus fabulosus alter. 

eos ac mordicus retinentes, tamen deseruerint, tum succedant illae caelitum 
deliciae. Hic mihi puta negotiator aliquis, aut miles, aut iudex, abiecto ex 
tot rapinis unico nummulo, universam vitae Lernam 1 semel expurgatam 
putat, totque penuria, tot libidines, tot ebrietates, tot rixas, tot caedes, tot 
imposturas, tot perfidias, tot proditiones existimat velut ex pacto redimi, et 
ita redimi, ut iam liceat ad novum scelerum orbem de integro reverti. 

Quid autem stultius iis, immo, quid 
felicius, qui septem illis sacrorum psalmo¬ 
rum versiculis cottidie recitatis, plus quam 
summam felicitatem sibi promittunt? 

Atque hos magicos versiculos daemon 
quispiam, facetus quidem ille, sed futilis 
magis quam callidus, divo Bemardo 2 cre¬ 
ditur indicasse, sed arte circumventus 
miser 3 . Et haec tam stulta, ut me ipsam 
propemodum pudeat, tamen approbantur, 
idque non a vulgo modo, verum etiam a 
religionis professoribus. 

Quid iam, nonne eodem fere pertinet, cum singulae regiones suum 
aliquem peculiarem vindicant divum: cumque in singulos singula quaedam 
partiuntur, singulis suos quosdam culturae ritus attribuunt, ut in dentium 
cruciatu succurrat, ille parturientibus dexter adsit, alius rem furto sublatam 
restituat: hic in naufragio prosper affulgeat, ille gregem tueatur: atque item 
de ceteris. Nam omnia percensere longissimum fuerit. Sunt, qui singuli 
pluribus in rebus valeant, praecipue deipara Virgo, cui vulgus hominum 
plus prope tribuit quam Filio. 

Verum ab his divis quid tandem petunt homines, nisi quod ad stulti¬ 
tiam attinet? Agedum, inter tot anathemata 4 , quibus templorum quorundam 

1 Ajemam, quae nomen paludi fuit, in quo Hydra vixit, serpens novem capitibus praedita, 
Archivis pestilentissima, unde dictur ‘Lerna malorum’. Cf. Adag.227. 

2 Sanctus Bernardus Claraevallensis (Bernard de Clairveaux 1090-1153). 

3 Circumventus miser, narraverat diabolus quondam Bernardo septem se ex libro Psalmorum 
versiculos novisse adeo divinos, quos ut qui cottidie dixerit, in caelum certe reciperetur. 
Cum versus prodere noluisset ipsos, Bernardus id nihili referre respondit, quod cottidie 
psalmos diceret totos. Diabolus eos tum relevavit, ne alioqui plus apud Deum gratiae iniret 
Bernardus. 

4 jAnathemata i.e. donaria in parietibus templorum suspensa. 

parietes omnes, ac testudinem ipsam refertam conspicitis, vldistisne um- 
quam, qui stultitiam effugerit, qui vel pilo sit factus sapientior? Alius enata¬ 
vit incolumis. Alius ab hoste perfossus vixit. Alius e proelio, pugnantibus 
ceteris, non minus feliciter quam fortiter aufugit. Alius in crucem subactus, 
favore divi cuiuspiam furibus amici, decidit, ut nonnullos etiam male 
divitiis onustos pergeret exonerare. Alius perfracto carcere fugit. Alius 
Irato medico 1 a febre revaluit. Alii potum venenum alvo soluta, remedio, 
non exitio fuit, idque non admodum laeta uxore, quae operam et impensam 
luserit. Alius everso plaustro, equos incolumes domum abegit. Alius 
oppressus ruina vixit. Alius a marito deprehensus elusit. Nullus pro depulsa 
stultitia gratias agit. Adeo svavis quaedam res est nihil sapere, ut omnia 
potius deprecentur mortales quam Moriam. Sed quid ego hoc superstitio¬ 
num pelagus ingredior? 

Non mihi si linguae centum sint, oraque centum, 

Ferrea vox 2 , omnes fatuorum evolvere formas, 

Omnia stultitiae percurrere nomina possim. 

Usque adeo omnis omnium Christianorum vita istlusmodl delira¬ 
tionibus undique scatet: quas ipsas tamen sacrifici non gravatim et 
admittunt et alunt, non Ignari quantum hinc lucelli soleat accrescere. Inter 
haec, si quis odiosus sapiens exoriatur, succinat - 
que id, quod res est: ‘Non male peribis, si bene 
vixeris: peccata redimis, si nummulo addideris 
odium malefactorum, tum lacrimas, vigilias, 
precationes, ieiunia, ac totam vitae rationem 
commutaris. Divus hic tibi favebit, si vitam illius 
aemulaberis.’ Haec, inquam, atque id genus alia, 
si sapiens ille obganniat, vide a quanta felicitate 
repente mortalium animos in quem tumultum 
retraxerit. 

Ad hoc collegium pertinent, qui vivi, qua 
funeris pompa velint efferri, tam diligenter statuunt, ut nominatim etiam 



1 Irato medico: utpote qui morbum quaestui haberet. 

2 Non ...ferrea vox: Verg.Georg.2.43-44. 

praescribant, quot taedas, quot pullatos, quot cantores, quot luctus histrio¬ 
nes velint adesse perinde, quasi futurum sit, ut aliquis huius spectaculi 
sensus ad ipsos sit rediturus, aut ut pudescant defuncti, nisi cadaver magni¬ 
fice defodiatur, haud alio studio quam, si aediles creati, ludos aut epulum 
edere studeant. 

Equidem tametsi propero, tamen haud possum istos silentio praeter¬ 
currere, qui, cum nihil ab Infimo cerdone differant, tamen inani nobilitatis 
titulo, mirum quam sibi blandiuntur. Alius ad Aeneam, alius ad Brutum, 
alius ad Arcturum 1 genus suum refert. Ostendunt undique sculptas et pictas 
maiorum imagines. Numerant proavos atque atavos, et antiqua cognomina 
commemorant, cum ipsi non multum absint a muta statua, paene iis ipsis, 
quae ostentant signis, deteriores. Et tamen hac tam svavl Philautia felicem 
prorsum vitam agunt. Neque desunt aeque stulti, qui hoc beluarum genus 
perinde ut deos suspiciunt. 

Sed quid ego de uno aut altero genere loquor, quasi vero non passim 
haec Philautia plurimos ubique miris modis felicissimos efficiat? Cum hic 
quavis simia deformior, sibi plane Nireus videtur. Alius simulatque tres 
lineas circino duxerit, prorsum Euclidem sese 
putat: hic ovoq Jtpoq Aupav 2 , et quo deterius, nec ille 
sonat, quo mordetur gallina marito 3 , tamen alterum 
Hermogenem 4 esse se credit. 

Est autem illud longe svavissimum Insaniae 
genus, quo nonnulli, quidquid ulli suorum dotis 
adest, eo non aliter atque suo gloriantur. Qualis erat 
ille bis beatus apud Senecam dives, qui narraturus 
historiolam quampiam, servos ad manum habebat, 
qui nomina suggererent, non dubitaturus, vel in 
pugilum certamen descendere, homo alioqul adeo imbecillus, ut vix 
viveret, hac re fretus, quod multos haberet domi servos egregie robustos. 

Porro de artium professoribus, quid attinet commemorare? Quando 



1 Arcturus stella nunc constellationis Bootis in caelo in septentriones verso, heroicis vero 
temporibus Icarius fuit rex Atheniensium fabulosus. 

2 "Ovog TtpogXvpav = asinus ad lyram, i.e. ineptus. Cf. p. 27 annot. 1. 

3 Ouo mordetur gallina marito: Iuv.3.91. 

4 Hermogenes, quem summum cantorem vocat Horatius in Sat. 1.3.129-130. 

peculiaris est horum omnium Philautia, adeo ut 
reperias citius, qui velit agello paterno, quam 
ingenio cedere 1 . Verum praecipue histrionum, 
cantorum, oratorum, ac poetarum, quorum quo 
quisque est indoctior, hoc sibi placet Insolentius, 
hoc sese magis iactat, ac dilatat. Et inveniunt 
similes labra lactucas 2 , immo, quo quicquam est 
ineptius, hoc plures admiratores nanciscitur, ut 
pessima quaeque semper plurimis arrident, prop- 
terea, quod maxima pars hominum, ut diximus, 

Stultitiae obnoxia est. Proinde, si quis est imperitior, et sibi ipsi multo 
iucundior est, et pluribus admirationi, quid est, quod is veram eruditionem 
malit, primum magno constituram, deinde reddituram et putidiorem et 
timidiorem, postremo multo paucioribus placituram? 

lam vero video naturam, ut singulis mortalibus suam, ita singulis 
nationibus, ac paene civitatibus communem quandam Insevisse philautiam, 
atque hinc fieri, ut Britanni praeter alia, formam, musicam, et lautas mensas 
proprie sibi vindicent: Scoti nobilitate et regiae 
affinitatis titulo, neque non dialecticis argutiis sibi 
blandiantur; Galli morum civilitatem sibi sumant; 
Parisienses theologicae scientiae laudem, omnibus 
prope submotis, sibi peculiariter arrogent; Itali 
bonas litteras et eloquentiam asserant, atque hoc 
nomine sibi svavissime blandiantur omnes, quod 
soli mortalium barbari non sint. Quo quidem in 
genere felicitatis Romani primas tenent, ac veterem illam Romam adhuc 
iucundissime somniant; Veneti nobilitatis opinione sunt felices; Graeci, 
tamquam disciplinarum auctores, veteribus illis laudatorum heroum titulis 
sese venditant; Tureae totaque illa vere barbarorum colluvies etiam reli¬ 
gionis laudem sibi vindicat, Christianos perinde ut superstitiosos irridens. 
At multo etiam svavius Iudael etiam dum Messiam suum constanter 




1 Ingenio cedere: Mart.8.18.10. 

2 1.e. sui similes suos amatores sibi aptos inveniunt, ut est in proverbio, docente similes habe¬ 
re labra lactucas , vel etiam ut pares vetere proverbio cum paribus facillime congregantur. 
Vide Adag.971, quo res fusius explanatur. 

exspectant, ac Mosen suum hodieque mordicus tenent 1 ; Hispani bellicam 
gloriam nulli concedunt; Germani coiporum proceritate et magiae cogni¬ 
tione sibi placent. 

Ac ne singula persequar, videtis, opinor, quantum ubique volup¬ 
tatis pariat singulis et universis mortalibus philautia, cui prope par est 
Assentatio soror. Nihil enim aliud philautia quam, cum quis ipse sibi 
palpatur. Idem si alteri facias, KO/.aida 2 fuerit. At hodie res quaedam 
Infamis est adulatio, sed apud eos, qui rerum vocabulis magis quam rebus 
ipsis commoventur. Existimant cum adulatione fidem male cohaerere: 
quod multo secus sese habere vel brutorum animantium exemplis poterant 
admoneri. Quid enim cane adulantius? At rursum quid fidelius? Quid 
sciuro blandius? At hoc quid est homini magis amicum? Nisi forte vel 
asperi leones vel immites tigres vel irritabiles pardi magis ad vitam homi¬ 
num conducere videntur. Quamquam est omnino perniciosa quaedam 
adulatio, qua nonnulli perfidiosi et irrisores miseros in perniciem adigunt. 
Verum haec mea ab ingenii benignitate candoreque quodam proficiscitur, 
multoque virtuti vicinior est quam ea, qua huic opponitur, asperitas, ac 
morositas inconcinna, ut ait Horatius 3 gravisque. Haec deiectiores animos 
erigit, demulcet tristes, exstimulat languentes, expergefacit stupidos, aegro¬ 
tos levat, feroces mollit, amores conciliat, conciliatos retinet. Pueritiam ad 


capescenda studia litterarum allicit, senes 
exhilarat, principes citra offensam sub 
imagine laudis et admonet et docet. In 
summa facit, ut quisque sibi ipse sit 
iucundior et carior, quae quidem felicitatis 
pars est vel praecipua. Quid autem offi¬ 
ciosius, quam cum mutuum muli sca¬ 



bunt 4 ? 


Ut ne dicam interim hanc esse magnam illius laudatae eloquentiae 
partem, maiorem medicinae, maximam poeticae. Denique esse totius 
humanae consuetudinis mei et condimentum. 


1 Mordicus tenent: ut est in Adag.322. 

2 KoXaxia - adulatio; blanditia. 

3 Inconcinna gravisque: Hor.Ep.1.18.6. 

4 Mutuum muli scabunt: de hac re in Adag.696 agitur. 


50 



ENCOMIVM MORLE 


‘Sed falli’, inquiunt, ‘miserum est.’ Immo, non falli miserrimum. 
Nimium enim desipiunt, qui in rebus ipsis felicitatem hominis sitam esse 
existimant. Ex opinionibus ea pendet: nam rerum humanarum tanta est 
obscuritas varietasque, ut nihil dilucide sciri possit, quemadmodum recte 
dictum est ab Academicis meis, inter philosophos quam minimum Insolen¬ 
tibus. Aut si quid sciri potest, id non raro officit etiam vitae iucunditatl. 
Postremo sic sculptus est hominis animus, ut longe magis fucis quam veris 
capiatur, cuius rei si quis experimentum expositum et obvium quaerat, 
contiones ac templa petat, in quibus si quid serium narratur, dormitant, 
oscitant, nauseant omnes. Quod si clamator ille (lapsa sum, declamator 
dicere volebam) ita ut saepe faciunt, anilem aliquam fabellam exordiatur, 
experglscuntur, eriguntur, inhiant omnes. Item si quis sit divus fabulosior 
et poeticus, quod si exemplum requiris, finge huius generis Georgium aut 
Christophorum, aut Barbaram, videbitis hunc longe religiosius coli quam 
Petrum aut Paulum aut ipsum etiam Christum. Verum haec non huius sunt 
loci. 

Iam quanto minoris constat haec felicitatis accessio? Quandoquidem 
res ipsas aliquoties magno negotio pares oportet, vel levissimas, uti gram¬ 
maticen. At opinio facillime sumitur, quae tamen tantundem aut amplius 
etiam ad felicitatem conducat. Age, si quis putribus vescatur salsamentis, 
quorum alius nec odorem ferre possit, et 
tamen huic ambrosiam sapiant, quaeso, 
quid interest ad felicitatem? Contra, si aci¬ 
penser 1 alicui nauseam sapiat, quid referet 
ad vitae beatitudinem? 

SI cui sit uxor egregie deformis, 
quae tamen marito vel cum ipsa Venere 
certare posse videatur, nonne perinde fue¬ 
rit, ac si vere formosa foref? SI quis tabu¬ 
lam minio lutoque male oblitam, suspectet, 
ac demlretur persvasum habens, Apellis aut 
Zeusidis esse picturam, nonne felicior 



1 Acipenser piscis erat nobilissimus apud antiquos, magnoque in pretio et honore habitus; his 
autem temporibus eius ova maxime laudantur. 

etiam luerit eo, qui eorum artificum manum magno emerit, fortassis minus 
ex eo spectaculo voluptatis percepturus? 

Novi ego quendam mei nominis 1 , qui novae nuptae gemmas aliquot 
adulterinas dono dedit, persvadens, ut erat facundus nugator, eas non modo 
veras ac nativas esse, verum etiam singulari atque inaestimabili pretio. 
Quaeso, quid intererat puellae, cum vitro non minus iucunde pasceret et 
oculos et animum, nugas perinde ut eximium aliquem thesaurum, conditas 
apud sese servaret? Maritus interim et sumptum effugiebat, et uxoris errore 
fruebatur, nec eam tamen sibi minus habebat devinctam, quam si magno 
empta donasset. 

Num quid interesse censetis inter eos, qui in specu illo Platonico 2 
variarum rerum umbras ac simulacra demirantur, modo nihil desiderent, 
neque minus sibi placeant: et sapientem illum, qui specum egressus, veras 
res aspicit. Quod si Mycillo Lucianico 3 dives illud et aureum somnium 
perpetuo somniare licuisset, nihil erat, cur aliam optaret felicitatem. Aut 
nihil igitur interest, aut si quid interest, potior etiam stultorum condicio. 
Primum quod iis sua felicitas minimo constat, id est sola persvasiuncula. 
Deinde, quod ea fruuntur cum plurimis communiter. 

Porro nullius boni iucunda sine socio possessio. Quis enim nescit 
quanta sapientum paucitas, si modo quisquam inveniatur? Quamquam ex 
tot saeculis Graeci septem omnino numerant, quos mehercle, si quis accura¬ 
tius excutiat, dispeream, si vel semisapientem inveniet, imrno, si vel trien¬ 
tem viri sapientis. Proinde, cum inter multas Bacchi laudes, illud habeatur, 
ut est primarium, quod animi curas eluat, idque ad exiguum modo tempus: 
nam simul atque villum edormieris, protinus albis, ut aiunt, quadrigis 4 
recurrunt animi molestiae: quanto meum beneficium cum plenius, tum 
praesentius, quae perpetua quadam ebrietate, mentem gaudiis, deliciis, 
tripudiis, expleo, idque nullo negotio? Neque quemquam omnino mortalem 
mei muneris expertem esse sino, cum reliquae numinum dotes aliae ad alios 


1 Putabat Listrius loqui Stultitiam de Moro quodam, qui tunc temporis puellam sponsam hac 
arte deluserit. 

2 De specu Platonico: PlatoRep.7.514a-520a. 

3 Mycillo Lucianico: in Luciani dialogo cum gallo Mycillus sutor divitem somniavit se esse 
factum. Cf. p. 37 annot. 1 . 

4 Albis quadrigis = quadrigis incitatis. Vide sub Adag.321 de equis albis. 

perveniant. Non ubivis nascitur generosum et 
lene merum, quod curas abigat, quod cum spe 
dlvite manet 1 . Paucis contigit formae gratia, 

Veneris munus, paucioribus eloquentia, Mer¬ 
curii donum. Non ita multis obtigerunt opes, 
dextro Hercule 2 . Imperium non cuivis conce¬ 
dit luppiter Homericus. Saepenumero Mavors 
neutris favet copiis. Complures ab Apollinis 
tripode 3 tristes discedunt. Saepe fulminat 
Saturnius 4 . Phoebus aliquando iaculls pestem 
immittit. Neptunus plures exstinguit quam 
servat. Ut interim Veioves 5 istos Plutones, 

Atas, Poenas, Febres, atque id genus, non 
deos, sed carnifices non 6 commemorem. Ego sum una illa stultitia, quae 
omnes ex aequo tam parata beneficentia complector. 

Nec vota moror, nec Irascor exposcens piamina, si quid caerimonia¬ 
rum fuerit praetermissum. Nec caelum terrae misceo 7 , si quis reliquis 
invitatis diis, me domi relinquat, nec admittat ad nidorem illum victima¬ 
rum. Nam ceterorum deorum tanta in his est morositas, ut prope maius sit 
operae pretium, atque adeo tutius, illos neglegere quam colere. Quemad¬ 
modum sunt et homines nonnulli, tam difficiles, et ad laedendum irritabiles, 
ut praestiterit eos prorsum alienissimos habere quam familiares. 

‘At nemo’, inquiunt, ‘Stultitiae sacrificat, neque templum statuit.’ 
Equidem demiror, ut dixi, nonnihil hanc ingratitudinem. Verum hoc quo¬ 
que pro mea facilitate boni consulo: quamquam ne haec quidem desiderare 
possim. Quid enim est, cur tusculum aut molam aut hircum aut suem 
requiram, cum mihi mortales omnes ubique gentium eum cultum per¬ 
solvant, qui vel a theologis maxime probari solet? Nisi forte Dianae debeam 



1 Generosum et lene requiro, quod curas abigat, quod cum spe divite manet: Hor.Ep.1.15.9. 

2 Dextro vel amico Hercule: vide Adag.73. 

3 Ab Apollinis tripode: i.e. ab oraculo Delphico. 

4 Saturnius: i.e. luppiter. 

5 Veiovis deus fuit Sabinus, a Tito Tatio deis Romanis inductus, cuius tempum in Capitolio 
inter duos lucos prope asylum situm erat. 

6 Non: in aliis editionibus deest ‘non’. 

7 Caelum terrae misceo: cf. Adag.281 de mari cum caelo miscendo. 

invidere, quod illi humano sanguine litatur 1 . Ego 
me tum religiosissime coli puto, cum passim, ut 
faciunt omnes, animo complectuntur, moribus 
exprimunt, vita repraesentant. Qui quidem divo¬ 
rum cultus nec apud Christianos admodum fre¬ 
quens est. Quanta turba eorum, deiparae Virgini 
cereolum affigunt, idque in meridie, cum nihil est 
opus? Rursum quam pauci, qui eandem vitae casti¬ 
monia, modestia, caelestium rerum amore stu¬ 
deant aemulari? Nam is demum verus est cultus 
longeque caelitibus gratissimus. 

Praeterea, cur templum desiderem, cum 
orbis hic universus templum mihi sit, ni fallor, pul¬ 
cherrimum? Neque vero desunt mystae, nisi ubi 
desunt homines. Nec iam usque adeo stulta sum, 
ut saxeas ac coloribus fucatas imagines requiram, 
quae cultui nostro nonnumquam officiunt, cum a stupidis et pinguibus istis, 
signa pro divis ipsis adorantur. Nobis interim usu venit, quod solet iis, qui 
a vicariis suis extruduntur. 

Mihi tot statuas erectas puto, quot sunt mortales, vivam mei imagi¬ 
nem prae se ferentes, etiam si nolint. Itaque nihil est, quod reliquis diis 
invideam, si aliis in angulis terrarum alii colantur idque statis diebus: quem¬ 
admodum Rhodi Phoebus, in Cypro Venus, Argis luno, Athenis Minerva, 
in Olympo luppiter, Tarenti Neptunus, Lampsaci Priapus, modo mihi com¬ 
muniter orbis omnis longe potiores victimas assidue praebeat. 

Atque si cui videor haec audacius quam verius dicere, agedum, 
paulisper ipsas hominum vitas Inspiciamus, quo palam flat, et quantum 
mihi debeant, et quanti me faciant maximi pariter ac minimi. At non quo¬ 
rumlibet vitam recensebimus, nam id quidem perlongum, verum Insignium 
tantum, unde reliquos facile sit aestimare. Quid enim attinet de vulgo plebe¬ 
culaque commemorare, quae citra controversiam tota mea est? Tot enim 
undique stultitiae formis abundat, tot indies novas comminiscitur, ut nec 


1 Quod illi humano sanguine litatur: apud Scythas Dianae Tauricae humano sanguine litabatur. 
In Latio quoque, ut scripsit Strabo (Geogr.5.3.12), templum Dianae Tauricae fuit, Dia¬ 
nium dictum, non procul ab Alba, in quo humanis hostiis litabatur Dianae. 

mille Democriti ad tantos risus suffecerint: quamquam illis ipsis Demo- 
critls rursum alio Democrito foret opus. 

Quin etiam incredibile sit dictu, quos risus, quos ludos, quas delicias, 
homunculi cottldie praebeant superis. Nam hi 
quidem horas illas sobrias, et antemeridianas iur- 
giosls consultationibus ac votis audiendis impar - 
tiunt. Ceterum, ubi iam nectare madent, neque 
lubet quidquam serium agere, tum qua parte 
caelum quam maxime prominet, ibi consident ac 
pronis frontibus, quid agitent homines specu¬ 
lantur. Nec est aliud spectaculum illis svavius? 

Deum immortalem, quod theatrum est illud quam 
varius stultorum tumultus? Nam ipsa nonnum¬ 
quam in deorum poeticarum ordinibus considere 
soleo. 

Hic deperit mulierculam, et quo minus adamatur, hoc amat impoten¬ 
tius. Ille dotem ducit, non uxorem. Ille sponsam suam prostituit. Alius zelo¬ 
typus velut Argus observat. Hic in luctu, papae 1 , quam stulta dicit facitque? 
Conductis etiam velut histrionibus, qui luctus fabulam peragant. Ille flet ad 
novercae tumulum . 2 Hic quicquid undecumque potest corradere, id totum 
ventriculo donat, paulo post fortiter esuriturus. Hic somno et otio nihil putat 
felicius. Sunt, qui alienis obeundis negotiis sedulo tumultuantur, sua negle¬ 
gunt. Est, qui versuris atque aere alieno divitem se esse putat, mox decoc¬ 
turus. Alius nihil arbitratur felicius quam, si ipse pauper heredem locu¬ 
pletet. Hic ob exiguum, idque incertum lucellum, per omnia maria volitat, 
undis ac ventis vitam committens, nulla pecunia reparabilem. Ille mavult 
bello divitias quaerere, quam tutum otium exigere domi. Sunt, qui captan¬ 
dis orbis senibus putant quam commodissime ad opes perveniri. Neque 
desunt, qui idem malint deamandis beatis aniculis aucupare. 

Quorum utrique tum demum egregiam de se voluptatem diis specta¬ 
toribus praebent, cum ab iis ipsis, quos captant, arte deluduntur. Est 
omnium stultissimum ac sordidissimum negotiatorum genus, quippe qui 



1 Papae: cf. p. 23 annot. 1. 

2 Flet ad novercae tumulum: proverbium dictum in eos, qui facie simulant dolorem, re autem 
vera gaudent. Cf. Adag.810. 

rem omnium sordidissimam tractent, id- 
que sordidissimis rationibus, qui cum 
passim mentiantur, peierent, furentur, 
fraudent, imponant, tamen omnium pri¬ 
mos sese faciunt, propterea, quod digitos 
habeant auro revinctos. Nec desunt adula¬ 
tores fraterculi, qui mirentur istos, ac 
venerabiles palam appellent, nimirum, ut 
ad ipsos aliqua male pariorum portiuncula 
redeat. Alibi videas Pythagoricos quos¬ 
dam, quibus usque adeo omnia videntur 
esse communia, ut quicquid usquam in¬ 
custoditum nactl fuerint, id velut heredita¬ 
te obvenerit, aequo animo tollant. Sunt, qui votis tantum divites sunt, et 
iucunda quaedam sibi fingunt somnia, idque ad felicitatem satis esse putant. 
Nonnulli foris divites haberi gaudent, domi gnaviter esuriunt. Hic festinat 
quidquid habet profundere, ille per fas nefasque congerit. Hic candidatus 
ambit populares honores, ille ad focum semet oblectat. Bona pars lites num- 
quam finiendas agitat, et hinc atque hinc certatim contendunt, ut proroga- 
torem iudicem, et collusorem ditent advocatum. Hic rebus novandis studet, 
ille magnum quiddam molitur. Est, qui Hierosolymam, Romam aut divum 
Iacobum adeat, ubi nihil est illi negotii, domi relictis cum uxore liberis. In 
summa, si mortalium innumerabiles tumultus e luna, quemadmodum Me¬ 
nippus 1 olim, despicias, putes te muscarum, aut culicum videre turbam inter 
se rixantium, bellantium, Tnsidiantium, rapientium, ludentium, lascivien¬ 
tium, nascentium, cadentium, morientium. Neque satis credi potest, quos 
motus, quas tragoedias ciat tantulum animalculum, tamque mox periturum. 
Nam aliquoties vel levis belli seu pestilentiae procella multa simul milia 
rapit ac dissipat. 

Sed ipsa stultissima sim, planeque digna, quam multis cachinnis 
rideat Democritus, si pergam popularium stultitiarum, et Insaniarum for¬ 
mas enumerare. Ad eos accingar, qui sapientiae speciem inter mortales 


1 Quaemadmodum Menippus: Exstat Luciani dialogus ‘Icaromenippus’, ab Erasmo ipso in 
Latinum conversus, in quo Menippus, philosopus cynicus, qui tertio saeculo a.Chr. fuit, 
in luna sedens comtemplatur mortalium vitam. 

tenent, et aureum illum ramum 1 , ut aiunt, 
aucupantur, inter quos grammatici pri¬ 
mas tenent, genus hominum profecto, 
quo nihil calamitosius, nihil afflictius, 
nihil aeque diis invisum foret, nisi ego 
miserrimae professionis incommoda 
dulci quodam Insaniae genere mitiga¬ 
rem. Neque enim ttsvxs Kaxapavq 2 , id est 
quinque tantum diris obnoxii sunt isti, 
quemadmodum indicat epigramma 
Graecum 3 , verum sescentls, ut qui sem- 
per famelici, sordidlque in ludis illis 
suis, in ludis dixi, immb, in cppovxvoxq- 
pioiq 4 , vel pistrinis potius, ac carnificinis 
inter puerorum greges, consenesant la¬ 
boribus, obsurdescant clamoribus, fetore 
paedoreque contabescant, tamen meo beneficio fit, ut sibi primi mortalium 
esse videantur. Adeo sibi placent, dum pavidam turbam minaci vultu voce- 
que territant, dum ferulis, virgis, lorisque conscindunt miseros, dumque 
modis omnibus suo arbitratu saeviunt, asinum illum Cumanum 5 imitantes. 
Interim sordes illae, merae munditiae videntur, paedor amaracinum olet, 
miserrima illa servitus regnum esse putatur, ut tyrannidem suam nolint cum 
Phalaridis aut Dionysii imperio commutare. Sed longe etiam feliciores 
sunt, nova quadam doctrinae per svasione. Siquidem cum plerique mera 
deliramenta pueris inculcent, tamen, dii boni, quem non illi Palaemonem 6 , 



1 Aureum illum ramum (Verg.Aen.6.137), qui pio Aeneae erat petendus. 

2 llsvTe xarapaig = quinque exsecrationibus. 

3 'Epigramma Graecum: mb<; ouv ypappcmicoi; Suvaxat psta 7tsvrs Karapcn; I Kai Jtevrs titco- 
gsic; pf| psya JtevGoi; sxstv; i.e. quonam modo post quinque exsecrationes et quinque casus 
grammaticus nisi miser esse potest? (Palladas Alexandrinus in Pal.Anthol.9.173). 

4 eppovucmipioiq = locis cogitandi, sive auditoriis, ut in Socratis schola dicitur: \|/uxcov 
ootprav tout' sori (ppovTiorqpiov, i.e. hic est mentium sagacum locus cogitandi (Aristoph. 
Nub.94). 

5 Asinus ille Cumanus repertam leonis pellem corpore adaptarat suo, sicque personatus Cu¬ 
manis metus iniciebat crebros, donec ex aurium prominentium indicio quidam tandem 
sensit eum asinum esse, quamobrem Cumani omnium hominum habebantur stultissimi. 
Cf. Adag.612. 

6 Q. Remmius Palaemon primo saeculo grammaticus fuit Latinus. 

quem non Donatum 1 prae se contemnunt? Idque nescio quibus praestigiis 
mire efficiunt, ut stultis materculis et idiotis patribus tales videantur, quales 
ipsi se faciunt. 

Iam adde et hoc voluptatis genus, quoties istorum aliquis Anchisae 
matrem, aut voculam vulgo incognitam, in putri quapiam charta deprehen¬ 
derit, puta busequam, bovinatorem aut manticulatorem, aut si quis vetusti 
saxi fragmentum, mutilis notatum litteris, alicubi effoderit, o Iuppiter, quae 
tum exsultatio, qui triumphi, quae encomia, perinde quasi vel Africam 
devicerint, vel Babylonas ceperint. Quid autem cum frigidissimos et Insul¬ 
sissimos versiculos suos passim ostentant, neque desunt qui mirentur, iam 
plane Maronis animam in suum pectus demigrasse credunt. At nihil om¬ 
nium svavius quam cum ipsi inter sese mutua talione laudant ac mirantur, 
vicissimque scabunt. Quod si quis alius verbulo lapsus sit, idque forte 
fortuna hic oculatior deprehenderit, 'HpdfcAstq 2 , quae protinus tragoediae, 
quae dlgladiationes 3 , quae convicia, quae invectivae? Male propitios habe¬ 
am omnes grammaticos, si quid mentior. 

Novi quemdam 7toLuxsxv6xaxov 4 , Graecum, Latinum, mathemati¬ 
cum, philosophum, medicum, Kai xauxa PaotLiKov 5 , iam sexagenarium, 
qui, ceteris rebus omissis, annis plus vlgintl se torquet ac discruciat in 
grammatica, prorsus felicem se fore ratus, si tam diu liceat vivere, donec 
certo statuat; quomodo distinguendae sint octo partes orationis, quod hacte¬ 
nus nemo Graecorum aut Latinorum ad plenum praestare valuit. Perinde 
quasi res sit bello quoque vindicanda, si quis coniunctionem facit dictionem 
ad adverbiorum ius pertinentem. Et hac gratia, cum totidem sint gramma¬ 
ticae quot grammatici, irnmo plures: quandoquidem Aldus 6 meus unus plus 
quinquies grammaticam dedit, hic nullam omnino quantumvis barbare aut 
moleste scriptam praetermittit, quam non evolvat, excutiatque: nemini non 
invidens, si quid quantumlibet inepte moliatur in hoc genere, misere 


1 Aelius Donatus , qui medio quarto saeculo floruit, grammaticus fuit Latinus praeclarus et 
artis dicendi doctor. 

2 Hfja.K/xiQ = mehercle! 

3 Dlgladiationes = rixae; cf. degladiari. 

4 noXvze/vozazov = multarum artium peritus. 

5 Kai zavza fiaxsiXiKov = et haec regaliter, i.e. generose. 

6 Aldus Manutius Venetianus (Aldo Manu^io ca.1449-1515), humanista, Erasmi familiaris, 
editor fuit illustrissimus ac typographus. 

timens, ne quis forte gloriam hanc praeripiat, 
et pereant tot annorum labores. Utrum Insa¬ 
niam hanc vocare mavultis, an stultitiam? Nam 
mea quidem haud magni refert, modo fatea¬ 
mini meo beneficio fieri, ut animal omnium 
alioqul longe miserrimum, eo felicitatis eveha¬ 
tur, ut sortem suam neque cum Persarum regi¬ 
bus cupiat permutare. 

Minus mihi debent poetae, tametsi vel 
ex professo meae sunt factionis, quippe libe¬ 
rum genus, ut habet proverbium 1 , quorum 
omne studium non alio pertinet quam ad de¬ 
mulcendas stultorum aures, idque meris nuga¬ 
mentis, ac ridiculis fabulis. Et tamen his freti dictu mirum, ut cum sibi polli¬ 
ceantur immortalitatem, et diis parem vitam; tum aliis eandem promittant. 
Huic ordini prae ceteris familiares (pi/.aima Kai KoAaiua 2 , nec ab ullo 
mortalium genere color neque simplicius, neque constantius. 

Porro rhetores, quamquam nonnihil illi quidem praevaricantur, 
colluduntque cum philosophis, tamen hos quoque nostrae factionis esse, 
cum alia multa, tum illud in primis arguit, quod praeter alias nugas, tam 
accurrate, tam multa de iocandl ratione conscripserunt. Atque adeo stulti¬ 
tiam ipsam inter facetiarum species numerat, quisquis is fuit, qui ad Heren¬ 
nium 3 dicendi artem conscripsit; quodque apud Quintilianum, huius ordinis 
longe principem, caput est de risu, vel Iliade prolixius: tantumque stultitiae 
tribuunt, ut saepenumero quod nullis argumentis dilui possit, risu tamen 
eludatur. Nisi si quis hoc arbitretur ad stultitiam non pertinere ridiculis 
dictis excitare cachinnos, idque arte. 

Huius farinae 4 sunt et isti, qui libris edendis famam immortalem 
aucupantur. HI cum omnes mihi plurimum debent, tum praecipue qui meras 


1 Proverbium docet dvsi39vvon<; sivai notrixac; Kai ypatpsac;, i.e. liberos esse poetas ac pictores 
(Lucian.ProImag.18.5). Cf. Adag.2048. 

2 <PiXavria Kai KoXaKia = sui amor et adulatio. 

3 G. Herennio cuidam, cuius memoria abolevit, ‘Rhetorica ad Herennium’ ascribitur, opus 
Latinum de arte dicendi vetustissimum, quod Ciceronis aetate adulescentis scriptum esse 
nunc creditur. 

4 Htiiusfarinae: cf. p. 44 annot. 5. 

nugas chartis illinunt. Nam qui erudite ad paucorum doctorum iudicium 
scribunt, quique nec Persium, nec Laelium iudicem recusant, mihi quidem 
miserandi magis quam beati videntur, ut qui sese perpetuo torqueant. 
Addunt, mutant, adimunt, reponunt, repetunt, recudunt, ostendunt, nonum 
in annum premunt 1 , nec umquam sibi satisfaciunt, ac futile praemium, 
nempe laudem, eamque perpaucorum, tanti emunt, tot vigiliis somnique, 
rerum omnium dulcissimi, tanta iactura, tot sudoribus, tot crucibus. Adde 
nunc valetudinis dispendium, formae perniciem, lippitudinem, aut etiam 
caecitatem, paupertatem, invidiam, voluptatum abstinentiam, senectutem 
praeproperam, mortem praematuram, et si qua sunt alia eiusmodl. Tantis 
malis sapiens ille redimendum existimat, ut ab uno aut altero lippo pro¬ 
betur. At meus ille scriptor, quanto delirat felicius, dum nulla lucubratione, 
verum utcumque visum est animo, quidquid in calamum incidit, vel somnia 
sua, statim litteris prodit, levi dumtaxat chartarum iactura, non Ignarus 
futurum, ut quo nugaciores nugas scripserit, hoc a pluribus, id est stultis et 
indoctis omnibus, probetur. Quid enim est negotii tres illos doctos, si tamen 
ea legerint, contemnere? Aut quid valebit tam paucorum sapientum calculis 
in tam immensa reclamantium turba? 

Sed magis etiam sapiunt, qui aliena pro suis edunt, et alieno mag- 
noque partam labore gloriam, verbis in se transmovent, hoc videlicet freti, 
quod arbitrentur futurum, ut etiam si maxime coarguantur plagii, tamen ali¬ 
quanti temporis usuram sint interim lucrifacturi. Videre est operae pretium, 
quam hi sibi placeant, cum vulgo laudantur, cum digito ostenduntur in 
turba, ouxoq soxvv 6 bsvvoq SKStvoq 2 , cum apud bibliopolas prostant, cum in 
omnium paginarum frontibus leguntur tria nomina, praesertim peregrina, 
ac magicis illis similia. Quae, per Deum immortalem, quid aliud sunt quam 
nomina? Deinde quam a paucis cognoscenda, si mundi vastitatem respi- 
cias: tum a quanto paucioribus laudanda, ut sunt etiam indoctorum diversa 
palata. Quid, quod ea ipsa nomina non raro confinguntur, aut e priscorum 
libris adoptantur? Cum alius sese Telemachum, alius Sthelenum aut Laer¬ 
tem, hic Polycratem, ille Thrasymachum sese nominari gaudet: ut nihil iam 
referat, etiam si chamaeleonti 3 aut, cucurbitae, sive quemadmodum solent 


1 Nonum in annum premunt: cf. nonumque prematur in annum (Hor.A.P.388). 

2 Ovrog eanv 6 deivog SKeivog = hic est admirandus ille; cf. Philostr.Her.744. 

3 Chamaeleonti, qui colorem mutat suum: vide Adag.2301. 

philosophi loqui, alpha aut beta librum Inscribas. Illud autem lepidissimum, 
cum mutuis epistulis, carminibus, encomils sese vicissim laudant, stulti 
stultos, indoctos indocti. Hic illius suffragio discedit Alceus, ille huius 
Callimachus 1 , ille huic est M. Tullio superior, hic illi Platone doctior. 
Nonnumquam etiam antagonistam quaerunt, cuius aemulatione famam 
augeant. Hic scinditur incertum studia in contraria vulgus 2 , donec uterque 
dux, re bene gesta, victor discedit, uterque triumphum agit. Rident haec 
sapientes, ut, velutl sunt, stultissima. Quis enim negat? Sed interim meo 
beneficio svavem vitam agunt, ne cum Scipionibus quidem suos triumphos 
commutaturi. Quamquam docti quoque interim dum haec magna cum 
animi voluptate rident, et aliena fruuntur Insania, non paulum mihi debent 
et ipsi, quod Infitiari possunt, nisi sint omnium ingratissimi. 

Inter eruditos iureconsultl sibi vel primum vindicant locum, neque 
quisquam alius aeque sibi placet, dum Sisyphi saxum assidue volvunt 3 , ac 
sescentas leges eodem spiritu contexunt, 
nihil refert quam ad rem pertinentes, dumque 
glossematis glossemata, opiniones opinio¬ 
nibus cumulantes, efficiunt, ut studium illud 
omnium difficillimum esse videatur. Quic- 
quid enim laboriosum, Idem protinus et prae¬ 
clarum existimant. 

Adiungamus his dialecticos ac sophis¬ 
tas, hominum genus quovis Dodonaeo 4 lo¬ 
quacius, ut quorum unusquisque cum vicenis 
delectis mulieribus garrulitate decertare pos¬ 
sit, feliciores tamen futuri, si tantum lingua¬ 
ces essent, non etiam rixosi, adeo ut de lana 



1 Discedit Alceus, ille huius Callimachus: cf. Hor.Sat.2.99-100, ubi duo fratres, alter rhetor, 
alter iurisconsultus, se in causis agendis laudabant mutuo: Discedo Alcaeus puncto illius; 
ille meo quis? Quis nisi Callimachus? 

2 Scinditur incertum studia in contraria vulgus: Verg.Aen.2.39. 

3 Sisyphi saxum assidue volvunt: vide sub Adag.2601. 

4 Dodonaeo aere: Dodonae, in oppido Epirotico, oraculum fuit antiquissimum Iovis, ubi locus 
erat undique pelvibus saeptus aereis positis ita, ut una mota moveret proximam et ea item 
proximam, ex quo fiebat, ut, sonitu per successionem obambulante in orbem, diu duraret 
tinnitus; unde proverbium dictum in homines loquaces, qui, quamquam pusilla de re, sine 
fine faciunt verba. Cf. Adag.7. 

caprina 1 pertinacissime dlgladientur, et nimium altercando plerumque 
veritatem amittant. Hos tamen sua philautia beatos reddit, dum tribus 
Instructi syllogismis 2 incunctanter audent quavis de re cum quovis manum 
conserere. Ceterum pertinacia reddit invictos, 
etiamsi Stentorem 3 opponas. 

Sub hos prodeunt philosophi, barba 
pallioque verendi, qui se solos sapere praedi¬ 
cant, reliquos omnes mortales umbras volitare. 

Quam vero svaviter delirant, cum innumerabi¬ 
les aedificant mundos, dum solem, dum lu¬ 
nam, stellas, orbes, tamquam pollice fllove 
metiuntur, dum fulminum, ventorum, eclip¬ 
sium ac ceterarum inexplicabilium rerum cau¬ 
sas reddunt, nihil usquam haesitantes, perinde 

quasi naturae 
rerum architec- 
tricl fuerint a 

secretis, quasive e deorum consilio nobis ad¬ 
venerint: quos interim Natura cum suis 
coniecturis magnifice ridet. Nam nihil apud 
illos esse comperti vel illud satis magnum 
est argumentum, quod singulis de rebus 
inexplicabilis inter ipsos est dlgladiatio. II 
cum nihil omnino sciant, tamen omnia se 
scire profitentur: cumque seipsos Ignorent, 
neque fossam aliquoties, aut saxum obvium 
videant, vel quia lippiunt plerique, vel quia 
peregrinantur animi 4 , tamen ideas, univer¬ 
salia, formas separatas, primas materias, quidditates, ecceitates, forma- 




1 De lana caprina, i.e. de re pusilla. Cf. Adag.253. 

2 Tribus instructi syllogismis, i.e. tres pro paucis, ut apud Ter.Phorm.638-639: tria non commu¬ 
tabitis verba hodie inter vos. 

3 Stentor fuit praeco copiamm Graecarum, cuius Homerus vocem confirmat esse tam poten¬ 
tem quam quinquaginta aliorum voces virorum. 

4 Peregrinantur animi: cf. Hor.Sat.12.13: dum peregre est animus sine corpore velox. 

litates, Instantia videre se praedicant, res adeo tenues, ut neque Lynceus 1 , 
opinor, possit perspicere. 

Tum vero praecipue profanum vulgus aspernantur, quoties triquetris, 
et tetragonis, circulis, atque huiusmodl picturis mathematicis, aliis super 
alias inductis, et in labyrinthi speciem confusis, praeterea litteris velut in 
acie dispositis, ac subinde alio 
atque alio repetitis ordine, te¬ 
nebras offundunt imperitiori¬ 
bus. Neque desunt ex hoc ge¬ 
nere, qui futura quoque prae¬ 
dicant consultis astris, ac mi¬ 
racula plus quam magica pol¬ 
liceantur, et inveniunt homi¬ 
nes fortunati, qui haec quoque 
credant. 

Porro theologos silentio 
transire fortassis praestiterit, 

Kai xauiTiv Kapapivav ou 
Kivstv 2 nec hanc anagyrim 3 
tangere, utpote genus homi¬ 
num mire superciliosum atque 
irritabile, ne forte turmatim 
sescentls conclusionibus ado¬ 
riantur, et ad palinodiam 4 adi¬ 
gant, quod si recusem, protinus hereticam clamitent. Nam Ilico solent hoc 
terrere fulmine, si cui sunt parum propitii. 

Sane quamquam non alii sunt, qui minus libenter agnoscant meam 
in se beneficentiam, tamen hi quoque non mediocribus nominibus obstricti 
sunt, dum felices sua philautia perinde quasi ipsi tertium incolant caelum, 
ita reliquos mortales omnes, ut humi reptantes pecudes, e sublimi despi- 


1 Lynceus: vide p. 32 annot. 4. 

2 Kai zavcr/v Kapapivav ov Kiveiv = et hanc Camarinam non movere; dicitur in rebus, quae 
non sine quodam incommodo tractari possunt. Adag.64: ‘Movere Camarinam, est sibi ipsi 
malum accersere.’ 

3 Anagyrim: anagyros (dvdyupu;) frutex est, qui pessime olet. 

4 Palinodiam: vide Adag.859. 



63 













DESIDERII ERASMI 


ciunt, ac prope commiserantur, dum tanto magistralium definitionum, con¬ 
clusionum, corollariorum, propositionum explicitarum et implicitarum 
agmine septi sunt, tot exuberant Kpriocpuysxovq 1 , ut nec VulcanTs vinculis 
sic possint irretiri, quin elabantur distinctionibus, quibus nodos omnes adeo 
facile secant, ut non Tenedia bipennis 2 melius, tot nuper excogitatis voca¬ 
bulis, ac prodigiosis vocibus scatent. Praeterea, dum arcana mysteria suo 
explicant arbitratu, qua ratione conditus ac digestus sit mundus. Per quos 
canales labes illa peccati in posteritatem derivata sit: quibus modis, qua 
mensura, quantulo tempore in virginis utero sit absolutus Christus: quem¬ 
admodum in synaxl 3 accidentia subsistant sine domicilio. 

Sed haec protrita. Illa demum magnis et illuminatis, ut vocant, 
theologis digna putant, ad haec si quando incidunt, experglscunter. Num 
quod Instans in generatione divina? Num plures in Christo filiationes? Num 
possibilis propositio? Pater Deus odit filium? Num Deus potuerit suppo- 
sitare mulierem, num diabolum, num asinum, num cucurbitam, num sili¬ 
cem? Tum quemadmodum cucurbita fuerit contionatura, editura miracula, 
figenda cruci. Et, quid consecrasset Petrus, si consecrasset eo tempore, quo 
coipus Christi pendebat in cruce? Et num eodem tempore Christus homo 
dici potuerit: et num post resurrectionem edere aut bibere fas sit futurum, 
iam nunc famem sitimque praecaventes. Sunt innumerabiles ACTrTOACoyiai 4 , 
his quoque multo subtiliores, de notionibus, relationibus, Instantibus, de 
formalitatibus, de quidditatibus, ecceitatibus, quas nemo possit oculis asse¬ 
qui nisi tam Lynceus 5 , ut ea quoque per altissimas tenebras videat, quae 
nusquam sunt. Adde nunc his yvcbpat ; 6 illas, adeo Tiapaoocouc 7 ut illa 
Stoicorum oracula, quae paradoxa vocant, crassissima prae his videantur, 
et circumforanea, velut levius esse crimen, homines mille iugulare, quam 
semel in die dominico calceum pauperi consuere. Et potius esse commit- 


1 Kp^aepvyszoig = perfugiis. 

2 Tenedia bipennis: proverbium est in eos, qui statim ac facile rem expediunt. Adag.828: 
‘Conveniet aut in eos, qui nimium severe iudicant ac puniunt, aut qui celeriter expediunt 
controversias et litium ambiguitates.’ 

3 Sjnaxis: i.e. eucharistia. 

4 AeTrioiiea/iai = nugamenta subtilia. 

5 Lynceus: vide p. 32 annot. 4. 

6 Tvcbfiag = sententias. 

7 napaSd^ovg = sententias inopinatas. 

tendum, ut universus orbis pereat una cum victu et vestitu, quod aiunt, suo, 
quam unicum quantumlibet leve mendaciolum dicere. 

lam has subtilissimas subtilitates subtiliores etiam reddunt tot scho¬ 
lasticorum viae, ut citius e labyrinthis temet explices, quam ex involucris 
Realium 1 , Nominalium 2 , Thomistarum 3 , Albertistarum 4 , Occanistarum 5 , 
Scotistarum 6 , et nondum omnes dixi sectas, sed praecipuas dumtaxat. In 
quibus omnibus tantum est eruditionis, tantum difficultatis, ut existimem 
ipsis apostolis alio spiritu opus fore, si cogantur hisce de rebus cum hoc 
novo theologorum genere conserere manus. Paulus fidem praestare potuit, 
at Idem cum ait: ‘Fides est substantia rerum sperandarum, argumentum non 
apparentium 7 ’, parum magistraliter definivit. Idem ut caritatem optime 
praestitit, ita parum dialectice vel dividit, vel finit, in priore ad Corinthios 
epistula, cap. decimo tertio. Ac pie quidem illi consecrabant synaxim 8 , et 
tamen rogati de termino a quo, et termino ad quem; de transsubstantiatione; 
de modo, quo corpus idem sit in diversis locis; de differentia, qua coipus 
Christi est in caelo, qua fuit in cruce, qua in sacramento synaxeos; quo 
puncto flat transsubstantiatio, cum oratio per quam ea fit, ut quantitas 
discreta sit in fluxu, non pari, sicut opinor, respondissent acumine, quo 
Scotidae disserunt haec, ac definiunt. 

Noverant illi Iesu matrem, sed quis eorum tam philosophice demon¬ 
stravit, quo modo fuerit ab Adae macula praeservata, quam nostri theologi? 
Petrus accepit claves, et accepit ab eo, qui non committat indigno, et tamen 
an intellexerit, nescio, certe nusquam attigit subtilitatem, quomodo scien¬ 
tiae elavem habeatis quoque, qui scientiam non habeat. 

Baptizabant illi passim, et tamen nusquam docuerunt, quae sit causa 
formalis, materialis, efficiens, et finalis baptismi, nec characteris delebilis, 
et indelebilis apud hos ulla mentio. Adorabant quidem illi, sed in spiritu, 


1 Realium: reales sunt scholastici, qui nihil nisi universalia, sive qualitates, quibus quaeque 
res definitur, vera putant. 

2 Nominalium: nominales sunt scholastici, qui dicunt verba, quibus res appelata sunt, nomi¬ 
na tantum, non res esse veras. 

3 Thomistarum, qui disciplinam Thomae Aquinatis profitentur. 

4 Albertistarum, qui ab Alberto Magno profecti sunt. 

5 Occanistarum, qui disciplinam Guilhelmi Occani (William of Ockham 1288-1347) sequuntur. 

6 Scotistarum, qui sunt a Iohannis Duns Scoti (1266-1308), theologi Scotici, disciplina. 

7 Fides ... non apparentium: Hebr. 11.1. 

8 Synaxim: vide p. 64 annot. 3. 

nihil aliud sequentes quam illud evange- 
licum: ‘Spiritus est Deus, et eos qui adorant 
eum in spiritu et veritate oportet adorare .’ 1 
Verum haud apparet eis tum fuisse revela¬ 
tum, una eademque adoratione adorandam 
imagunculam carbone dellneatam in pariete, 
et Christum ipsum, si modo duobus sit 
porrectis digitis, intonsa coma, et in umbo¬ 
ne, qui adhaeret occipitio, tres habeat notas. 

Quis enim haec percipiat, nisi xxxvi annos 
totos in physicis, et ultra mundanis Aristo¬ 
telis et Scoticis contriverit? Identidem incul¬ 
cant Apostoli gratiam, at ildem nusquam 
distinguunt, quid intersit inter gratiam gratis 
datam, et gratiam gratificantem. Hortantur ad bona opera; nec discernunt 
opus operans et opus operatum. 

Passim inculcant charitatem, nec secernunt Infusam ab acquisita, nec 
explicant, accidensne sit, an substantia, creata res an increata. Detestantur 
peccatum, at, emoriar, si potuerunt scientifice definire, quid sit illud, quod 
peccatum vocamus, nisi forte Scotistarum spiritu fuerunt edocti. Nec enim 
adduci possum, ut credam Paulum, e cuius unius eruditione licet omnes 
aestimare, toties damnaturum fuisse quaestiones, disceptationes, genealo¬ 
gias, et ut ipse vocat A.oyoparvae; 2 , si eas percalluisset argutias, praesertim 
cum omnes illius temporis contentiones, pugnaeque rusticanae fuerint et 
crassae, si cum magistrorum nostrorum plus quam Chrysippeis 3 subtilitati¬ 
bus conferantur. 

Quamquam homines modestissimi, si quid forte scriptum sit ab 
apostolis indolatius parumque magistraliter, non damnant quidem, sed 
commode interpretantur: hoc videlicet honoris, partim antiquitati, partim 
apostolico nomini deferentes. Et hercle parum aequum erat, res tantas ab 
illis requirere, de quibus ex praeceptore suo, ne verbum quidem umquam 



1 Spiritus... oportet adorare: Ioh.4.23-24. 

2 Aoyofia/iag = verborum certamina. 

3 Chrysippeis: Chrysippus Soleus (ca.280-207 a.Chr) philosopus fuit stoicus praestantissi- 
mus. 

audlssent. Idem si eveniat in Chrysostomo 1 , Basilio 2 , Hieronymo, tum sat 
habent ascribere: ‘Non tenetur.’ Et illi quidem confutarunt ethnicos, philo¬ 
sophos ac Iudaeos, suapte natura pertinacissimos, sed vita magis ac mira¬ 
culis quam syllogismis, tum eos quorum nemo fuerit idoneus, vel unicum 

Scoti quod libetum ingenio consequi. Nunc 
quis ethnicus, quis haereticus non continuo se 
dat tot tenuissimis subtilitatibus, nisi tam cras¬ 
sus, ut non assequatur, aut tam impudens, ut 
exsibilet, aut iisdem Instructus laqueis, ut iam 
par sit pugna, perinde quasi magum cum mago 
committas, aut si gladio fortunato pugnet 
aliquis cum eo, cui gladius sit fortunatus: tum 
enim nihil aliud quam tela Penelopes retexe¬ 
retur 3 . 

Ac meo quidem iudicio saperent Chris¬ 
tiani, si pro pinguibus istis militum cohortibus, per quas iam olim ancipitl 
Marte 4 belligerantur, clamosissimos Scotistas, et pertinacissimos Occanis- 
tas, et invictos Albertistas una cum tota sophistarum manu mitterent in 
Tureas et Saracenos: spectarent, opinor, et conflictum omnium lepidissi¬ 
mum, et victoriam non ante visam. Quis enim usque adeo frigidus, quem 
istorum non Inflamment acumina? Quis tam stupidus, ut tales non excitent 
aculei? Quis tam oculatus, ut haec illi non maximas offundant tenebras? 
Verum haec omnia videor vobis propemodum ioco dicere. Nec mirum sane, 
cum sint et inter ipsos theologos melioribus Instituti litteris, qui ad has 
frivolas, ut putant, theologorum argutias nauseent. Sunt, qui velut sacrilegii 
genus exsecrentur, summamque ducant impietatem de rebus tam arcanis et 
adorandis magis quam explicandis tam illoto ore loqui, tam profanis ethni¬ 
corum argutiis disputare, tam arroganter definire, ac divinae theologiae 
maiestatem tam frigidis, immo sordidis verbis simul et sententiis conspur- 
care. At interim ipsi felicissime sibi placent, immo plaudunt adeo, ut his 


1 Sanctus Ioannes Chrysostomus (ca.342-407) archiepiscopus fuit Constantinopolitanus, qui 
inter omnes eloquentia eminebat: xpuaoq = aureum et oropa = os. 

2 Sanctus Rasilius Magnus Caesariensis (ca.330-379) theologus fuit et rhetor et scriptor 
praestantissimus. 

3 Tela Penelopes retexeretur, i.e. opus inane fieret. Cf. Adag.342. 

4 Ancipiti Marte: cf. Adag.3649 de Marte communi. 

svavissimls neniis, nocte dieque occupatis, ne 
tantulum quidem otii supersit, ut evangelium 
aut PaulTnas epistulas vel semel liceat evol¬ 
vere. Atque interim dum haec nugantur in 
scholis, existimant sese universam ecclesiam, 
alioqul ruituram, non aliter syllogismorum ful¬ 
cire tibicinibus, quam Atlas caelum humeris 
sustinet apud poetas. Iam illud quantae felici¬ 
tatis esse putatis, dum arcanas litteras, perinde 
quasi cereae 1 sint, pro libidine formant, ac 
reformant, dum conclusiones suas, quibus iam 
aliquot scholastici subscripserunt, plus quam 

Solonis leges vi¬ 
deri postulant et 
vel pontificiis de¬ 
cretis anteponendas, dumque velutl censores 
orbis ad palinodiam 2 trahunt, si quid usquam 
cum explicitls 3 illorum conclusionibus, non 
ad amussim 4 quadrarit, ac non secus atque ex 
oraculo pronuntiant, haec propositio scanda- 
losa est, haec parum reverentialis, haec 
haeresin olet, haec male tinnit, ut iam nec 
baptismus, nec evangelium, nec Paulus aut 
Petrus, nec sanctus Hieronymus aut Augusti¬ 
nus, imtno nec ipse Thomas 5 dpiaxoTcAiKco- 
xaroc 6 , Christianum efficiat, nisi baccalau- 
riorum 7 calculus accesserit, tanta est in iudi- 
cando subtilitas. 




1 Cereae: cf. Adag.2133. 

2 Palinodiam: vide p. 63 annot. 4. 

3 Aliae editiones habent 'cum explicitis et implicitis’. 

4 Ad amussim vide p. 32 annot. 5. 

5 Thomas Aquinas. 

6 ApiaxoxeXiKioxaxoq = Aristoteli adictissimus. 

7 Paccalaureornm = eorum, qui in studiorum universitate baccalaurei facti sunt. 

Quis enim sensurus erat, eum Christianum non esse, qui diceret has 
duas orationes: ‘matula putes, et ‘matula putet’, item ‘ollae fervere’, et 
‘ollam fervere’, pariter esse congruas, nisi sapientes docuissent? Quis tantis 
errorum tenebris llberasset ecclesiam, quos ne lecturus quidem umquam 
quisquam fuerat, nisi magnis sigillis isti prodidissent? Verum an non 
felicissimi dum haec agunt. Praeterea, dum Inferorum res omnes sic exa¬ 
mussim 1 depingunt tamquam in ea re publica complures annos sint versati? 
Praeterea, dum pro arbitrio novos orbes fabricantur 2 , addito denique 
latissimo illo pulcherrimoque, ne scilicet deesset, ubi felices animae com¬ 
mode vel spatiari, vel convivium agitare, vel etiam pila ludere possent. His 
atque id genus bis mille nugis, horum capita adeo distenta differtaque sunt, 
ut arbitrer nec Iovis cerebrum aeque gravidum fuisse, cum ille Palladem 
parturiens Vulcani securim imploraret. Quare nolite mirari, si videtis caput 
illorum tot fasciis tam diligenter obvlnctum 3 in publicis disputationibus, 
alioquln enim plane dissilirent. 

Illud ipsa quoque nonnumquam ridere soleo, cum ita demum 
maxime sibi videntur theologi, si quam maxime barbare spurceque loquan¬ 
tur, cumque adeo balbutiunt, ut a nemine nisi balbo possint intellegi, acu¬ 
men appellant, quod vulgus non assequatur. Negant enim e dignitate sacra¬ 
rum litterarum esse, si grammaticorum 
legibus parere cogantur. Mira vero maiestas 
theologorum, si solis illis fas est mendose 
loqui, quamquam hoc ipsum habent cum 
multis cerdonibus commune. 

Postremo iam diis proximos sese du¬ 
cunt, quoties quasi religiose magistri nostri 
salutantur, in quo quidem nomine, tale 
quiddam subesse putant, quale est apud 
Iudaeos xsxpaypdppaxov 4 . Itaque nefas aiunt esse MAGISTER NOSTER 
secus quam maiusculls scribere litteris. Quod si quis praepostere Noster 


1 Examussim = ad amussim: vide p. 32 annot. 5. 

2 Novos orbesfabricantur: veteres septem tantum orbes singulos tribuerunt planetis. 

3 Caput...fasciis... obvinctum: Listrius id tunc temporis potissimum visum esse commemorat 
in doctoribus apud Parisios, quorum capita tot fasciis essent obvoluta, ut vix evolvere se 
possent. 

4 Tszpa.ypdppa.TOv = tetragrammaton, i.e quattuor litterae ineffabilis nominis Dei. 

Magister dixerit, is semel omnem theologici nominis perverterit maiesta- 
tem. 

Ad horum felicitatem proxime accedunt ii, qui se 
vulgo religiosos ac monachos appellant, utroque falsis¬ 
simo 1 cognomine, cum et bona pars istorum longissime 
absit a religione, et nulli magis omnibus locis sint 
obvii Iis non video, quid possit esse miserius, nisi ego 
multis modis succurrerem. Etenim cum hoc hominum 
genus omnes sic exsecrentur, ut fortuitum etiam occur¬ 
sum ominosum esse persvasum sit, tamen ipsi sibi 
magnifice blandiuntur. Primum summam existimant 
pietatem, si usque adeo nihil attigerint litterarum, ut ne 
legere quidem possint. Deinde cum psalmos suos, numeratos quidem illos, 
at non intellectos, asininis vocibus in templis derudunt 2 , tum vero se putant 
divorum aures multa voluptate demulcere. Et sunt ex his nonnulli, qui 
sordes ac mendicitatem magno vendunt, proque foribus magno mugitu 
panem efflagitant, immo, in nullis diversoriis, vehiculis, navibus non obtur¬ 
bant, non mediocri profecto reliquorum mendicorum iactura . 3 Atque ad 
eum modum homines svavissiml, sordibus, Inscitia, rusticitate, impudentia, 
apostolos (ut aiunt) nobis referunt. 

Quid autem iucundius, quam quod 
omnia faciunt ex praescripto, quasi mathe¬ 
maticis utentes rationibus, quas praeterire 
piaculum sit. Quot nodos habeat calceus, quo 
colore singula vestis, quot discriminibus va¬ 
rieganda, qua materia, quotque culmis latum 
cingulum, qua specie, et quot modiorum 
capax cucullus, quot digitis latum capilli¬ 
tium, quot dormiendum horas. Atque haec quidem aequalitas in tanta 
corporum et ingeniorum varietate, quam sit inaequalis, quis non perspicit? 




1 Monachos, quippe qui Graece solitarii dicantur. 

2 Derudunt = rudunt. 

3 Et sunt ex his nonnulli ...mendicorum iactura: hoc loco Listrius gemuit: ‘Pudet me, quoties 
id video, et tamen videmus: immo irrumpunt in deversoria publica, obstrepunt in mediis 
conviviis, nihil pudet sacerdotes.’ 

Et tamen his nugis, non alios modo per se nauci faciunt, verum invicem alii 
alios contemnunt, atque homines apostolicam caritatem professi, ob aliter 
cinctam vestem, ob colorem paulo fusciorem, omnia miris tragoediis mis¬ 
cent. Ex his videas quosdam adeo rigide religiosos, ut summa veste non 
nisi Cilicina 1 utantur, intima Milesia: alios contra, qui superne linei sint, 
intime lanei. Rursum alios, qui pecuniae contactum 
ceu aconitum 2 horreant, nec a vino interim, nec a 
mulierum contactu temperantes. Denique mirum 
omnibus studium, ne quid in ratione vitae conveniat. 

Nec illud studio est, ut Christo similes sint, sed ut 
inter se dissimiles. Porro, magna felicitatis pars est in 
cognomentis, dum hi funigeros 3 appellari se gaudent, 
et inter hos, alii Coletas 4 , alii Minores 5 , alii Minimos 6 , 
alii Bullistas 7 . Rursum hi Benedictlnos, illi Bernardl- 
nos, hi Brigldenses 8 , illi Augustlnenses: hi Guilhel- 
mltas 9 , illi Iacobltas 10 , quasi vero parum sit, dici Christianos. 

Elorum magna pars in tantum suis nititur caerimoniis et hominum 
traditiunculls, ut putet unum caelum parum dignum esse tantis meritis 
praemium, haud cogitantes futurum, ut Christus, contemptis his omnibus, 
suum illud sit exacturus praeceptum, nempe charitatis. Alius ostentabit 
aqualiculum 11 , omni piscium genere distentum. Alius psalmorum centum 
effundet modios. Alius ieiuniorum myriadas adnumerabit, et toties unico 



1 Cilicina, i.e. asperrima, ut ex pelle facta est caprina. 

2 Aconitum frutex est venenosus. 

3 Funigeros: monachi Franciscani saeculo xvi° saepius appellabantur ‘patres funigeri’. 

4 Coletae sorores sunt moniales ordinis sanctae Clarae, a sancta Coleta (Nicolefte Boellet, sive 
Colette de Corbie 1381-1447) reformati. 

5 Minores fratres sunt Franciscani. 

6 Minimi fratres sunt ordinis a sancto Francisco de Paula ( Francesco da Paola 1416-1507) 
conditi. 

7 Bullistas: fratres Franciscani regulam severe observantes animi causa ‘Fratres de Bulla’ 
vel ‘Bullistae’ appellati sunt. 

8 Brigldenses monachi sunt ordinis a sancta Brigida Hibernense (Brigid ofKildare 451-523) 
conditi. 

9 Guilhelmitae monachi sunt ordinis a sancto Guilhelmo Mallavallense ( GuiUaume de Male- 
val fl 157) conditi. 

10 lacobitae fratres sunt ordinis Praedicatorum Parisienses, qui a monasterio nominati sunt 
suo, Iacobo apostolo dedicato. 

11 Aqualiculum, i.e. ventrem obesum. 

prandio paene disruptam imputabit alvum. Alius tantum caerimoniarum 
acervum proferet, quantus vix septem onerariis navibus vehi possit. Alius 
gloriabitur sexaginta annos numquam attactam pecuniam, nisi digitis 
duplici chlrotheca 1 munitis. Alius cucullam ingeret adeo sordidam et cras¬ 
sam, ut nullus nauta suo dignetur corpore. Commemorabit alius se plus 
quam undecim lustris spongiae vitam egisse, semper eidem affixum loco: 
alius raucam assiduo cantu vocem adducet. Alius lethargum solitudine 
contractum, alius linguam iugl silentio torpentem. 

At Christus interpellatis numquam alioqul finiendis gloriis: ‘Unde 
nam hoc’, inquiet, ‘novum Iudaeorum genus? Unicam ego legem vere 
meam agnosco, de qua sola nihil audio. Et olim palam nulloque parabola¬ 
rum utens involucro, paternam hereditatem pollicitus sum, non cucullis, 
preculls, aut inediis, sed caritatis officiis. Nec eos agnosco, qui sua facta 
nimis agnoscunt: isti qui me quoque sanctiores videri volunt, Abraxasio- 
rum 2 caelos, si libet, occupent, aut ab his sibi novum exstrui caelum 
iubeant, quorum traditiunculas meis praeceptis anteposuerunt.’ 

Cum haec audient, et videbunt nautas et aurigas sibi praeferri, 
quibus, putatis, vultibus sese mutuo contuebuntur? Sed interim spe sua 
felices sunt, non absque meo beneficio. Atque hos quidem, quamquam a re 
publica semotos, nemo tamen audet contemnere, praecipue mendicantes, 
propterea, quod omnia omnium arcana teneant, 
ex confessionibus, quas vocant. Quae tamen 
prodere nefas habent, nisi si quando poti, 
fabulis amoenioribus delectare se volunt, sed 
coniecturls modo rem indicant, tacitis interim 
nominibus. Quod si quis hos crabrones irrl- 
tarit, tum in popularibus contionibus probe 
ulciscuntur sese, et obliquis dictis hostem no¬ 
tant, adeo tecte, ut nemo non intellegat, nisi qui 
nihil intellegit. Nec prius oblatrandi finem 
faciunt, quam in os offam obieceris. 



1 Chlrotheca = digitabulo, i.e. tegumentum manuum, quod digitos tegit singulos. 

2 Abraxasiorum: i.e. haereticorum, qui Basilidis Alexandrini doctrinam profitentur, caelos 
qui esse credebant CCCLXV. 

Age vero, quem tu mihi comoedum, quem circulatorem spectare 
malis quam istos in contionibus suis rhetoricantes omnino ridicule, sed 
tamen svavissime imitantes ea, quae rhetores de dicendi ratione tradide¬ 
runt? Deum immortalem, ut gesticulantur, ut apte commutant vocem, ut 
cantillant, ut iactant sese, ut subinde alios vultus induunt, ut omnia clamo¬ 
ribus miscent. Atque hanc orandi artem ceu rem arcanam fraterculus frater¬ 
culo, per manus tradit. Eam tametsi mihi non est fas scire, tamen utcumque 
coniecturis sequar. 

Primo loco invocant, id quod a poetis mutuo sumpserunt; deinde 
dicturi de charitate, a Nilo Aegypti fluvio sumunt exordium; aut crucis 
mysterium enarraturi, a Babylonio dracone Bel feliciter auspicantur; aut de 
ieiunio disputaturi, a duodecim zodiaci signis principium faciunt; aut de 
fide verba facturi, diu de quadratura circuli praeloquuntur. Audivi ipsa 
quendam eximie stultum, erravi, doctum volebam dicere, qui in contione 
celeberrima divinae triadis mysterium explicaturus, quo et doctrinam suam 
non vulgarem ostentaret, et theologicis satisfaceret auribus, nova prorsus 
ingressus est via, nimirum a litteris, syllabis et oratione, tum a concordia 
nominis et verbi, adiectlvl nominis et substantivi, mirantibus iam plerisque, 
ac nonnullis Horatianum illud apud se mussitantibus: ‘Quorsum haec tam 
putida tendunt?’ 1 Tandem huc rem deduxit, ut in grammaticorum rudimen¬ 
tis, sic expressum ostenderet totius triadis simulacrum, ut nemo mathemati¬ 
corum in pulvere posset evidentius depingere. Atque in hac oratione 0soA.o- 
ycbxaxoq 2 ille totos octo menses ita desudarat, ut hodie quoque magis caecu¬ 
tiat quam talpae 3 nimirum tota luminum acie ad ingenii cuspidem avocata. 
Verum haud paenitet hominem caecitatis, ac parvo quoque putat emptam 
eam gloriam. 

Auditus est a nobis alius quidam octogenarius, adeo theologus, ut in 
hoc Scotum ipsum renatum putes. Is explicaturus mysterium nominis Iesu, 
mira subtilitate demonstravit in ipsis litteris latere, quidquid de illo dici 
possit. Etenim quod tribus dumtaxat Inflectitur casibus, id manifestum esse 
simulacrum divini ternionis. Deinde, quod prima vox Iesus desinat in ‘s’, 


1 Quorsum haec tam putida tendunt: Hor.Sat.2.7.21. 

2 0eoXo)Koxaxoq = theologus magnus. 

3 Magis caecutiat quam talpae: cf. Adag.255. 

secunda Iesum in ‘m’, tertia Iesu in ‘u’, in hoc apprixov' subesse myste¬ 
rium: nempe tribus litterulis indicantibus eum esse summum, medium, et 
ultimum. Restabat mysterium his quoque retrusius, mathematica ratione 
Iesus sic in duas aequales diffidit portiones, ut scilicet penthemimeres 2 in 
medio resideret. Deinde docuit eam litteram apud Hebraeos esse ‘ttP, quam 
illi ‘syn’ appellent, pomo ‘syn’ Scotorum, opinor, lingua peccatum sonat: 
atque hinc palam declarari Iesum esse, qui peccata tolleret mundi. 

Hoc tam novum exordium sic inhiantes admirati sunt omnes, praeci¬ 
pue theologi, ut parum abfuerit, quin illis acciderit, quod olim Niobae, cum 
mihi propemodum evenerit, quod ficulno 3 illi Priapo 4 , qui magno suo malo 


Canidiae Saganaeque 5 nocturna sacra 
spectavit. Nec iniuria profecto: nam 
quando similem scpoSov 6 commentus est 
Demosthenes ille Graius, aut Cicero Lati¬ 
nus? Illis vitiosum habebatur praemium, 
quod a re foret alienius: quasi vero non ad 
istum modum exordiantur et subulci, 
natura videlicet magistra. At hi docti prae- 
ambulum 7 suum, sic enim vocant, ita de- 

mum eximie rhetoricum fore ducunt, si nusquam quicquam habeat cum 
reliquo argumento confine, ut auditor interim admlrans illud secum mur¬ 
muret: ‘Quo nunc se proripit ille? 1 ’ 

Tertio loco ceu narrationis vice nonnihil ex evangelio, sed cursim ac 
velut obiter interpretantur, cum id solum fuerit agendum. Quarto loco iam 
nova sumpta persona, quaestionem movent theologalem, aliquoties ouxs 
yfjq, ouxs oupavou otTtxopsvqv 2 atque id quoque ad artem arbitrantur perti¬ 
nere. Hic demum theologicum attollunt supercilium, doctores sollemnes, 
doctores subtiles 3 , doctores subtilissimos, doctores seraphicos 4 , docto¬ 
res sanctos, doctores irrefragabiles 5 , magnifica nomina auribus inculcantes. 
Tum syllogismos maiores, minores, conclusiones, corollaria, suppositiones 
frigidissimas ac plus quam scholasticas nugas apud imperitum vulgus iacti- 
tant. Superest iam quintus actus, in quo summum artificem praestare con¬ 
venit. Hic mihi stultam aliquam et indoctam fabulam, ex Speculo, opinor, 
historiali 6 , aut gestis Romanorum in medium afferunt, et eandem interpre¬ 
tantur allegorice, tropologice, et anagogice. Atque ad hunc quidem modum 
Chimaeram suam absolvunt, qualem nec Horatius umquam assequi potuit 
cum scriberet: ‘Humano capiti 7 , etc.’ 

Sed audierunt a nescio quibus ingressum orationis sedatum minime- 
que clamosum esse oportere. Itaque principio sic exordiuntur, ut nec ipsi 
vocem propriam exaudiant, quasi referat dici, quod nullus intellegat. Audi¬ 
erunt nonnumquam ad concitandos affectus exclamationibus utendem esse. 
Proinde presso alioqul loquentes, subinde repente vocem tollunt furioso 
plane clamore, etiam cum nihil opus, lures helleboro homini opus esse, 
perinde quasi nihil referat, ubi clames. Praeterea, quoniam audierunt opor¬ 
tere sermonem in progressu fervescere, in singulis partibus principiis 
utcumque sane recitatis, mox mira vocis contentione utuntur, etiam si res 
sit frigidissima, atque ita denique desinunt, ut spiritu defectos credas. 

1 Qtto nunc se proripit ille: Verg.Ecl.3.19. 

2 Ome yijc, ov re ovpavov mzzo/ii.vr\v = neque terram, neque caelum attingentem. Cf. Adag. 
444. 

3 ID odores subtiles: ut Alexandrum Halensem (. Alexander of Hales ca.1185-1245). 

4 ID odores seraphicos: ut sanctum Bonaventuram (Giovanni di Fidan^a 1221-1274). 

5 Doctores irreframbiles: ut Ioannem Duns Scotum (vide p. 65 annot. 6). 

6 Speculo historiali, quod Speculi maioris tertia est pars, cuius Vincentius Bellovicensis ( Vin¬ 
cent de Bea/wais ca. 1190-1264), monachus ordinis Praedicatorum, est auctor. 

7 Humano capite: verba sunt, a quibus incipit Hor.A.P. 


75 




DESIDERII ERASMI 


Postremo didicerunt, apud rhetores 
de risu fieri mentionem, eoque student et 
ipsi iocos quosdam aspergere, co (piXq Acp- 
poSvrq 1 , quam plenos gratiarum, quamque 
in loco, ut plane ovov Ttpoq xf)v hvpav 2 esse 
dicas. Mordent quoque nonnumquam, sed 
ita, ut titillent magis quam vulnerent. Nec 
umquam verius adulantur, quam cum 
maxime 7tappqoidCco()ai' videri student. 

Denique tota actio est eiusmodl, ut iures 
eos a fori circulatoribus didicisse, a quibus 
longe vincuntur. Quamquam utrlque alteris usque adeo sunt similes, ut 
nemo dubitet, quin aut hi ab illis, aut illi ab his rhetoricem suam didicerint. 
Et tamen inveniunt hi quoque mea nimirum opera, qui cum hos audiunt, 
Demosthenes meros, ac Cicerones audire se putant. Quod genus sunt 
praecipue mercatores ac mulierculae: quorum auribus unice placere 
student, quod illi nonnullam praedae portiunculam de rebus male partis 
soleant impertiri, si commode fuerint palpati: illae cum aliis multis de 
causis huic ordini favent, tum praecipue, quod in horum sinus soleant 
effundere, si quid in maritos stomachantur. Videtis, opinor, quantopere 
mihi debeat hoc hominum genus, cum caerimoniolls, et nugis deridiculis 
clamoribusque tyrannidem quandam inter mortales exerceant, et Paulos 
atque Antonios sese credant. 

Verum ego istos histriones, tam ingratos beneficiorum meorum 
dissimulat5rcs quam improbos simulatores pietatis, libenter relinquo. 
Iamdudum enim iuvat de regibus ac principibus aulicis a quibus simplicis¬ 
sime color, et, ut dignum est ingenuis, ingenue, nonnihil attingere. Qui 
quidem si vel semiunciam 4 sani cordis haberent, quid esset horum vita tris¬ 
tius aut aeque fugiendum? Neque enim existimabit vel periurio parricidio¬ 
que parandum imperium, quisquis secum perpenderit, quam ingens onus 



'Q (pihi Aippodizt] = o cara Venus!: quod dictum a feminis datur Graecis, ubi viri dicunt 
2 Hpaxlsig i.e. mehercle! 

^ *'Ovov Ttpdg xf\v Xbpav = asinum ad lyram, i.e. ineptum. Cf. p. 27 annot. 1. 

nappr\aia&o6ai = libere loqui. 

4 Semiunciam: i.e. minimam partem. Cf. p. 19 annot. 1. 

sustineat humeris, qui vere principem agere velit: eum, qui rerum guberna¬ 
cula susceperit publicum, non privatum negotium gerere; nihil nisi de com¬ 
modis publicis oportere cogitare; a legibus, quarum ipse et auctor et exactor 
est, nec latum digitum discedere; officialium omnium et magistratuum 
integritatem sibi praestandam esse; sese esse unum omnium oculis exposi¬ 
tum, qui vel ceu sidus salutare morum innocentia maximam rebus humanis 
salutem possit afferre, vel velutl cometa letalis summam perniciem invehe¬ 
re; aliorum vitia neque perinde sentiri, neque tam late manare; principem 
eo loco esse, ut si quid vel leviter ab honesto deflexerit, gravis protinus ad 
quam plurimos homines vitae pestis serpat. Tum, quod multa secum afferat 
prlncipum fortuna, quae soleant a recto deducere, quod genus, deliciae, 
libertas, adulatio, luxus; hoc acrius enitendum ac sollicitius advigilandum, 
necubi vel deceptus cesset in officio. Postremo, ut Insidias, odia, ceteraque 
vel pericula, vel metus omittam capiti imminere, verum illum regem, qui 
paulo post ab eo sit etiam de minimo quoque commisso rationem exacturus, 
idque tanto severius, quanto praestantius gessit imperium. Haec inquam, 
atque huiusmodl plurima, si princeps secum peipenderet, peipenderet 
autem si saperet, is nec somnum nec cibum, opinor, iucunde capere posset. 
At nunc meo munere, has omnes curas diis permittunt, ipsi sese molliter 
curant, neque quemquam ad aurem admittunt, nisi qui iucunda loqui norit, 

ne quid animo sollicitudinis oboria¬ 
tur. Se probe principis partes omnes, 
implesse credunt, si venentur assidue, 
si bellos alant caballos, si suo commo¬ 
do vendiderint magistratus ac prae¬ 
fecturas, si cottldie novae rationes 
excogitentur, quibus civium opes 
attenuent et in suum convertant fis¬ 
cum, verum id apposite repertis titu¬ 
lis, ut etiamsi sit iniquissimum, ali¬ 
quam tamen aequitatis speciem prae 
se ferat. Addunt, data opera, nonnihil 
adulationis, quo populares animos, 
utcumque sibi devinciant. 

Fingite mihi nunc, quales sunt nonnumquam, hominem legum Igna¬ 
rum, publicorum commodorum paene hostem, privatis intentum commodi¬ 
tatibus, addictum voluptatibus, osorem eruditionis, osorem libertatis ac 
veri, nihil minus quam de rei publicae salute cogitantem, sed omnia sua 
libidine, sulsque utilitatibus metientem. Deinde addite huic torquem au¬ 
ream, omnium virtutum cohaerentium consensum indicantem, tum coro¬ 
nam gemmis Insignitam, quae quidem admoneat eum heroicis omnibus vir¬ 
tutibus oportere ceteris antecellere, praeterea sceptrum, iustitiae et unde¬ 
cumque incorrupti pectoris symbolum, pos¬ 
tremo purpuram eximiae cuiusdam in rem 
publicam charitatis indicium. Haec gesta¬ 
mina si princeps cum sua vita conferret, 
equidem futurum arbitror, ut plane pudescat 
ornatus sui, vereaturque, ne quis nasutus 
interpres totum hunc tragicum cultum in 
risum iocumque vertat. 

Iam quid de proceribus aulicis com¬ 
memorem? Quorum plerlsque cum nihil sit 
addictius, servilius, Insulsius, abiectius, 
tamen omnium rerum primos sese videri volunt. Haec una in re tamen 
modestissimi, quod contenti, aurum, gemmas, purpuram, reliquaque virtu¬ 
tum ac sapientiae Insignia coipore circumferre, rerum ipsarum studium 
omne concedunt aliis. Hoc abunde felices sibi videntur, quod regem herum 
vocare liceat, quod tribus verbis salutare didicerint, quod norint civiles ti¬ 
tulos subinde inculcare, serenitatem, dominationem, et magnificentiam: 
quod egregie perfricuerint faciem 1 , quod festiviter adedentur. Nam hae sunt 
artes, quae vere nobilem et aulicum deceant. Ceterum, si vitae rationem 
omnem propius Inspicias, nimirum meros Phaeacas 2 invenies, sponsos 
Penelopes, reliquum carmen 3 agnoscitis, quod Echo vobis melius referet 
quam ego. 



1 Perfricuerintfaciem: i.e. pudorem posuerint totum. Vide Adag.747. 

2 Phaeacas: i.e. ignavos et inertes homines (Hom.Od.5.35). 

3 Apud Horatium in Ep. 1.2.28-31: sponsi Penelopae nebulones Alcinoique I in cute curanda 
plus aequo operata iuventus, I cui pulchrum fuit in medios dormire dies et I strepitum citha¬ 
rae cessatum ducere curam. 

Dormitur in medios dies, ibi sacrificulus mercenarius ad lectum pa¬ 
ratus, qui propemodum cubantibus adhuc sacrum expedite peragat. Mox ad 
ientaculum, quo vix peracto, iam interpellat prandium. Sub id alea, laterun- 
cull 1 , sortes, scurrae, moriones, scorta, lusus, Inficetiae. Interim una aut 
altera merenda. Rursum cena, post hanc repotia, non una, per lovem. Atque 
ad hunc modum, citra ullum vitae taedium elabuntur horae, dies, menses, 
anni, saecula. Ipsa nonnumquam saglnatior abeo, si quando viderim illos 
psya^oppouvxaq 2 ; dum inter nymphas unaquaeque hoc sibi videtur diis 
propior, quo caudam longiorem trahit, dum procerum alius alium cubito 
protrudit, quo lovl vicinior esse videatur, dum sibi quisque hoc magis 
placet, quo graviorem catenam collo baiulat, ut robur etiam, non opes 
tantum ostentent. 


Ac prlncipum quidem Institutum, , 

summi pontifices, cardinales, et epis- mjW 

copi, iam pridem gnaviter aemu- JMk 

F lantur, ac prope superant. Porro, <3 i&ukw 

si quis perpendat quid linea ves- | MiM 1» 

tis admoneat, niveo cando- 

r re Insignis, nempe vitam un- T ;i| 

utrumque fastigium eodem y,- 'laAir 
cohibente nodo, puta novi 

pariter et veteris Instrumenti j 

absolutam scientiam. Quid ^ - - - * 

mar| hs chlrothecls communitae, puram et ab omni rerum hu- 
wJ ®L 5 ___c_ manarum contagio immunem sacramentorum admini- 
strationem. Quid pedum, nimirum crediti gregis vigi- 
lantissimam curam. Ouid praelata crux, videlicet, om- 
nium humanorum affectuum victoriam. Haec, in- 
^quam, atque id genus alia multa, si quis perpendat. 


1 Latemnculi: lege ‘latrunculi’; quid sint, vide p. 2, annot. 13. 

2 Mqiodoppovvzag = se ostentantes. 

nonne tristem ac sollicitam vitam egerit? At nunc belle faciunt, cum sese 
pascunt. Ceterum ovium curam aut ipsi Christo mandant, aut in quos, 
fratres vocant, ac vicarios reiciunt. Neque vel nominis sui recordantur, quid 
sonet episcopi vocabulum, nempe laborem, curam, sollicitudinem. Verum 
in irretiendis pecuniis, plane episcopos agunt, ou8’ cAaocKOTriri 1 . 

Ad eundem modum cardinales si cogitent sese in apostolorum locum 
successisse, eadem ab ipsis requiri, quae illi praestiterunt. Deinde non 
dominos esse, sed administratores spiritalium dotium, de quibus omnibus 
sint paulo post exactissime reddituri rationem. Immd, si vel in cultu 
paulisper philosophentur, atque ita securn cogitent, quid sibi vult hic 
vestitus candor? Nonne summam et eximiam vitae innocentiam? Quid 
interior purpura? Nonne flagrantissimum in Deum amorem? Quid rursus 
exterior sinuosa capacitate diffluens ac totam reverendissimi complectens 
mulam, quamquam una vel camelo contegendo suffecerit? Nonne charita- 
tem latissime sese pandentem ad subveniendum omnibus, hoc est ad docen¬ 
dum, exhortandum increpandum, admonendum, 
componenda bella, resistendum improbis prin¬ 
cipibus, et vel sanguinem libenter impenden¬ 
dum gregi Christiano, non solum opes. Quam¬ 
quam quorsum omnino opes pauperum aposto¬ 
lorum vicem gerentibus? Haec si perpenderent, 
inquam, nec eum locum ambirent et libentes 
relinquerent, aut certe vitam plane laboriosam, 
atque sollicitam agerent, cuiusmodl veteres illi 
vixerunt apostoli, lam summi pontifices, qui 
Christi vices gerunt, si conentur eiusdem vitam 
aemulari, nempe paupertatem, labores, doctri¬ 
nam, crucem, vitae contemptum, si vel papae, id 
est patris nomen vel sanctissimi cognomen cogi¬ 
tent, quid erit in terris afflictius? Aut quis eum 
locum omnibus emat facultatibus: emptum 
gladio, veneno omnlque vi tueatur? 



1 OvS ’ alaooKoniri = neque caeca speculatio; cf. ot)8' <V,aoaKOjrir|v si%s, i.e. diligenter ani¬ 
madvertit (Hom.11.10.515). Nominativum casum omnes habent editiones. 


80 










ENCOMIVM MORLE 


Quantum his abstulerit commoditatum, si semel incessiverit sapien¬ 
tia? ‘Sapientia’ dixi? Immd, vel mica salis illius, cuius meminit Christus. 
Tantum opum, tantum honorum, tantum dicionis, tantum victoriarum, tot 
officia, tot dispensationes, tot vectigalia, tot indulgentias, tantum equorum, 
mulorum, satellitum, tantum voluptatum. Videtis quantas nundinas, 
quantam messem, quantum bonorum pelagus 1 paucis sim complexa. In 
quorum locum inducet vigilias, ieiunia, lacrimas, orationes, contiones, 
studia, suspiria, mllleque id genus miseros labores. Neque vero negle¬ 
gendum illud, futurum, ut tot scriptores, tot copistae, tot notarii, tot advo¬ 
cati, tot promotores, tot secretarii, tot mulotribae, tot equisones, tot mensa¬ 
rii, tot lenones, paene mollius quiddam addideram, sed vereor ne durius sit 
auribus. In summa, tam ingens hominum turba, quae Romanam sedem 
onerat, lapsa sum, ‘honorat’ sentiebam, ad famem adigatur. Inhumanum 
quidem hoc, et abominandum facinus, at multo magis detestandum ipsos 
etiam summos ecclesiae principes ac vera mundi lumina ad peram et 
baculum revocari. At nunc fere, si quid laboris est, id Petro et Paulo relin¬ 
quunt, quibus abunde satis est otii. Porro, si quid splendoris aut voluptatis, 
id sibi sumunt. 

Atque ita fit mea quidem opera, ut nullum paene hominum genus 
vivat mollius, minusque sollicitum, ut qui abunde Christo satis factum 

existiment, si mystico ac paene scaenico 
ornatu, caerimoniis, beatitudinum, reveren¬ 
tiarum, sanctitatum titulis et benedictionibus 
ac maledictionibus episcopos agant. Priscum 
et obsoletum, nec horum omnino temporum, 
miracula edere: docere populum, laborio¬ 
sum; sacras interpretari litteras, scholasti 
cum; orare, otiosum; lacrimas fundere, mise¬ 
rum ac muliebre; egere, sordidum; vinci, 
turpe parumque dignum eo, qui vix reges 
etiam summos, ad pedum beatorum admittit 
oscula; denique mori inamabile; tolli in 
crucem Infame. 



1 Honorum pelagus, i.e. bonorum abundantia; cf. Adag.229. 

Restant sola haec anna ac benedictiones dulces, quarum meminit 
Paulus, atque harum quidem sunt sane quam benigni, interdictiones, sus¬ 
pensiones, aggravationes, anathematlzationes, ultrices picturae, ac fulmen 
illud terrificum, quo solo nutu 1 mortalium animas vel ultra tartara mittunt. 
Quod ipsum tamen sanctissimi in Christo patres, et Christi vicarii, in nullos 
torquent acrius quam in eos, qui, Instigante diabolo, patrimonia Petri mi¬ 
nuere atque arrodere conantur. Cuius cum haec vox sit in evangelio: ‘Reli¬ 
quimus omnia, et secuti sumus te’ 2 , tamen huius patrimonium appellant 
agros, oppida, vectigalia, portitoria, diciones. Pro quibus dum zelo Christi 
accensi, ferro Tgnlque dimicant, non absque plurimo Christiani sanguinis 
dispendio, tum demum ecclesiam Christi sponsam sese credunt apostolice 
defendere, fortiter profligatis, ut vocant, hostibus. Quasi vero ulli sint hos¬ 
tes ecclesiae perniciosiores quam impii pontifices, qui et silentio Christum 
sinunt abolescere, et quaestuariis legibus alligant, et coactis interpreta¬ 
tionibus adulterant, et pestilente vita iugulant. 

Porro, cum Christiana Ecclesia sanguine sit condita, sanguine confir¬ 
mata, sanguine aucta, nunc perinde quasi Christus perierit, qui more suo 
tueatur suos, ita ferro rem gerunt. Cumque bellum res sit adeo immanis, ut 
feras non homines deceat, adeo Insana, ut poetae quoque fingant a furiis 
immitti, adeo pestilens, ut universam morum luem simul invehat, adeo 
iniusta, ut a pessimis latronibus optime soleat administrari, adeo impia, ut 
nihil cohaereat cum Christo, tamen omnibus omissis, hoc tantum agunt. Hic 
videas etiam decrepitos senes 3 , iuvenllis animi robur praestare, nec offendi 
sumptibus, nec fatigari laboribus, nec deterreri quidquam, si leges, si reli¬ 
gionem, si pacem, si res humanas omnes sursum ac deorsum 4 misceant. 
Neque desunt adulatores eruditi, qui istam manifestariam Insaniam, zelum, 
pietatem, fortitudinem appellent, excogitata via, qua fieri possit, ut quis 
letale ferrum stringat, adigatque in fratris sui viscera, manente nihilominus 
charitate illa summa, quam ex Christi praecepto, debet proximo Christianus. 


1 Solo nuta: cf. Adag.3839. 

2 Reliquimus omnia, et secuti simius te: Matth.19.27. 

3 Decrepitos senes: notavit hoc loco Listrius: ‘Videtur significare Iulium secundum, qui tales 
tumultus excitavit in mundo, ut nemo vere pius et Christianus possit absque gemitu memi¬ 
nisse. Videbuntur alicui fortassis haec liberius. Verum et quis rem penitus nosset, fateretur 
modestissime dicta.’ 

4 Sursum ac deorsum: vide p. 9, annot. 4. 

Equidem incerta sum adhuc, utrum his rebus exemplum dederint, an 
potius hinc sumpserint episcopi quidam Germanorum, qui simplicius, 
etiam omisso cultu, omissis benedictionibus, alilsque id genus caerimoniis, 
plane satrapas agunt, adeo, ut propemodum Ignavum, parumque decorum 
episcopo putent, alibi quam in acie, fortem animam Deo reddere. 

lam vero vulgus sacerdotum nefas 
se ducens a praesulum suorum sanctimo¬ 
nia degenerare, euge, quam militariter pro 
iure decimarum, ensibus, iaculls, saxis, 
omnlque armorum vi belligerantur: quam 
hic oculati, si quid ex veterum litteris 
possint elicere, quo plebeculam territent, et 
plus quam decimas deberi convincant. At 
interim non venit in mentem, quam multa 
passim legantur de officio, quod illi vicis- 
sim praestare populo debeant. Nec saltem 
admonet eos vertex rasus sacerdotem 
omnibus huius mundi cupiditatibus libe¬ 
rum esse oportere, neque quicquam nisi caelestia meditari. Sed homines 
svaves, se suo officio probe perfunctos aiunt, si preculas illas suas, utcum¬ 
que permurmurarint, quas mehercle demiror, si quis Deus vel audiant, vel 
intellegant, cum ipsi fere nec audiant, nec intellegant, tum cum eas ore 
perstrepunt. Verum hoc quidem sacerdotibus est cum profanis commune, 
ut ad emolumenti messem vigilent omnes, neque quisquam ibi leges 1 
Ignoret. Ceterum, si quid sarcinae, id prudenter in alienos humeros reiciunt, 
et aliis alii tamquam pilam per manus tradunt. Siquidem laicl quoque 
principes, quemadmodum partes administrandi regni vicariis delegant, et 
vicarius item vicario tradit, ita pietatis studium omne plebi modestiae causa 
relinquunt. Plebs in eos reicit, quos ecclesiasticos vocant, perinde quasi 
ipsis cum ecclesia nihil omnino sit commercii, quasi baptismi votis nihil 
prorsus sit actum. Rursum sacerdotes, qui sese vocant saeculares, quasi 
mundo initiati non Christo, in regulares onus hoc devolvunt, regulares in 
monachos, monachi laxiores in artiores, omnes simul in mendicantes, 



i 


Leges enim fructus edunt clericis, qui de decimis, de oblationibus, de altaribus vivant. 

mendicantes in Carthusienses, apud quos solos sepulta latet pietas et adeo 
latet, ut vix umquam liceat conspicere. 

Itidem pontifices in messe pecuniaria dlligentissiml, labores illos 
nimium apostolicos, in episcopos relegant, episcopi in pastores, pastores in 

vicarios, vicarii in fratres mendicantes. HI rursum 
in eos retrudunt, a quibus ovium lana tondetur. 
Verum non est huius Instituti pontificum ac sacer¬ 
dotum vitam excutere, ne cui videar satiram 
texere, non encomium recitare, neve quis 
existimet bonos principes a me taxari, dum malos 
laudo. Sed haec ideo paucis attigi, quo palam 
fieret, nullum esse mortalem, qui svaviter vivere 
possit, nisi meis initiatus sit sacris, meque 
propitiam habeat. 

Nam id quo pacto 
fieri queat, cum ipsa 
etiam Rhamnusia 1 , rerum humanarum fortu- 
natrix, mecum adeo consentiat, ut sapientibus 
istis semper fuerit inimicissima, contra, 
stultis etiam dormientibus omnia commoda 
adduxerit? Agnoscitis Timotheum 2 illum, cui 
hinc etiam cognomen, et proverbium f| sbSov- 
xoq Kijproc aipsl 3 . Rursum aliud y/.abc, 
i7txaxai 4 . Contra, in sapientes quadrant illa, sv 
xsxpabi yswrjBevxsq 5 , et equum habet Seia- 




1 Rhamnusia virgo vel dea est malefactorum ultrix et benefactorum remuneratrix, quam 
Nemesim vocant Graeci. Interdum, et id hoc ipso loco, etiam Fortunae est nomen, quae 
stultis favere dicitur. 

2 Timotheum, ducem Atheniensium (f354 a.Chr.). 

3 'H svdovzog Kvpzog aipei = piscatori dormienti rete completur, i.e. dormiens ditatur ille. 
Cf. Adag.482. 

4 Thavg iizzazai = noctua volat, i.e. Minerva, quod in omen faustum accipiebatur: vide 
Adag.76. 

5 ’Ev zezpadi yswrjdevzsg = quarta luna nati, i.e. infortunati: vide Adag.77. 

num 1 , et aurum Tolosanum 2 . Sed desino 7tapoif.udO.:oOai 3 4 , ne videar Erasmi 

Ergo, ut ad rem: amat fortuna 
param cordatos, amat audaciores 5 , et 
quibus illud placet ndq sppupBco KuPoq 6 . 
At sapientia timidulos reddit, ideoque 
vulgo videtis sapientibus istis cum pau¬ 
pertate, cum fame, cum fumo rem esse, 
neglectos, inglorios, invisos vivere: stul¬ 
tos affluere nummis, admoveri rei publi¬ 
cae gubernaculis, breviter florere modis 
omnibus. Etenim si quis beatum existimet 
principibus placuisse viris 7 , et inter meos 
illos ac gemmeos deos versari, quid inu¬ 
tilius sapientia, immo, quid apud hoc hominum genus damnatius? SI 
divitiae parandae sunt, quid tandem lucri facturus est negotiator, si sapien¬ 
tiam secutus: periurio offendetur, si in mendacio deprehensus erubescet, si 
anxios illos de furtis, atque usuris sapientum scrupulos, vel tantuli faciet? 
Porro, si quis honores atque opes ambiat ecclesiasticas, ad eas vel asinus 
vel bubalus citius penetrabit quam sapiens. SI voluptate ducaris, puellae, 
maxima huius fabulae pars, stultis toto pectore sunt addictae, sapientem 
haud secus ac scorpium horrent fugiuntque. Denique quicumque paulo fes¬ 
tivius ac laetius vivere parant, sapientem imprimis excludunt, ac quodvls 
animal potius admittunt. 

Sed cum laudum mearum nullus sit modus neque finis, tamen oratio 
aliquando finem habeat, necesse est. Itaque desinam dicere, sed si prius 
ostendero paucis, non deesse magnos auctores, qui me litteris suis pariter 


mei commentaria 4 suppilasse. 



1 Fquum habetSeianum: equus cuiusdam Cn. Seii domino suo eiusque possessoribus succe¬ 
dentibus mala semper efficiebat. Cf. Adag.997. 

2 Aurum Tolosanum, i.e. rem infaustam: cum Q. Servilius Caepio consul a. 105 a.Chr. Tolo¬ 
sam diripuisset, quicumque aurum attigerant raptum, misere perierunt. Cf. Adag. 998. 

3 napoifiiaCsaSai = proverbiis uti. 

4 Commentaria: i.e. Erasmi Adagiorum collectanea. Vide Prooemium. 

5 Amat Fortuna ... audaciores: cf. Adag. 145. 

6 Tlag sppicpdco Kvflog = alea omnis sit iacta. Cf. Adag.332. 

7 Principibus placuisse viris: Hor.Ep.1.17.35. 

ac factis illustrarint, ne cui forte stulte mihi soli 
videar placere, neve legule! calumnientur, me 
nihil allegare. Ad ipsorum igitur exemplum 
allegabimus, hoc est ouSsv Tipoc; STtoq 1 . Princi¬ 
pio illud omnibus vel notissimo proverbio per- 
svasurn est, ubi res abest, ibi simulationem esse 
optimam. Eoque recte statim traditur hic versus 
pueris: ‘Stultitiam simulare loco sapientia sum¬ 
ma est.’ 2 

Vos iam ipsi conicite, quam ingens sit 
bonum stultitia, cuius etiam fallax umbra, et 
imitatio sola tantum laudis meretur a doctis. 
Sed multo candidius pinguis ille ac nitidus Epi¬ 
curi de grege porcus 3 , miscere stultitiam consi¬ 
liis iubet 4 , tametsi brevem non admodum scite addidit. Item alibi. Dulce est 
desipere in loco. 5 Rursum alio in loco, mavult delirus inersque videri, quam 
sapere, et ringl. 6 

Iam apud Homerum Telemachus, quem modis omnibus laudat poeta, 
subinde vf|7noq 7 appellatur, atque eodem praenomine tamquam felicis 
ominis libenter pueros et adulescentes vocare solent tragici. Quid autem 
sacrum Iliadis carmen, nisi stultorum regum et populorum continet Iras? 
Porro, quam absoluta laus illa Ciceronis? Stultorum plena sunt omnia. 8 
Quis enim Ignorat, unumquodque bonum, quo latius patet, hoc esse prae¬ 
stantius? 

Atqui fortassis apud Christianos horum levis est auctoritas: proinde 
sacrarum quoque litterarum testimoniis, si videtur, laudes nostras fulcia¬ 
mus, sive, ut docti solent, fundemus, principio veniam a theologis praefa¬ 
tae, ut nobis fas esse velint, deinde quoniam arduam rem aggredimur, et 

1 Ovdsv npdgsnog = nihil ad rem (Aristoph.Eccl.751). 

2 Stultitiam ... summa est: Dist.Cat.2.18. 

3 Pinguis ilk ... porcus: ut Horatius se ipse vocat: Me pinguem et nitidum bene curata cute 
vises, I cum ridere voles, Epicuri de grege porcum (Hor.Sat. 1.4.15-16). 

4 Apud Horatium in Car.12.27: misce stultitiam consiliis brevem. 

5 Dulce est desipere in loco: Hor.Car.4.12.28. 

6 Delirus inersque videri, quam sapere, et ringi: Hor.Ep.2.126-128. 

7 Nqmog = infans. 

8 Stultorum plena sunt omnia: Cic.Fam.9.22.4. 

fortassis improbum fuerit denuo 
Musas ex Helicone, ad tantum iti¬ 
neris revocare, praesertim cum res 
sit alienior, fortassis magis conve¬ 
niet optare, ut interim dum theo¬ 
logum ago, perque has spinas in¬ 
gredior, Scoti anima paulisper ex 
sua Sorbona in meum pectus de¬ 
migret, quovis hystrice atque eri¬ 
naceo spinosior, moxque remigret, 
quo lubebit, vel sq Kopaxaq 1 . Uti- 
nam et vultum alium liceat su¬ 
mere, et ornatus adsit theologicus. 

Verum illud interim vereor, ne quis me furti ream agat, quasi clanculum 
magistrorum nostrorum scrinia compilaverim, quae tantum rei theologicae 
teneam. Sed non adeo mirum videri debet, si tam diutina, quae mihi 
artissima est, cum theologis consuetudine, nonnihil arripui, cum ficulnus 2 
etiam ille deus Priapus, nonnullas Graecas voces, legente domino, subno- 

tarit tenueritque. Et gallus Lucianicus longo 
hominum convictu sermonem humanum ex¬ 
pedite calluerit. 

Sed iam ad rem bonis avibus. Scrip¬ 
sit Ecclesiastes capite primo: ‘Stultorum In¬ 
finitus est numerus.’ 3 Cum numerum praedi¬ 
cat Innltum, nonne mortales universos com¬ 
plecti videtur, praeter pauculos aliquot, quos 
haud scio, an culquam videre contigerit? Sed 
magis ingenue confitetur hoc Ieremlas cap. 
10 4 : ‘Stultus’, inquiens, ‘factus est omnis 
homo a sapientia sua.’ Soli Deo tribuit sa- 




1 ’Eg Kopaxag = ad cervos, i.e. in malam crucem. Vide sub Adag. 1220 de vino ranis prae¬ 
ministrato. 

2 Ficulnus: vide p. 17 annot. 8. 

3 Stultorum infinitus est numerus: Eccl. 1.15. 

4 Ier.61.14: Stultus factus est omnis homo ab scientia. 

pientiam, universis hominibus stultitiam relinquens. Ac rursum paulo 
superius: ‘Ne glorietur homo in sapientia sua.’ 1 Cur non vis hominem in 
sua sapientia gloriari optime Hieremla? ‘Nimirum’, inquiet, ‘ob id, quia 
non habet sapientiam.’ 

Sed ad Ecclesiasten redeo. Hunc, cum exclamat: ‘Vanitas vanitatum, 
et omnia vanitas’ 2 , quid aliud sensisse creditis, nisi, quemadmodum dixi¬ 
mus, vitam humanam nihil aliud quam stultitiae ludicrum esse? Nimirum 
Ciceronianae laudi album addentem calculum 3 , cuius optimo iure celebra¬ 
tur illud, quod modo retulimus: ‘Stultorum plena sunt omnia.’ 4 Rursum 
sapiens ille Ecclesiasticus, qui dixit: ‘Stultus mutatur ut luna, sapiens 
permanet ut sol’ 5 , quid aliud innuit, nisi mortale genus omne stultum esse, 
soli Deo sapientis nomen competere? Siquidem lunam humanam naturam 
interpretantur, solem omnis luminis fontem, Deum. Huic astipulatur, quod 
ipse Christus in evangelio negat, quemquam appellandum bonum, nisi 
Deum unum. Porro, si stultus est, quisquis sapiens non est, et quisquis 
bonus, Idem sapiens, auctoribus Stoicis, nimirum mortales omnes stultitia 
complectatur necessum est. 

Iterum Salomon capite decimo quinto: ‘Stultitia’, inquit, ‘gaudium 
stulto’ 6 , videlicet, manifeste confitens sine stultitia nihil in vita svave esse. 
Eodem pertinet illud quoque: ‘Qui apponit scientiam, apponit dolorem; et 
in multo sensu multa indignatio.’ 7 An non Idem palam confitetur egregius 
ille contionator capite septimo: ‘Cor sapientum, ubi tristitia est: et cor 
stultorum, ubi laetitia.’ 8 Eoque non satis habuit sapientiam perdiscere, nisi 
nostri quoque cognitionem addidisset. Quod si mihi parum habetur fidei, 
ipsius accipite verba, quae scripsit cap. 1: ‘Dedlque cor meum, ut scirem 
prudentiam atque doctrinam, erroresque et stultitiam.’ 9 Quo quidem loco 
illud animadvertendum ad stultitiae laudem pertinere, quod eam posteriore 
posuit loco. Ecclesiastes scripsit, et hunc scitis esse ordinem Ecclesiasti- 

1 Ier.9.23: Non gloriet sapiens in sapientia sua. 

2 Vanitas vanitatum et omnia vanitas: Eccl.1.2. 

3 Album addentem calculum: i.e. approbantem. Cf. Adag.453. 

4 Stultorum plena sunt omnia: vide p. 86 annot. 8. 

5 Eccl.27.12: Nomo sanctus in sapientia manet sicut sol: nam stultus sicut luna mutatur. 

6 Stultiagaudium stulto: Prov. 15.21. 

7 Eccl. 1.18: Eo, quod in multa sapientia sit indignatio, et qui apponit scientiam, apponit dolorem. 

8 Cor sapientum, ubi tristitia est: Eccl.7.5. 

9 Dedique ... et stultitiam: Eccl. 1.17. 

cum, ut qui dignitate primus sit, is locum obtineat extremum vel hic certe 
memor EvangelicI praecepti. 

Sed stultitiam praestantiorem esse sapientia, et Ecclesiasticus ille 
quisquis fuit, liquido testatur cap. 44., cuius mehercle verba non prius 
proferam, quam siaycoyriv 1 meam commoda responsione adiuveritis, ut 
faciunt apud Platonem hi, qui cum Socrate disputant. Utra magis convenit 
recondere, quae rara sunt et pretiosa, an quae vulgaria vlliaque? Quid 
tacetis? Etiam si vos dissimuletis, proverbium illud Graecorum pro vobis 
respondet, xqv sui (lupate u8piav 2 , quod ne quis impie reiciat, refert Aristo¬ 
teles magistrorum nostrorum Deus. An quisquam vestrum tam stultus est, 
ut gemmas et aurum in via relinquat? Non, hercle, opinor. In abditissimis 
penetralibus, nec id satis, in munitissimorum scriniorum secretissimis an¬ 
gulis ista reponitis, caenum in propatulo relinquitis. Ergo, si quod pretiosius 
est reconditur, quod vilius exponitur, nonne palam est, sapientiam quam 
vetat abscondi, viliorem esse stultitia, quam recondi iubet? lam ipsius tes¬ 
timonii verba accipite. Melior est homo, qui abscondit stultitiam suam, 
quam homo, qui abscondit sapientiam suam. 3 

Quid, quod animi quoque candorem divinae litterae stulto tribuunt, 
cum sapiens interim neminem sui similem putet. Sic enim intellego id, 
quod scribit Ecclesiastes capite decimo: ‘Sed et in via stultus ambulans, 
cum ipse Insipiens sit, omnes stultos existimat. ’ 4 An non istud eximii cuius¬ 
dam candoris est, omnes aequare tibi ipsi, cumque nemo non magnifice de 
se sentiat, omnibus tamen tuas communicare laudes? Proinde nec puduit 
tantum regem huius cognominis, cum ait capite tricesimo: ‘Stultissimus 
sum virorum.’ 5 Neque Paulus ille gentium doctor, Corinthiis scribens, stulti 
cognomen illibenter agnoscit. ‘Ut Insipiens’, inquit, ‘dico: plus ego’ 6 , 
perinde quasi turpe sit vinci stultitia. 


1 Eioycoyrjv = inductionem, quae genus est argumentationis dialecticae, quae ab universali¬ 
bus proficiscens, ad rem ducit ipsam. 

2 7Y/v em dvpaig vSpiav = in ostiis hydriam: hydria vel aqualis, i.e. res vilis, in ostio relin¬ 
quitur, res autem pretiosa reponitur; quod dictum est Graecis in proverbio: Adag.1065. 

3 Melior... sapientiam suam: Eccl.41.18. 

4 Sed... stidtos existimat: Eccl. 10.3. 

5 Scii, in v. 2. 

6 Ut insipiens dico:plus ego: 2.Cor. 11.23. 

Sed interim obstrepunt mihi Graeculi quidam, qui tot huius temporis 
theologorum, ceu comicum oculos student configere 1 , dum annotationes 
suas, veluti fumos quosdam aliis offundunt, cuius gregis si non Alpha, certe 
Beta meus est Erasmus, quem ego saepius honoris causa nomino. ‘O vere 
stultam’, inquiunt, ‘et ipsa dignam Moria citationem. Longe diversa mens 
apostoli quam tu somnias! Nec enim hoc agit his verbis, ut cetens stultior 
haberetur, verum eum dixisse: “Ministri Christi sunt et ego”, seque veluti 
iactabundus in hac quoque parte aequasset ceteris, per correctionem adierit 
“plus ego”, sentiens se non modo parem reliquis apostolis in evangelil 
ministerio, verum etiam aliquanto superiorem. Idque cum ita verum videri 
vellet, ne tamen ut arrogantius dictum offenderet aures, praemunivit stulti¬ 
tiae praetextu: “Ut minus sapiens dico”, propterea, quod sciret esse stulto¬ 
rum privilegium, ut soli verum citra offensam proloquantur.’ 

Verum quid Paulus senserit cum haec scriberet, ipsis disputandum 
relinquo. Ego magnos, pingues, crassos et vulgo probatissimos theologos 

sequor, cum quibus magna pars doctorum 
errare, vf) xov Aia 2 3 , malit quam cum istis 
trilinguibus bene sentire. Neque quisquam 
illorum Graeculos istos pluris facit quam 
graculos: praesertim cum quidam gloriosus 
theologus, cuius ego nomen 2 prudens sup¬ 
primo, ne graculi nostri continuo Graecum in 
illum scomma iaciant ovoq /ripae 4 : magi- 
straliter et theologaliter hunc passum enar¬ 
rans ab hoc loco. Ut minus sapiens dico, plus 
ego, novum facit caput, et quod absque 
summa dialectica non poterat, novam addit sectionem ad hunc interpretans 
modum. Adducam enim ipsius verba non solum in forma, verum etiam in 
materia. Ut minus sapiens dico, id est, si videor vobis Insipiens me 



1 Cornicum oculos configere, proverbium est, quod in eos dicitur, qui vel callidissimos ac pru- 
dentissimos fallunt circumveniuntque. Cf. Adag.275. 

2 Nrj zov Aia = per Iovem! 

3 Nomen quidem Nicolai Lyrani (Nicolas de Ner 1280-1340), theologi Parisiensis praeclari. 

4 "Ovog Xvpcug: vide annot. 1 p. 27; nomini quidem Lyrano alluditur. 

pseudapostolls adaequando, adhuc videbor vobis minus sapiens, me eis 
praeferendo. Quamquam Idem paulo post, velut oblitus sui, alio delabitur. 

Sed cur anxie me unius exemplo tueor? 
Cum hoc publicum ius sit theologorum, caelum, 
hoc est divinam scripturam ceu pellem extendere: 
cum apud divum Paulum pugnent divinae 
scripturae verba, quae suo loco non pugnant, si 
qua fides illi 7u:\Tcr//xoTTG) 1 Hieronymo, cum 
Athenis forte conspectum arae titulum torqueret 
in argumentum fidei Christianae, ac ceteris omis¬ 
sis, quae causae fuerant offectura, duo tantum 
extrema verba decerpserit, nempe haec, Ignoto 
Deo 2 , atque haec quoque nonnihil immutata: si 
quidem integer titulus sic habebat, diis Asiae, 
Europae, et Africae, diis Ignotis et peregrinis. Ad 
huius, opinor, exemplum passim iam oi xcov OcoAoycov TtaiSsq 3 , hinc atque 
hinc revulsa quattuor aut quinque verbula, et si quid opus est, etiam depra¬ 
vata ad suam accommodant utilitatem, licet ea, quae praecedunt et conse¬ 
quuntur, aut nihil omnino faciant ad rem, aut reclament quoque. Quod 
quidem faciunt tam felici impudentia, ut saepenumero theologis invideant 
iureconsultl. Quid enim illis iam non succedat, posteaquam magnus ille 4 , 
paene nomen effutiveram, sed rursus metuo Graecum proverbium, ex 
Lucae verbis sententiam expresserit, tam consentaneam animo Christi 
quam Igni cum aqua convenit. 

Etenim cum immineret extremum periculum, quo tempore solent 
boni clientes maxime suis adesse patronis, et quanta valent ope cuppaxsvv 5 , 
Christus hoc agens, ut omnem huiusmodl praesidiorum fiduciam eximeret 
ex animis suorum, percontatus est eos, num quid rei defuisset usquam, cum 
illos emisisset, adeo non Instructos viatico, ut nec calceis muniret adversus 
spinarum et saxorum iniuriam, nec peram adderet adversus famem: ubi 


1 IIsvTayXcbncp = qui linguas quinque callet, ut Hieronymus ille. 

2 Ignoto Deo: Act. 17.23. 

3 Oi zcbv BsoXoyiov imideg = theologorum filii, i.e. theologi ipsi, ut Lucianus medicos iaxpcov 
JtaTSsi; (medicorum filios) saepius vocat. 

4 Magnus ille: Nicolaus Lyranus. 

5 Zvfifia/siv = una pugnare. 

negassent defuisse quicquam, adiecit: ‘Sed nunc’, 
inquit, ‘qui habet sacculum, tollat, similiter et 
peram: et qui non habet, vendat tunicam suam, et 
emat gladium.’ Cum tota Christi doctrina nihil 
aliud inculcet quam mansuetudinem, tolerantiam, 
vitae contemptum, cui non perspicuum, quid hoc 
loco sentiat? Nempe, ut magis etiam exarmet suos 
legatos, ut non tantum calceos neglegant et 
peram, verum et tunicam Insuper abiciant, undi¬ 
que et prorsus expediti, munus evangelicum ag¬ 
grediantur, nihil sibi parent, nisi gladium, non 
istum quo grassantur latrones et parricidae, sed 
gladium spiritus in intimos quoque pectoris sinus 
penetrantem, qui semel affectus omnes sic amputat, ut nihil iam illis cordi 
sit praeter pietatem. 

At videte, quaeso, quorsum haec torqueat celebris ille theologus. 
Gladium interpretatur defensionem adversus persecutionem, sacculum suf¬ 
ficientem commeatus provisionem, perinde quasi Christus, commutata in 
diversum sententia, quod oratores suos parum PaoiAiKwq 1 Instructos 
emisisse videretur, superioris Institutionis palinodiam 2 canat. Aut velut 
oblitus quod dixerat beatos fore, cum probris contumeliis et suppliciis 
affligerentur, prohibens ne quando resisterent malo, mites enim beatos 
esse, non feroces, oblitus quod illos ad passerum et liliorum exemplum 
vocarit, nunc adeo noluerit eos absque gladio proficisci, ut eum vel tunica 
divendita iubeat emi, malitque nudos Ire quam non accinctos ferro. Ad haec 
quemadmodum gladii nomine contineri putat, quidquid ad depellendam 
vim pertinet, ita marsupii titulo complectitur, quicquid ad vitae pertinet 
necessitatem. Atque ita divinae mentis interpres apostolos lanceis, ballistis, 
fundis et bombardls 3 Instructos educit ad praedicationem crucifixi. Loculis 
item, vidulis et sarcinis onerat, ne forte non liceat illis e diversorio disce¬ 
dere, nisi impransis. 



1 BamliKcog = regaliter. Cf. Adag.1786. 

2 Palinodiam: vide p. 63 annot. 4. 

3 Bombard/ts tormentum est bellicum, pulveris vi nigri missilia emittens, quod saeculo xiv° 
receptum est usu, cannonem praecedens ballistas longius proicientem maiores. 

Nec vel illud commovit hominem, quod ensem, quem tantopere 
iusserat emi, mox Idem obiurgans iubeat recondi, quodque numquam fando 
sit auditum apostolos ensibus aut clipeis usos adversus vim ethnicorum, 
utique usuros, si Christus hoc sensisset, quod hic interpretatur. Est alius, 
quem honoris causa non nomino, haud quaquam postremi nominis, qui e 
tentoriis, quorum meminit Habacuc, turbabuntur pelles terrae Madian 1 , pel¬ 
lem fecerit Bartholomael excoriati. 

Ipsa nuper interfui dissertationi 
theologicae, (nam id facio frequenter). 
Ibi cum quispiam exigeret, quae tandem 
esset divinarum litterarum auctoritas, 
quae iuberet haereticos incendio vinci 
magis quam disputatione revinci, senex 
quidam severus et, vel supercilio teste, 
theologus magno stomacho respondit 
hanc legem tulisse Paulum Apostolum, 
qui dixerit: ‘Haereticum hominem post 
unam et alteram correptionem devita.’ 2 
Cumque ea verba identidem intonaret, et 
plerlque demirarentur, quid accidisset 
homini, tandem explanavit de vita tol¬ 
lendum haereticum. Risere quidam, nec 
deerant tamen, quibus hoc commentum plane theologicum videretur, 
ceterum reclamantibus etiamnum nonnullis, successit Tsvsdtoq, quod aiunt, 
ouvf|yopoq 3 et auctor irrefragabilis. ‘Accipite rem’, inquit, ‘scriptum est 
maleficum ne patiaris vivere 4 , omnis haereticus maleficus, ergo’, etc. Mira¬ 
ti quotquot aderant hominis ingenium, et in eam sententiam itum est 
pedibus et quidem peronatis. Neque cuiquam venit in mentem, legem eam 
ad sortilegos et incantatores, ac magos attinere, quos Hebraei sua lingua 
vocant ‘CTSEOft’ 5 , alioqul fornicationem et ebrietatem capite punire opor- 


1 Turbabunturpelles taerrae Madian: Hab.3.8. 

2 Haereticum hominem post unam et alteram correptionem devita: Tit.3.9. 

3 TsveSiog ejvvr/yopog = patronus Tenedius, i.e. qui litis nodum paucis et cito dissolvit. Cf. 
Adag.3007. Vide etiam p. 64 annot. 2. 

4 Maleficum ne patiaris vivere: Ex.22.18. 

5 Mechaschfihim, i.e. magicos. 

tuit. Verum haec stulte persequor, tam innumera, ut nec Chrysippi nec 
Didynri 1 2 voluminibus omnia comprehendi possint. Illud dumtaxat admoni¬ 
tos volebam, cum haec divinis illis magistris licuerint, mihi quoque plane 
ouKvvr| OoOAoyor, par est dare veniam, si minus omnia ad amussim 3 citave¬ 
ro. 

Nunc tandem ad Paulum 
redeo: ‘Libenter’, inquit, ‘fertis 
Insipientes’, de sese loquens. Et 
rursum: ‘Velut Insipientem acci¬ 
pite me.’ 4 Et: ‘Non loquor secun¬ 
dum Deum, sed quasi in Insipien¬ 
tia.’ 5 Rursum alibi: ‘Nos’, inquit, 

‘stulti propter Christum.’ 6 Audis¬ 
tis a quanto auctore quanta stulti¬ 
tiae praeconia. Quid, quod Idem 
palam stultitiam praecipit, ut rem 
imprimis necessariam et oppido 
salutarem? ‘Qui videtur esse sa¬ 
piens inter vos, stultus flat, ut sit sapiens.’ 7 Et apud Lucam 8 duos discipulos, 
quibus se iunxerat in via Iesus, stultos appellat. Illud haud scio, an mirum 
videatur, cum Deo quoque nonnihil stultitiae tribuit divinus ille Paulus: 
‘Quod stultum est’, inquit, ‘Del, sapientius est hominibus.’ 9 Porro Origenes 
interpres obsistit, quo minus hanc stultitiam ad hominum opinionem possis 
referre, quod genus est illud: ‘Verbum crucis pereuntibus quidem stulti¬ 
tiam.’ 10 

Sed quid ego frustra anxia, tot testimoniis haec docere pergo, cum in 
psalmis mysticis palam ipse Christus loquatur Patri: ‘Tu scis Insipientiam 


1 Didymus Caecus Alexandrinus (ca.310-398) grammaticus fuit et theologus. 

2 EvKivfj Beokoycp = ficulnae theologae, i.e. ineptae. Vide p. 18 annot. 8. 

3 A.d amussim: vide p. 32 annot. 5. 

4 Velut insipientem accipite me: 2.Cor. 11.16. 

5 Non loquor secundum Deum, sed quasi in insipientia: 2.Cor.ll.l6. 

6 Nos stulti propter Christum: 1 .Cor.4.10. 

7 Qui videtur ... sapiens: l.Cor.3.18. 

8 Luc.24.25. 

9 Quod stultum est Dei, sapientius est hominibus: 1 .Cor. 1.25. 

10 verbum crucis pereuntibus quidem stultitiam: l.Cor.1.18. 

meam?’ 1 Neque vero temere est, quod Deo stulti tam impense placuerunt: 
opinor propterea, quod quemadmodum summi principes nimium cordatos 
suspectos habent et invisos, ut lulius Brutum et Cassium, cum ebrium 
Antonium nihil metueret, utque Nero Senecam 2 , Dionysius Platonem 3 : con¬ 
tra, crassioribus ac simplicioribus ingeniis delectantur. Itidem Christus 
ootpouq 4 istos, suaque nitentes prudentia semper detestatur, ac damnat. 
Testatur id Paulus haudquaquam obscure, cum ait: ‘Quae stulta sunt mundi 
elegit Deus’ 5 , cumque ait Deo visum esse, ut per stultitiam servaret mun¬ 
dum, quandoquidem per sapientiam restitui non poterat. Quin ipse idem 
satis indicat clamans per os prophetae: ‘Perdam sapientiam sapientium, et 
prudentiam prudentium reprobabo.’ 6 Rursum cum agit gratias, quod salutis 
mysterium celasset sapientes, parvulis autem, hoc est stultis, aperuisset. 
Nam Graece pro parvulis est vqTtioiq 7 , quos opposuit oocpoic 8 . 

Huc pertinet quod passim in evangelio pharisaeos et scribas ac legum 
doctores incessit, vulgus indoctum sedulo tuetur. Quid enim aliud est, vae 
vobis, scribae et pharisael 9 , quam, vae vobis sapientes? At parvulis, mulie¬ 
ribus ac piscatoribus potissimum delectatus esse 
videtur. Quin et ex animantium brutorum genere 
ea potissimum placent Christo, quae a vulpina 
prudentia quam longissime absunt. Eoque asino 
maluit Insidere, cum ille, si libuisset, vel leonis 
tergum impune potuisset premere. Ac spiritus 
ille sacer in columbae specie delapsus est, non 
aquilae aut milvi!. Praeterea cervorum, hin¬ 
nulorum, agnorum, crebra passim in divinis lit¬ 
teris mentio. Adde, quod suos ad immortalem 
vitam destinatos oves appellat. Quo quidem 
animante non est aliud Insipientius, vel Aristote- 

1 Tu scis insapientium meam: Ps.68.6. 

2 Nero Senecam: Tac.Ann. 14.52. 

3 Dionysius Platonem: Cic.Rab.Post.23. 

4 Zotpovg = sapientes. 

5 Quae stulta sunt mundi elegit Deus: 1 .Cor. 1.27. 

6 Perdam ... prudentium reprobabo: 1 .Cor. 1.19. 

7 Nrjmon; = infantibus. 

8 ZoipoiQ = sapientibus. 

9 Vae vobis, scribae etpharisaei: Matth.23.13. 

lico proverbio 1 teste: rcpopdxsvov rjOoq 2 ; quod quidem admonet, ab eius 
pecudis stoliditate sumptum in stupidos et bardos, convicii loco dici solere. 
Atqui huius gregis Christus sese pastorem profitetur, quin etiam ipse agni 
nomine delectatus est, indicante eum loanne: ‘Ecce agnus Del’ 3 , cuius 
multa fit et in Apocalypsi mentio. 

Haec quid aliud clamitant, nisi morta¬ 
les stultos esse etiam pios? Ipsum quoque 
Christum, quo stultitiae mortalium subveni¬ 
ret, cum esset sapientia patris, tamen quo¬ 
dammodo stultum esse factum, cum, homi¬ 
nis assumpta natura, habitu inventus est ut 
homo? Quemadmodum et peccatum factus 
est, ut peccatis mederetur. Neque alia ratio¬ 
ne mederi voluit quam per stultitiam crucis, 
per apostolos idiotas ac pingues: quibus 
sedulo stultitiam praecipit, a sapientia deter¬ 
rens, cum eos ad puerorum, liliorum, sinapis 
et passerculorum exemplum provocat, re¬ 
rum stupidarum ac sensu carentium, soloque 
naturae ductu, nulla arte, nulla sollicitudine, 
vitam agentium. Praeterea, cum vetat esse 
sollicitos, qua essent apud praesides oratio¬ 
ne usuri, cumque interdicit, ne scrutentur 
tempora vel momenta temporum, videlicet, 
ne quid fiderent suae prudentiae, sed totis 
animis ex se penderent. Eodem pertinet, 
quod Deus ille orbis architectus intermi¬ 
natur, ne quid de arbore scientiae degus¬ 
tarent, perinde quasi scientia felicitatis sit venenum. Quamquam Paulus 
aperte scientiam velutl Inflantem et perniciosam improbat. Quem divus 
Bernardus, opinor, secutus montem eum, in quo Lucifer sedem statuerat, 
scientiae montem interpretatur. 



1 Aristotelicoproverbio: Hist.Anim.9.3. 

2 Iipofiareiov ijdog = ovium mores. Cf. Adag.2095. 

3 Ecce agnus Dei: Ioh.1.29. 

Fortassis nec illud omittendum 
videatur argumentum gratiosam esse 
apud superos stultitiam, quod huic 
solidatur erratorum venia, sapienti non 
Ignoscitur, unde veniam orant, etiamsi 
prudentes peccaverint, tamen stultitiae 
praetextu patrocinioque utuntur. Nam 
sic Aaron uxoris poenam deprecatur in 
Numerorum, si satis commeminl, libris: 
‘Obsecro, domine mi, ne imponas nobis 
hoc peccatum, quod stulte commi¬ 
simus.’ 1 Sic et Saul apud David culpam 
deprecatur: ‘Apparet enim’, inquiens, 
‘quod stulte egerim.’ 2 Rursum ipse 
David ita blanditur Domino: ‘Sed 
precor, Domine, ut transferas iniquita¬ 
tem servi tui, quia stulte egimus’ 3 , perinde quasi non impetraturus veniam, 
nisi stultitiam et Inscitiam obtenderet. Sed illud acrius urget, quod Christus 
in cruce, cum oraret pro suis inimicis: ‘Pater Ignosce illis’, non aliam 
praetexuit excusationem quam imprudentiae: ‘Quia nesciunt’, inquit, ‘quid 
faciunt.’ 4 Ad eundem modum Paulus scribens ad Timotheum: ‘Sed ideo 
misericordiam Del consecutus sum, quia Ignorans feci in incredulitate.’ 5 
Quid est ‘Ignorans feci’ nisi per stultitiam feci non malitiam? Quid est ‘ideo 
misericordiam consecutus sum’ nisi non consecururus, ni stultitiae patro¬ 
cinio commendatus? Pro nobis facit et mysticus ille psalmographus, qui 
suo loco non veniebat in mentem: ‘Delicta iuventutis meae et Ignorantias 
meas ne memineris.’ 6 Audistis, quae duo praetexat, nimirum aetatem, cui 
semper comes esse soleo, et Ignorantias, idque numero multitudinis, ut 
ingentem stultitiae vim intellegeremus. 



1 Obsecro ... stulte commisimus: Num.12.11. 

2 Apparet enim, quod stulte egerim: 1 .Sam.24.19. 

3 Sed... stulte egimus: 2.Sam.24.20. 

4 Quia nesciunt quidfaciunt: Luc.23.34. Multae editiones habent ‘faciant’. 

5 Sed... incredulitate: l.Tim.1.13. 

6 Delicta ... ne memineris: Ps.24.7. 

At ne, quae sunt Infinita persequar, 
utque summatim dicam, videtur omnino 
Christiana religio quandam habere cum 
aliqua stultitia cognationem, minimeque 
cum sapientia convenire. Cuius rei si 
desideratis argumenta, primum illud 
animadvertite, pueros, senes, mulieres, 
ac fatuos sacris ac religiosis rebus praeter 
ceteros gaudere, eoque semper altaribus 
esse proximos, solo nimirum naturae im¬ 
pulsu. Praeterea, videtis primos illos reli¬ 
gionis auctores, mire simplicitatem am¬ 
plexos, acerrimos litterarum hostes fuis¬ 
se. Postremo nulli moriones magis desipere videntur quam hi, quos 
Christianae pietatis ardor semel totos arripuit: adeo sua profundunt, iniurias 
neglegunt, falli sese patiuntur, inter amicos et inimicos nullum discrimen, 
voluptatem horrent, inedia, vigilia, lacrimis, laboribus, contumeliis sagi¬ 
nantur, vitam fastidiunt, mortem unice optant, breviter, ad omnem sensum 
communem prorsus obstupuisse videntur, perinde quasi alibi vivat animus, 
non in suo corpore. Quod quidem quid aliud est quam Insanire? Quo minus 
mirum videri debet, si apostoli musto temulenti sunt visi, si Paulus iudicl 
Festo visus est Insanire. 1 

Sed posteaquam semel xqv AcovTfp' 2 induimus, age, doceamus et 
illud, felicitatem Christianorum, quam tot laboribus expetunt, nihil aliud 
esse quam Insaniae stultitiaeque genus quoddam, absit invidia verbis, rem 
ipsam potius expendite. Iam primum illud propemodum Christianis conve¬ 
nit cum Platonicis, animum immersum illigatumque esse corporeis vincu¬ 
lis, huiusque crassitudine praepediri, quo minus ea, quae vere sunt, contem¬ 
plari frulque possit. Proinde philosophiam definit esse mortis meditatio¬ 
nem, quod ea mentem a rebus visibilibus, ac corporeis abducat, quod idem 



1 Act.26.24: Festus magna voce dixit: ‘Insane Paule, multae te litterae ad insaniam conver¬ 
tunt.’ 

2 Ti-jv/xovTrjV = leonis exuvias; cf.: leonis exuvium se (= exuvias sibi) induere, quod dictum 
est in eos, qui negotium facile factu suscipiunt, quo fit, ut insolentius se efferant. Cf. 
Adag.266. 


98 




ENCOMIVM MORLE 


utique mors facit. Itaque quam diu animus corporis organis probe utitur, 
tam diu sanus appellatur, verum ubi ruptis iam vinculis, conatur in liber¬ 
tatem asserere sese, quasique fugam ex eo carcere meditatur, tum Insaniam 
vocant. Id si forte contingit morbo vitioque organorum, prorsus omnium 
consensu Insania est. 

Et tamen hoc quoque genus hominum videmus futura praedicere, 
scire linguas ac litteras, quas antea numquam didicerant, et omnino divi¬ 
num quiddam prae se ferre. Neque dubium est id inde accidere, quod mens 
a contagio coiporis paulo liberior incipit nativam sui vim exserere. Idem 
arbitror esse in causa, cur laborantibus vicina morte simile quiddam soleat 
accidere, ut tamquam afflati prodigiosa quaedam loquantur. 

Rursum si id eveniat studio pietatis, fortassis non est idem Insaniae 
genus, sed tamen adeo confine, ut magna pars hominum meram Insaniam 
esse iudicet, praesertim cum pauculi homunciones ab universo mortalium 
coetu tota vita dissentiant. Itaque solet iis usu venire, quod iuxta Platoni¬ 
cum figmentum 1 , opinor, accidere iis, qui in specu vincti rerum umbras 
mirantur, et fugitivo illi, qui, reversus in antrum, veras res vidisse se praedi¬ 
cat, illos longe falli, qui praeter miseras umbras nihil aliud esse credant. 
Etenim sapiens hic commiseratur, ac deplorat illorum Insaniam, qui tanto 
errore teneantur. Illi vicissim illum velutl delirantem rident, atque eiciunt. 
Itidem vulgus hominum ea, quae maxime coiporea sunt, maxime miratur, 
eaque prope sola putat esse. 

Contra, pii, quo quidquam propius accedit ad corpus, hoc magis 
neglegunt, totique ad invisibilium rerum con¬ 
templationem rapiuntur. Nam isti primas partes 
tribuunt divitiis, proximas corporis commodis, 
postremas animo relinquunt: quem tamen ple- 
rlque nec esse credunt, quia non cernatur ocu¬ 
lis. E diverso illi primum in ipsum Deum, re¬ 
rum omnium simplicissimum, toti nituntur: se¬ 
cundum hunc, et tamen in hoc, quod ad illum 
quam proxime accedit nempe animum: corpo¬ 
ris curam neglegunt, pecunias ceu putamina 



1 Figmentum Platonici specus: vide p. 52 annot. 2. 

prorsus aspernantur ac fugitant. Aut si quid huiusmodl rerum tractare co¬ 
guntur, gravatim ac fastidienter id faciunt, habent tamquam non habentes, 
possident tamquam non possidentes. 

Sunt et in singulis rebus gradus multum 
inter istos diversi. Principio sensus tametsi 
omnes cum coipore cognationem habeant, 
tamen quidam sunt ex his crassiores, ut tactus, 
auditus, visus, olfactus, gustus. Quidam magis 
a corpore semoti, velutl memoria, intellectus, 
voluntas. Igitur ubi se intenderit animus, ibi 
valet. Pii quoniam omnis animi vis ad ea con¬ 
tendit, quae sunt a crassioribus sensibus alie¬ 
nissima, in his velut obbrutescunt atque obstu¬ 
pescunt. Contra, vulgus in his plurimum valet, 
in illis quam minimum. Inde est, quod audimus 
nonnullis divinis viris accidisse, ut oleum vini 
loco biberint 1 . 

Rursum in affectibus animi, quidam plus habent cum pingui coipore 
commercii, velutl libido, cibi somnique appetentia, Iracundia, superbia, 
invidia: cum his irreconciliabile bellum piis, contra, vulgus sine his vitam 
esse non putat. Deinde sunt quidam affectus medii quasique naturales, ut 
amor patris, caritas in liberos, in parentes, in amicos. His vulgus nonnihil 
tribuit. At illi hos quoque student ex animo revellere, nisi quatenus ad sum¬ 
mam illam animi partem assurgant, ut iam parentem ament, non tamquam 
parentem. Quid enim ille genuit, nisi coipus? Quamquam hoc ipsum Deo 
parenti debetur, sed tamquam virum bonum, et in quo luceat imago sum¬ 
mae illius mentis, quam unam summum bonum vocant, et extra quam nihil 
nec amandum nec expetendum esse praedicant. 

Hac eadem regula reliqua item omnia vitae officia metiuntur, ut ubi¬ 
que id quod visibile est, si non est omnino contemnendum, tamen longe 
minoris faciant quam ea, quae videri, nequeunt. Aiunt autem et in sacra¬ 
mentis atque ipsis pietatis officiis corpus et spiritum inveniri. Velut in ieiu- 



1 Bernardus quondam in Sacrae Scripturae meditatione defixus fuisse dicitur ita, ut oleum 
vini loco nihil biberet sentiens. 

nio non magni ducunt, si quis tantum a carnibus cenaque abstineat, id quod 
vulgus absolutum esse ieiunium existimat, nisi simul et affectibus aliquid 
adimat, ut minus permittat Irae, quam soleat, minus superbiae: utque ceu 
minus iam onustus mole corporea spiritus ad caelestium bonorum gustum 
fruitionemque enitatur. 

Similiter et in synaxl, tametsi non est aspernandum, inquiunt, quod 
caerimoniis geritur, tamen id per se, aut parum est conducibile, aut etiam 
perniciosum, nisi id quod est spiritale accesserit, nempe hoc, quod signis 
illis visibilibus repraesentatur. Repraesentatur autem mors Christi, quam, 
domitis, exstinctis quasique sepultls corporis affectibus, exprimere morta¬ 
les oportet, ut in novitatem vitae resurgant, utque unum cum illo, unum 
item inter sese fieri queant. Haec igitur agit, haec meditatur ille pius. 
Contra, vulgus sacrificium nihil aliud esse credit quam adesse altaribus, 
idque proxime, audire vocum strepitum, aliasque id genus caerimoniolas 
spectare. 

Nec in his tantum, quae dumtaxat exempli gratia proposuimus, sed 
simpliciter in omni vita refugit pius ab his, quae corpori cognata sunt, ad 
aeterna, ad invisibilia, ad spiritalia rapitur. 

Proinde, cum summa sit inter hos et illos om¬ 
nibus de rebus dissensio, fit, ut utrique alteris 
Insanire videantur. Quamquam id vocabuli 
rectius in pios competit quam in vulgus, mea 
quidem sententia. 

Quod quidem magis perspicuum fiet, si 
quemadmodum pollicita sum, paucis demon¬ 
straro summum illud praemium nihil aliud 
esse quam Insaniam quandam. Primum igitur 
existimate, Platonem tale quiddam iam tum 
somniasse, cum amantium furorem omnium 
felicissimum 1 esse scriberet. Etenim qui vehe¬ 
menter amat, iam non in se vivit, sed in eo, 
quod amat, quoque longius a se ipso digredi¬ 
tur, et in illud demigrat, hoc magis ac magis 



1 Vlatonem ... esse scriberet: PlatoPhaedr.245b. 

gaudet. Atque cum animus a coipore peregrinari meditatur, neque probe 
suis utitur organis, istud haud dubie furorem recte dixeris. AlioquT quid sibi 
vult, quod vulgo etiam dicunt: ‘Non est apud se’, et: ‘Ad te redi’, et: ‘Sibi 
redditus est?’ Porro, quo amor est absolutior, hoc furor est maior ac felicior. 

Ergo quaenam futura est illa caelitum vita, ad quam piae mentes 
tanto studio suspirant? Nempe spiritus absorbebit coipus, utpote victor ac 
fortior. Idque hoc faciet facilius, partim quod iam velut in suo regno est, 
partim quod iam olim in vita coipus ad huiusmodl transformationem 
repurgarit atque extenuarit. Deinde spiritus a mente illa summa mire 
absorbebitur, quippe Infinitis partibus potentiore. Ita ut iam totus homo 
extra se futurus sit, nec alia ratione felix futurus, nisi quod extra sese posi¬ 
tus patietur quiddam ineffabile a summo illo bono, omnia in se rapiente. 
Iam haec felicitas quamquam tum demum perfecta contingit, cum animi, 
receptis pristinis corporibus, immortalitate donabuntur, tamen quoniam 
piorum vita nihil aliud est quam illius vitae meditatio ac velut umbra quae¬ 
dam, fit, ut praemii quoque illius aliquando gustum aut ardorem aliquem 
sentiant. Id tametsi minutissima quaedam stillula est ad fontem illum 
aeternae felicitatis, tamen longe superat, universas corporis voluptates, eti¬ 
amsi omnes omnium mortalium deliciae in unum conferantur. Usque adeo 
praestant spiritualia corporalibus, invisibilia visibilibus. Hoc nimirum est, 
quod pollicetur propheta? Oculus non vidit, nec auris audivit, nec in cor 
hominis ascenderunt, quae praeparavit Deus diligentibus se. 1 Atque, haec 
est Moriae 2 pars, quae non aufertur commutatione vitae, sed perficitur. 

Hoc igitur quibus sentire licuit, contingit autem perpaucis, ii pa¬ 
tiuntur quoddam dementiae simillimum, loquuntur quaedam non satis 
cohaerentia nec humano more, sed dant sine mente sonum, deinde subinde 
totam oris speciem vertunt. Nunc alacres, nunc deiectl, nunc lacrimant, 
nunc rident, nunc suspirant; in summa, vere toti extra se sunt. Mox ubi ad 
sese redierint, negant se scire, ubi fuerint, utrum in coipore, an extra corpus, 
vigilantes an dormientes, quid audierint, quid viderint, quid dixerint, quid 
fecerint, non meminerunt, nisi tamquam per nebulam ac somnium, tantum 
hoc sciunt se felicissimos fuisse, dum ita desiperent. Itaque plorant sese 


1 l.Cor.2.9: Quod oculus non vidit, auris non audivit, nec in cor hominis ascendit, quae 
praeparavit Deus iis, qui diligunt illum. 

2 Moriae: paucae editiones habent ‘Mariae’, quod aeque pertinet ad rem atque asinus ad lyram. 

resipuisse, nihilque omnium malint quam hoc Insaniae genus perpetuo 
Insanire. Atque haec est futurae felicitatis tenuis quaedam degustatiuncula. 

Verum ego iam dudum oblita mei fmsp ta saicappsva Ttqbco 1 . Quam¬ 
quam si quid petulantius aut loquacius a me dictum videbitur, cogitate et 
Stultitiam et mulierem dixisse. Sed interim tamen memineritis illius Grae¬ 
canici proverbii: Tio/Adici xoi Kai pcopoc avf|p Karoxaipiov sircsv 2 , nisi forte 
putatis hoc ad mulieres nihil attinere. 

Video vos epilogum exspectare, sed nimium desipitis, siquidem ar¬ 
bitramini me, quid dixerim, etiamnum meminisse, cum tantam verborum 
farraginem effuderim. Vetus illud 3 : piaco pvapova cn>p7t6xav 4 . Novum hoc: 
piaco pvapova aicpoaxf|v 5 . Quare valete, plaudite, vivite, bibite, Moriae 
celeberrimi Mystae. 



1 

2 

3 

4 

5 

6 


'Ynep ta eoKappeva nr}3& = saepta transilio: dictum solitum in eos, qui terminos sibi vel 
ab aliis praescriptos excedunt (Adag.993). 

TloXkaKi zoi Kai... ehcev = saepe et stultus opportune locutus est. Cf. Adag.501. 

Vetus illud: dictum, quo uti solitus est Cicero. 

Miacb pvapova avpjtdzav = odi memorem compotorem. Cf. Adag.601. 

AKpoazi)v = auditorem. 

Telog = finis. 

LAVS STVLTITI^E fortasse per¬ 
notissimum nobis est opus Desi¬ 
derii Erasmi omnium, qui spurius 
Roterodami 1469 natus, mortuus 
est Basiliae 1536 humanistarum 
vero princeps, et Latinae linguae 
et Graecae maxime peritus, theo¬ 
logus atque doctissimus omnium, 
qui tum fuerunt, philosophus. 

Quamquam iuvenis in sacerdo¬ 
tium venit, monachorum abomi- 
nans vitam, eo perfunctus est aeg¬ 
re, sed ad mundum scientia sen¬ 
tentiisque ac consiliis locupletan¬ 
dum suis omni cura et cogitatione 
incumbere maluit. Studiis Lutetiae 
Parisiorum in Sorbona peractis, Europam a Roma usque ad 
Londinium lustravit totam, multaque quidem opera de variis 
argumentis utriusque linguae et hominum morum et ecclesiae 
consuetudinum scripsit, vitia et principum carpens ecclesiae et 
nationum, e quibus eminet, locumque obtinet mirum hoc opus¬ 
culum de stultitia satiricum, quod primo visu iocosum modo et 
facetum esse videtur, quippe quo Deus ac Diabolus cavilletur; qui 
autem subtilius spectare altiusque velit, multa inveniet in eo, 
quae, quamquam facilia non sunt, tamen etiam nostra aetate 
meditatu sunt digna, quo libellus hic, nova facie ornatus, te 
evocet. 

